މިހިރީ އުފާތައް ގެއްލިފާ (3ވަނަ ބައި) – Esfiya – Dhivehi Vaahaka Site\n- by Maseeh - 27- December 2, 2019\nއެލީނާގެ ބައްޕަގެ ވިޔަފާރި ބަނގުރޫޓުވީ އަހަރެންގެ ބައްޕަގެ ސަބަބުންނެވެ. އެކަމަށްޓަކައި އެލީނާ އަހަރެންނަށް ކިތަންމެ ނަފުރަތެއް ކުރިޔަސް އަހަރެންނަކަށް އެކަމެއް ބަދަލެއް ނުކުރެވޭނެއެވެ. ނަމަވެސް ދަރިފުޅުގެ އޮތީ ކޮން ކުށެއްހެއްޔެވެ؟ “އެހެންވީރު ކީއްވެތަ ލިވިއާއަށް ތިހާ އިހާނެތިކޮށް ތި ކަންތަށް ކުރަނީ.. އެއީ އެލީނާގެވެސް ދަރިއެއް ނުންތަ؟” އަހަރެންގެ ހިތަށް ކޮށްފައި ހުރި އަސަރުން އަހަރެން އެލީނާ ގާތު އަހާލީމެވެ. “ބުނަންތަ ރަގަޅު ވާހަކައެއް؟ މަށަށް ލެކްޗަރުއަޅަން ކަލޭ ނޫޅޭ.. މަގޭ ދަރިއަކަށް ކަންތަށް ކުރަންވީގޮތް އިނގޭނީ މަށަށް..” ލިވިއާއާއި ދޭތެރޭ އިހާނެތިކޮށް ކަންތަށް ކުރުމަށް އެލީނާ އަކަށް އެއްވެސް ހައްގެއް ނެތެވެ. ދެއްކޭނެ އެއްވެސް ސަބަބެއްވެސް ނެތެވެ. އެލީނާ އެގޮތަށް ކަންތަށް އެކުރަނީ ހަމަ އޭނާގެ އަގަލު ކުޑަކަމުންނެވެ.\nއެލީނާ ކީ އެއްޗެހިތަކަށް ކެތް ނުވެގެން އެރޭ އަހަރެން ލީޒާ އަށް ގުޅީމެވެ. އަހަރެންގެ އިހުސާސްތަށް ބުނެދޭނެ ހިތްވަރުވެސް އެރޭ އަހަންނަކަށް ނުލިބުނެވެ. އަހަންނަށް ގިސްލަގިސްލާފައި ރޮވުނެވެ. ލަދުވެތިކަމުގެ ފަރުދާ ކަހާލަން ޖެހުނީ އޯގާވެރިކަމުގެ އަތެއްގެ އެހީއަށް ބޭނުން ވެފައި ހުރިލެއް ބޮޑުކަމުންނެވެ.\nލީޒާ ބޭނުންވީ އެރެއިން އެރެޔަށް އަހަރެންނާއި ބައްދަލު ކުރާށެވެ. އަހަރެން ދެކޮޅެއް ނަހަދަމެވެ. މާލޭގެ ހަލަބޮލި މާހައުލުން ހަމަޖެހިގެން ވާހަކަ ދައްކާލެވޭނެ މަންޒިލަކަށް އަހަރެމެންނަށް ފެނުނީ ހަމަހިމޭން ރެސްޓޯރެންޓެކެވެ.\nއެރޭ އެތަށްއިރަކު އަހަރެން ލީޒާއާ ވާހަކަ ދައްކަން އެ ރެސްޓޯރެންޓްގައި އިނީމެވެ. އެވަގުތުކޮޅުތެރޭގައި އަހަރެންގެ ހުރިހާ ހިތާމަތަކެއް މަތިން އަހަރެން ހަދާން ނެތުނެވެ. އަހަރެންނަކީ ދުނިޔޭގައި ހުރި އެންމެ އުފާވެރި މީހާހެން އަހަރެންނަށް ލީޒާ އިހުސާސް ކޮށްދިނީ އޭނާގެ އެ ކުޅަދާނަ ހުނަރު ބޭނުން ކޮށްގެންނެވެ. އޭނާގެ އެ ފަށުއި ބަސްތަކުންނެވެ. އެރޭ ލީޒާގެ ކުރިމަތީގައި އަހަރެންގެ ހިތް އަހަރެން އެއްކޮށް ހުޅުވާލީމެވެ.\nމަޑުމަޑުން ލީޒާ އާއި އަހަރެންނާ ދެމެދު ގާތް ކަމެއް އުފެދެން ފެށީ އެރެޔަށް ފަހުއެވެ. އަހަންނާއި ލީޒާއަށް އެކުގައި ވަގުތު ހޭދަކުރެވެން ފެށީ އަހަރެންނަކީ ކާކުކަން ލީޒާ އަށް ވަރަށް ރަނގަޅަށް އެނގުނު ފަހުންނެވެ. ލީޒާގެ ހުސް ވަގުތުތަކާއި ދިމާކޮށް އަހަރެންނަށް ވަގުތެއް ވެއްޖެނަމަ ލީޒާ އާއި އެކު އަހަރެން ކޮފީއަށް ދާން ފެށީމެވެ. އަހަރެންނާއި ދޭތެރޭ ލިޒާ ފަހުން ކަންތަށް ކުރަން ފެށީ އަމިއްލަ ގާތް ރަށްޓެއްސެއްގެ ގޮތުގައެވެ. ހަމަ ހަޤީގަތުގައިވެސް އަހަރެން ލީޒާގެ ރަހުމަތްތެރިއަކަށް ވީއެވެ.\nލީޒާގެ އިރުޝާދުގެ ދަށުން އަހަރެން ކެތްކޮށްގެން އެލީނާގެ އުޅުމް ބަދަލު ކުރެވޭތޯ ވަރަށް މަސައްކަތް ކުރީމެވެ. ފަސް މަސްދުވަސް ފާއިތުވެގެން ދިޔައިރުވެސް އެލީނާގެ ކަންތަށް އިސްލާހު ނުވުމުން އަހަރެންގެ ދިރިއުޅުމުން އެލީނާ ބޭރު ކޮށްލަން ލީޒާ އެއްދުވަހު ހިޔާލު ދިނެވެ.\n“ދެން ހިނގާ ބައްޕަގެ ލޯނު އޭނަ އާއިލާއަށް ދައްކާދީފަ އެލީނާ ވަރިކުރަން..” ލީޒާ މިހެން ބުނެލީ އަހަރެން އޭނާ އާއި އެކު ކޮފީއެއް ބޮއިލަން ދިޔަ ރެއެއްގައެވެ. އެއަޑު އަހާފައި އަހަރެން އެހާބޮޑަށް ހައިރާނެއް ނުވިއެވެ. ސަބަބަކީ އެލީނާ ރަނގަޅު ވާނެ ކަމުގެ އެއްވެސް އުންމީދެއް އަދިވެސް ނެތެވެ. އެއަށްވުރެން އެލީނާގެ ހިތުގައި އަނދަމުންދާ އަލިފާންގަނޑުގެ ހުޅުގަނޑު ބޮޑެވެ. އެ ހުޅުގަނޑު ނިވާލަން މިކުރާ މަސައްކަތުގައި އަހަރެންނާއި އަހަރެންގެ ދަރިފުޅު އަނދައިގެން ދިޔުން ނޫން އިތުރު ކަމެއް ނުވާނެކަން މިހާރު ލީޒާއަށް ވެސް ވިސްނެއެވެ. “ކިހިނެއް އެހާ ބޮޑު އަދަދެއް ދައްކާނީ؟2މިލިއަން ރުފިޔާއޭ.. އަހަރެން މުސާރަޔަކު ނޯވެ ގޭގެ ހަރަދު ބަލަހައްޓާފަ މާބޮޑު އެއްޗެއް.. ދެން2މިލިއަން އެއްވާއިރު ހުންނާނީ އަހަރެން މުސްކުޅިވެފަ..” އަހަރެން ޖަވާބުގައި ބުނެލީމެވެ. އަހަރެންނަށް އެލީނާ އާއި ކައިވެނި ކުރިއިރުވެސް އެލީނާ އަކީ ހިލޭ ފިރިހެނުންނާއިއެކު އުޅޭ މީހެއްކަން އެނގި ހުރެވެސް އަހަރެން އޭނާއާއި ކައިވެނި ކުރީ އިތުރު އެއްވެސް ގޮތެއް ނެތް ހިސާބަށް ކަންތަށްތަށް ދިޔުމުންނެވެ. ރަށުން އޭނަ އާއި ކައިވެނި ކުރާނެ މީހަކު ނުވެފައި ހުރީވެސް ހަމައެހެންވެއެވެ. ނަމަވެސް އޭނާ މިހާ އަނިޔާވެރި ވާނެ ކަމަކަށް އަހަރެން ހިޔެއް ނުކުރަމެވެ.\n“ފައިސާ އަކީ ހޯދަން ދަތި އެއްޗެއް. އެކަމަކު އެ ލިބޭ މީހާ އޭތި ގެންގުޅެނީ އެއީ ފައިސާކަން ދަނެގެން ކަމަށް ވަންޔާމު ދެން އޭތި މަދެއް ނުވާނެ. އެ ވާނީ ގިނަ. އަހަރެން ތި އަޑިގަނޑުން ޝިއާޒް ސަލާމަތް ކޮށްދީފާނަން.” ލީޒާ ދެއްކި ވާހަކަ އަހަރެންނަށް ދެނެގަންނާކަށް ނޭނގުނެވެ. ބަދަލުގައި އަހަރެން ސުވާލު ކޮށްލީމެވެ. ލީޒާ ތި ކިޔަނީ ކީކޭ ހެއްޔެވެ؟ “އަހަރެންނަށް ތި ފައިސާ އެއްކޮށް އެއްފަހަރު މަތިން ދައްކާ ދެވިދާނެ. އެކަމަކު ޝިއާޒް ތި ބުނިހެން ޝިއާޒްއަށް އެ އާމްދަނީ ނުލިބޭ ކަމަށް ވަންޔާ ޝިއާޒް މުސްކުޅި ވާއިރުވެސް އެފައިސާ އަހަރެންނަށް އަނބުރާ ދައްކާ ނުނިމޭނެ. އެހެންވީމަ އަހަރެންގެ އެބޮތް ވަރަށް މޮޅު ޙިޔާލެއް.” އަހަރެން އިނީ ލީޒާ ވާހަކަ ދައްކަމުން ދިޔައިރު ވަރަށް ޝައުގުވެރި ކަމާއިއެކު އަޑު އަހާށެވެ. އަހަރެން އެވަގުތު އެއީ ކޮން ޙިޔާލެއްތޯ ލީޒާގާތު އަހާލީމެވެ. “އަހަރެން ދީފާނަން ޝިއާޒް އަށް ތި2މިލިއަންގެ އިތުރުން އަދި އެއްމިލިއަން.” އަހަރެން ހައިރާންވީ ލީޒާ އަހަރެންގެ ބައްޕަގެ ލޯނުގެ އިތުރުންވެސް އެތަށް ބައިވަރު ފައިސާއެއް ދޭން އުޅުނީމައެވެ. ލީޒާ އަކީ ކިތަންމެ ބައިވަރު ފައިސާއެއްވެސް މީހަކަށް ދެވޭނެހާ މުއްސަނދި މީހެއްކަން އަހަންނަށް އެނގެއެވެ. އަހަރެން ލަސްނުވެ ލީޒާ އިތުރަށް 1 މިލިއަން ރުފިޔާ ދެނީ ކީއްވެގެންތޯ ސުވާލު ކޮށްލީމެވެ. “2 މިލިއަން އެއީ ލޯނު ދައްކަން. ބާކީ މިދޭ އެއްލަށްކަ ލައިގެން މުޅިއެކު3ލައްކަ. އެއްވެސް މީހަކު ބޭނުމެއް ނުވާނެ އަނބުރާ ނުލިބޭ ގޮތަށް މިހާ ބައިވަރު ފައިސާ އަތުން ދާކަށް. ނޫންތަ؟” ލީޒާ ކުރި ސުވާލުގެ ޖަވާބެއްގެ ގޮތުން އަހަރެން ބޯޖަހާލީމެވެ. “އެހެންވީމަ ބާކީ މިދޭ 1 މިލިއަން އަކީ ޝިއާޒް އަހަރެން މިދޭ ލޯނު އަނބުރާ އަދާކުރަން ދޭ އެއްޗެއް. ޝިއާޒްގެ އަމިއްލަ ވިސްނުމުން ޖެހޭނީ 1 މިލިއަން3މިލިއަނަށް ހަދަން. އަހަރެން ފަށަމުންވެސް ބުނީމެއްނު ފައިސާ ގެންގުޅެނީ ފައިސާކަން ދަނެގެންކަމަށް ވަންޔާ އެވާނީ ގިނައޭ.” އަހަރެންނަށް މި ހަވާލު ވެވެނީ ބޮޑު މަސައްކަތަކާއެވެ. ނަމަވެސް ލީޒާ އެބުނިގޮތްވެސް އަހަރެންނަށް މައްސަލައެއް ނެތެވެ. އަހަރެން ބޭނުމީ ވީ ކޮންމެ ގޮތަކުންވެސް މި އަނިޔާވެރިކަމުން ސަލާމަތް ވާށެވެ. އަހަރެން ލީޒާގެ ހުށަހެޅުން ގަބޫލު ކުރީ އުފަލާއި އެކުގައެވެ.\nއެރޭ އަހަރެން ގެޔަށް އައީ އަހަރެން ހިތުގައިވާ ވަރަށް ބޮޑު ކެކުޅުމެއް އެ ރެސްޓޯރެންޓްގެ ތެރެޔަށް ދޫކޮށްލާފައެވެ. އެއީ އެލީނާގެ ލޮތްބަށް އެދި އަހަރެން މި ކުރާ އާދޭހުން އަހަރެންގެ ހިތުގައި އަޅަމުންދާ ވޭންތަކެވެ. އަހަރެން ދެން އެލީނާގެ ފައިބުޑަކަށް ނުވެއްޓޭނަމެވެ. އާދޭހެއްވެސް ނުކުރާނަމެވެ.\nމިލްކު ކޮށްލީ ހިތޭ……07\nvrh salhi… improvement feney eba 😊 next part kiyaalaan libeyne irehge inthizaaruga mihaaruhsure miinii… 😂😘 avahah up kohlahchey… maa gina iru miihun inthizaaruga bai thibbaa kah nuvaane 🤣🤐😜 vaguthu gunan feshy ingey ❤\nheheheheheheheheeheheheheh. ur every comment bringsasmile on my face dear Rainstorm.\nތެދުވެރި ލޯބި- 9


Mi Vaudhu Fuhdhan Noolhe Evves Dhimaaleh Nei! - Vaguthu\nމި ވައުދު ފުއްދަން ނޫޅޭ އެއްވެސް ދިމާލެއް ނެތް!\nރައީސް އިބްރާހިމް މުހައްމަދު ސޯލިހް، ރ. ރަސްގެތީމު ބަޔަކާ ބައްދަލު ކުރައްވަނީ. --- ފޮޓޯ: ރައީސް އޮފީސް\nނ. ކުޑަފަރީ އަލީ ނިޒާރަށް މި ފަހުން ރަށު ތެރެއިން "ކަޅި" ވެސް ޖަހާ ނުލައި ބަލަން ހުރެވުނީ، އެ ރަށުގައި ވަރަށް ރީތިކޮށް ހަދަމުން އަންނަ އިމާރާތެއް ނިމުމަކާ ގާތަށް ދާތީއެވެ. އެއީ މީގެ ދެ ތިން، އަހަރު ކުރިން ނިޒާރަށް ފާހަގަ ކުރެވުނު ތަނެއް ނޫނެވެ. މިއީ ރަށުގެ ރައްޔިތުންގެ ޝަކުވާތަކަށް އެތައް ހައްލެއް ގެންނާނެ މަޝްރޫއެކެވެ. ކުޑަފަރީގައި މިކަހަލަ ކިތަންމެ މަޝްރޫއެއް ކުރިއަށް އެބަދެއެވެ. އެއީ އެ ރަށުގެ ރައްޔިތުންނަށް ލިބޭނެ ހިތްހަމަޖެހުމެކެވެ.\nކޮންމެ ވެރިކަމެއް އައި ކަމުގައި ވިޔަސް އާބާދީ ކުޑަ ރަށްރަށުގައި ދިރިއުޅޭ ރައްޔިތުން ތިބެނީ ވަރަށް ބޮޑު މާޔޫސް ކަމެއްގައެވެ. ރިޔާސީ އިންތިހާބަކާ ދިމާކޮށް ސިޔާސީ ވެރިން ރަށް ރަށަށް އަރައި ބޮޑެތި ވައުދުތަކެއްވެއެވެ. ވެރިއެއްގެ ފަސް އަހަރުގެ ދައުރު ނިމޭ އިރު ވެސް ވައުދު ފުއްދޭ ތަނެއް ނާދެއެވެ. އާބާދީ މަދު ރަށްރަށަށް އެއްވެސް ކަމެއް ނުކޮށްދެއެވެ. އެހެންވެ ސަރުކާރުތަކާ މެދުގައި ބައެއް ރަށްރަށުގެ ރައްޔިތުން ތިބެނީ ވަރަށް ބޮޑަށް ފޫހިވެފައެވެ. އުންމީދެއް ނުކުރެއެވެ.\nކުޑަފަރީގައި ފެނާއި ނަރުދަމާ އެޅުމުގެ މަސައްކަތް ކުރިއަށް ދަނީ.\nރައީސް އިބްރާހިމް މުހައްމަދު ސޯލިހްގެ ސަރުކާރު ވެރިކަމަށް ތިން އަހަރު ފުރުނު އިރު، އާބާދީ މަދު ރަށްތަކަށް މި ސަރުކާރުން ދޭ އަހަންމިއްޔަތު ކަން ކުޑައެއް ނޫނެވެ. އެއް ފަހަރާ ކިތަންމެ މަޝްރޫއެއް ކުރިއަށްދާ ގިނަ ރަށްތަކެއް އެބަވެއެވެ.\nނިޒާރަށް އެންމެ ބޮޑު އުފަލެއް ލިބެނީ ދިގު 50 އަހަރުގެ އިންތިޒާރެއް ކުރި ސާފު ބޯފެނާއި ނަރުދަމާގެ ނިޒާމެއް އެ ރަށުގައި ގާއިމު ކުރެވޭތީއެވެ. އޭނާ އަށް އެ ފެނުނީ ފެނުގެ ނިޒާމްގައި ހިމެނޭ ފެން ޕްލާންޓް ބެހެއްޓުމަށް އިމާރާތްކުރާ ފެސިލިޓީ ބިލްޑިންގ އިމާރާތެވެ. އެ މަސައްކަތް ކުރަނީ އެމްޑަބްލިއުއެސްސީއިންނެވެ.\nކުޑަފަރީގައި ފެނާއި ނަރުދަމާގެ މަޝްރޫއުގެ ދަށުން ހިމެނެނީ ފެން ޕްލާންޓް ބެހެއްޓުމަށް އިމާރާތްކުރާ ފެސިލިޓީ ބިލްޑިންގ އިމާރާތާއި 9.5 ކިލޯ މީޓަރގެ ދިގު ފެން ހޮޅިގެ މައިނެޓްވޯރކްގެ ހޮޅި ވަޅުލުމެވެ. މިފެން އުފެއްދުމަށްޓަކައި ދެ އާރުއޯ ޕްލާންޓް ބެހެއްޓުމާއި، ފެން ރައްކާކުރުމަށްޓަކައި ތިން ތާނގީ ބަހައްޓާނެ އެވެ. އަދި 169 ގެއަކަށް ފެނުގެ ކަނެކްޝަން ގުޅައިދީ، ފެންމީޓަރ ބަހައްޓައި، މި ގެތަކަށް ރައްކާތެރި ބޯފެން ފޯރުކޮށްދޭނެއެވެ.\nޅ. އޮޅުވެލިފުށީގައި ފެނާޢި ނަރުދަމާގެ މަސައްކަތް ކުރިއަށް ދަނީ.\nނަރުދަމާ ނިޒާމު ގާއިމު ކުރުމުގެ މަޝްރޫއުގެ ދަށުން 8.1 ކިލޯ މީޓަރުގެ ދިގު ނަރުދަމާގެ މައި ނެޓްވޯކްގެ ހޮޅި ވަޅުލުމާއި ޕަންޕިން ސްޓޭޝަންތައް ގާއިމު ކުރާނެއެވެ. އަދި އެރަށުގައި 650 މީޓަރގެ ޕަމްޕިން ލައިން އެޅުމާއި، 1 ސީ އައުޓް ފޯލް ގާއިމް ކުރާނެއެވެ. ގޭގޭގައި ޖަންކްޝަން ބަހައްޓައި، ނަރުދަމާ ކަނެކްޝަން ގުޅައިދީ މި ގެތަކަށް ނަރުދަމާގެ ހިދުމަތް ފޯރުކޮށްދޭނެއެވެ.\nކުޑަފަރީގައި ހަމައެކަނި ގާއިމު ކުރަނީ ފެނާއި ނަރުދަމާގެ ނިޒާމެއް ނޫނެވެ. އެ ރަށުގައި އައުޓް ޑޯ ޖިމާއި ސްކޫލް ތަރައްގީ ކުރުމާއި ފެން ތާނގީތައް ބެހެއްޓުމާއި ކޭބަލް އަޕްގްރޭޑް ކުރުން ފަދަ ރައްޔިތުންނާ ގުޅުން ހުރި މުހިންމު މަޝްރޫއުތަކެއް ކުރިއަށް އެބަދެއެވެ.\nރައީސް އިބްރާހިމް މުހައްމަދު ސޯލިހްގެ ވެރިކަން ފެށުނު އިރު، ފެނާއި ނަރުދަމާގެ ނިޒާމު ގާއިމު ކުރީ %30 ރަށުގައެވެ. ފަސް އަހަރުގެ ދައުރު ނިމޭއިރު ރާއްޖޭގެ ހުރިހާ ރަށެއްގައި ފެނާއި ނަރުދަމާ ގާއިމްކުރުމަކީ އެމަނިކުފާނުގެ ވައުދެކެވެ.\nރައީސް އިބްރާހިމް މުހައްމަދު ސޯލިހް ރަށަކަށް ވަޑައިގެން ކުޑަކުދިންތަކެއް ކުޅޭ ތަން ބައްލަވާލައްވަނީ. --- ފޮޓޯ: ރައީސް އޮފީސް\n"ދުނިޔޭގައި އުޅޭތާ ބައި ގަރުނު މި ވަނީ. ފެން ވަރާލަން މި ޖެހެނީ ތަޣައްރުވެފައިވާ ފެނުން. ބޯން ކަމުދާ ފެނެއް ނުލިބޭ. އެކަށީގެންވާ ނަރުދަމާގެ ނިޒާމެއް ރަށުގައި ނެތް. މިއީ ރައްޔިތުން އެންމެ ބޭނުންވާ އަސާސީ ހިދުމަތްތައް. ކޮންމެ ވެރިކަމެއް ނިމެނީ، ވާ ކަމެއް ނޯވޭ. އެކަމަކު، މި ވެރިކަމުގައި އަޅުގަނޑުމެންގެ އުންމީދުގެ ހުޅުކޮޅު ނިއްވައެއް ނުލި، ބޭނުންވާ ކަންތައް ފުރިހަމަ ވުމަށް ދެން މާ ގިނަ ދުވަހެއް ނެތް،" ނިޒާރު 48، ކިޔައި ދިނެވެ.\n"އެކަން ހަގީގަތަކަށް ވާ ތަން އަޅުގަނޑުގެ ލޮލަށް މިހާރު އެބަ ފެނޭ،"\nސަރުކާރުގެ ތިން އަހަރުގެ ތަފާސް ހިސާބުތައް ދައްކާ ގޮތުގައި ރާއްޖޭގެ ރަށްރަށުގައި އެންމެ ބާރަށް ކުރިއަށްދާ އެއް މަޝްރޫއަކީ ފެނާއި ނަރުދަމާގެ ނިޒާމު ގާއިމު ކުރުމުގެ މަޝްރޫއެވެ. ރާއްޖޭގައި މީހުން ދިރިއުޅޭ ހުރިހާ ރަށެއްގައި ފެނާއި ނަރުދަމާ ގާއިމު ކުރުމަށްޓަކައި ހިންގާ ޕްރޮގްރާމްތަކުގެ ތެރެއިން 118 ރަށެއްގައި ފެނާއި ނަރުދަމާ ގާއިމު ކުރުމަށް އެއްބަސްވުމުގައި ވަނީ ސޮއިކޮށްފައެވެ. ހުރިހާ ރަށެއްގައި އަމަލީ މަސައްކަތް އަދި ނުފެށުނަސް ޓެންޑާ ކުރުމާއި ސާވޭ ކުރުން ފަދަ ކަންކަން އެ ރަށްރަށުގައި ކުރިއަށް އެބަދެއެވެ. އަމަލީ މަސައްކަތް ފެށުމަށް ބޭނުންވާ ސާމާނުތައް ވެސް ބައެއް ރަށް ރަށަށް ވަނީ ފޯރައިފައެވެ.\nރައީސް އިބްރާހިމް މުހައްމަދު ސޯލިހް ރަށެއްގައި. --- ފޮޓޯ: ރައީސް އޮފީސް\nސަރުކާރުގެ އަމާޒަކީ މި ދައުރު ނިމުމުގެ ކުރިން ހުރިހާ މަސައްކަތެއް ނިންމާލުމެވެ.\nއަމަލީ މަސައްކަތް ކުރިއަށް ދަނީ 56 ރަށެއްގައި\nމަޝްރޫއު ހިންގަން ކޮންޓްރެކްޓަރާ ހަވާލު ކުރެވުނީ 62 ރަށެއްގައި\n23 ރަށެއްގެ މަސައްކަތް ބަޔަކާ ހަވާލު ކުރުމުގެ މަސައްކަތް ކުރިއަށް އެބަދޭ\n34 ރަށެއްގެ މަސައްކަތް ކުރަނީ އިންޑިއާގެ ކުންފުނިތަކުން!\nރާއްޖޭގެ 34 ރަށެއްގައި ފެނާއި ނަރުދަމާގެ ނިޒާމު ގާއިމު ކުރުމުގެ މަސައްކަތް މިދިޔަ މާޗް މަހުގެ ޖޭއެމްސީ ޕްރޮޖެކްޓްސް (އިންޑިއާ) ލިމިޓެޑް، އެސްއެމްސީ އިންފްރާސްޓްރަކްޗާ ޕްރައިވެޓް ލިމިޓެޑް، ޓްރިވޭނީ އިންޖިނިއަރިން އެންޑް އިންޑަސްޓްރީޒް ލިމިޓެޑް އަދި ވިޝްވަރާޖް އެންވައަރޮމެންޓް ޕްރައިވެޓް ލިމިޓެޑާ ވަނީ ހަވާލުކޮށްފައެވެ. މި މަޝްރޫއުގެ ޓެންޑަރިން މަރުހަލާ ކުރިއަށް ގޮސްފައި ވަނީ ފިނޭންސް މިނިސްޓްރީގެ ދަށުންނެވެ.\nވ. ކެޔޮދޫގައި ފެނާއި ނަރުދަމާގެ މަސައްކަތް ކުރިއަށް ދަނީ. ---\nމި މަޝްރޫއުއަކީ އިންޑިއާގެ އެގްޒިމް ބޭންކްގެ ލައިން-އޮފް-ކްރެޑިޓް ފެސިލިޓީތަކުގެ ދަށުން ރާއްޖޭގައި ހިންގޭ ބޮޑު ނުވަ އުމްރާނީ ތަރައްގީގެ މަޝްރޫއު ތަކުގެ ތެރެއިން ޖިއޮގްރަފީގެ ގޮތުން އެންމެ ބޮޑަށް ފެތުރިފައިވާ މަޝްރޫއުއެވެ. މި މަޝްރޫއުގެ ފައިދާ ސީދާ ގޮތުން 34 ރަށެއްގެ 35،000 ރައްޔިތުންނަށް ކުރާނެކަމަށް ލަފާކުރެވެއެވެ.\nސޯޅަ އަތޮޅެއްގެ މައްޗަށް ބެހިފައިވާ މި މަޝްރޫއުގެ ސަބަބުން ދިވެހި ސަރުކާރުން ލާމަރުކަޒީ ނިޒާމެއް ގާއިމްކުރުމަށްޓަކައި ކުރަމުންގެންދާ މަސައްކަތް އިތުރަށް ފުރިހަމަ ވެގެންދާނެއެވެ. މި މަޝްރޫއު ވެސް ދެ އަހަރުގެ ތެރޭގައި ނިންމާލުމަށް ވަނީ އަމާޒު ހިފައިފައެވެ.\nމަޝްރޫއުގައި ހިމެނޭ މައިގަނޑު3ބަޔަކީ:\nވާރޭފެން ރައްކާކޮށް، ބޯން ކަމުދާ ފެނަށް ބަދަލުކުރުން\nލޮނު ފެން ޑީސެލިނޭޓްކޮށް ސަޕްލައިކުރުން\nނަޖިސް އެއްކޮށް، ރައްކާތެރިކަމާއިއެކު ނައްތާލުން\nމި މަޝްރޫއުގެ ފައިދާތަކުގެ ތެރެއިން ފާހަގަކޮށްލެވެނީ މި ރަށް ރަށުގައި ދިރިއުޅޭ ރައްޔިތުން ބޯ ފެން ގަތުމަށް ކުރާ ހޭދަ އެތައް ހަރަދެއް ކުޑަވެގެން ދާނެކަމެވެ. އެގޮތުން ފަސް މީހުން ދިރިއުޅޭ ގެއެއްގައި އެއް ލީޓަރުގެ ފެން ފުޅި ތިން ރުފިޔާ އަށް ބޯން ގަންނަ ނަމަ، މަހެއްގެ މައްޗަށް އާންމުކޮށް ބޯ ފެން ގަތުމަށް 450 ރުފިޔާ ހަރަދުކުރެވެއެވެ. އަދި އަހަރުގެ ނުވަ މަސް ދުވަހު މި ހަރަދު ކުރަންޖެހޭކަމަށް ބަލައިފިނަމަ މުޅި އަހަރުގެ ތެރޭގައި ކޮންމެ މަހަކު 337 ރުފިޔާ ހަރަދުކުރެވެއެވެ. ނަމަވެސް، ފެނުގެ ނިޒާމު ގާއިމު ކުރުމުން ގޭބިސީތަކުން ހަރަދު ކުރަން ޖެހޭ އަދަދު ބޮޑު ތަން ކުޑަވާނެއެވެ.\nބ. ކަމަދޫގައި ފެނާއި ނަރުދަމާގެ މަސައްކަތް ކުރިއަށް ދަނީ.\nހޫނު ގަދަ ބައެއް ދުވަސްވަރާއި އިރުވައި މޫސުމުގައި ބައެއް ރަށްރަށުގެ ރައްޔިތުން ފެނަށް ޖެހިގެން ރިޕޯޓު ކުރެއެވެ. ނެޝަނަލް ޑިޒާސްޓަ މެނޭޖްމަންޓް ސެންޓަރު (އެންޑީއެމްއޭ) ގެ ރިކޯޑުތައް ދައްކާ ގޮތުން އާންމުކޮށް އަހަރެއްގެ މައްޗަށް ތިން މަސް ދުވަހު ބައެއް ރަށްތަކުން ފެނަށް ޖެހެއެވެ. ފެނުގެ ނިޒާމު ގާއިމުކުރެވުމާ އެކު، އިމަޖެންސީ ހާލަތްތަކުގައި ފެން ފޯރުކޮށްދޭން ކޮންމެހެން ނުޖެހޭނެއެވެ.\nއެންޑީއެމްއޭގެ ރިކޯޑުތައް ދައްކާ ގޮތުގައި ރާއްޖޭގެ ރަށްތަކަށް އިމަޖެންސީ ހާލަތްތަކުގައި ރަށްތަކަށް ފެން ފޯރުކޮށްދިނުމަށްޓަކައި 1،000 ލީޓަރުގެ މަގުން 80 ޑޮލަރު (1،233ރ.) ހަރަދު ކުރެއެވެ. އެއީ ފަސް މީހުން އުޅޭ ގެއެއް ނަމަ، ދުވާލެއްގެ މައްޗަށް 20 ލީޓަރުގެ ފެން ބޭނުންވާ އިރު، ސަރުކާރުން މަހެއްގެ މައްޗަށް 925ރ. ހަރަދު ކުރަން ޖެހޭނެއެވެ. އެކަމަކު، މި މަޝްރޫއު ނިމުމާ އެކު، ސަރުކާރުން ކުރަން ޖެހޭ ހަރަދު ވެސް ކުޑަވެއެވެ.\nރާއްޖޭގެ ހުރިހާ ރަށެއްގައި ހެން އަސާސީ ހިދުމަތްތައް ގާއިމު ކުރުމުގެ މަސައްކަތް ވަރަށް ހަލުވި ދުވެއްޔެއްގައި ކުރިއަށްދާ ކަމީ ރައްޔިތުން ހިތްހަމަޖެހޭނެ ކަމެކެވެ. ރައްޔިތުން ބޭނުން ވަނީ އެ ހުރިހާ މަސައްކަތްތަކެއް ނިމި އޭގެ "ފޮނި މީރުކަން" ލިބުމެވެ. ކުޑަފަރީގައި ދިރިއުޅޭ ނިޒާރު މެން ކަހަލަ މީހުން ތިބީ އެ އުންމީދުގައެވެ. ނިޒާރަށް ގަބޫލު ކުރެވޭ ގޮތުގައި ސަރުކާރުން އެ ވައުދު ފުއްދާނެ ކަމާ މެދުގައި އެއްވެސް ޝައްކެއް މިހާރު ނެތެވެ.\nނޮވެމްބަރު 20, 2021 08:58\nމަށަށް ހީވަނީ ވެރިކަމަށް އަންނަނީ ތި ހުރިހާ ކަމެއް ކޮށްދޭންހެން. ދެން ތިކަމާ އަޖައިބު ވާކަށް ނުޖެހޭ\nނޮވެމްބަރު 20, 2021 12:01\nވެރިކަމަށް ކޮންމެ ބަޔަކުވެސް އަންނަނީ ރައްޔިތުންނާ ގައުމާ ދީނުގެ ހެވާލާބަޔަށް މަސައްކަތްކުރަން! އެކަމަކު އެހެނެއްނޫންވަނީ!! ޖީބު ބޮޑުކުރަނީ!! މިވެރިން އަދި މާނުރައްކާ! ގައުމުވެސް ވިއްކަނީ! ދޮގުހަދަނީ އިންތިހާއަށް! އާބާދީ ބޮޑެތި ރަށްތަކަށްގޮސް ހުސްދޮގު ވާއުދުވަނީ!! އެގޮތުން އަބަދު ކިޔާނެ އައްޑޫ ތަރައްގީ ކުރާނެ ވާހަކަ!! އައްޑޫ ތަރައްގީއެއް ނުކުރާނެ!! ކޮންމެ ވޯޓަކާ ދިމާކޮށް އައްޑޫ ރައްޔިތުންގެ ބޮލަށް ޗިޕް ޖަހައިގެން ސިޔާސީ މަންފާ ހޯދުމަށްޓަކައި އަބަދުމެ ޖަހާ ސަކަރާތެއް އައްޑޫ ތަރައްގީއޭ ކިޔަައިގެން!! މައުމޫނުގެ ދިގު 30 އަހަރު ކުރީ އެކަން!! ކޮބާ ލިބުނު ތަރައްގީއަކީ އައްޑޫއަށް؟ ތި އަނދުނެއްގެ ޖެހިތިބެ އަހަރަމެން ކުޑައިރު އަހަރެމެންގެ މައިންބަފައިން ދިޔައީ ހޭބޯނާރާ ހަމަ މައުމޫނަށް ވޯޓް ދެމުން! އެއީ ދެން އަންނަ ދައުރެއްގަ ރަގަނޅުވާނެ ކަމުގެ އުންމީދުގަ! މިހާރު މައިން ބަފައިން އެމީހުންގެ އުމުރު ހުސްކޮށް އެވަނީ މިދުނިޔެ ދޫކޮށްފަ ތިޔަކިޔާ ތަރައްގީއެއް އެމީހުންގެ ލޮލަށް އައްޑޫއިން ނުފެނި!! މިހާރު އަހަރެމެންގެ އުމުރުން 45 އިން މައްޗަށް ދިޔައީ! ތިޔަ ތަރައްގީއެއް އަދިވެސް ނުފެނޭ!! އަހަރެމްނެގެ ދަރިންގެ އުމުރު އެއުޅެނީ 19 އަހަރުގަ! އެމީހުން މުސްކުޅިވެ އެހާލުގަ މިދުނިޔެ ދޫކޮށްދާއިރު ތިޔަބުނާ ތަރައްގީއެއް އެކުދިންނަށް ފެންނާނެބާއޭ މިހާރު އެބަ ހިތައްއަރާ!! މިސިޔާސީ މީހުން ކުރާހާވެސް ކަމަކީ ދޮގުތައް ހަދައިގެން ރައްޔިތުންގެ ބޮލަށް ސަވާރުވެގެން މަގާމުތަކަށް އައިސް އަމިއްލަ އަންބޮނޑި ބޮޑުކުރަނީ! ގައުމު ހަލާކު ކުރަނީ! މިހާރު މިއޮތީ އެކަމުގައި ޕީއެޗްޑީ ހާސިލުކުރަމުންދާ ސަރުކާރެއް! އަޅެ މިވަބާއިން އައްޑޫ ރައްޔިތުން ސަލާމަތްކުރައްވާނދޭވެ! އެމީހުން މިމަކަރުވެރިންގެ ވަކިތަކުން ސަލާމަތްކުރައްވާށި އާމީން!!\nނޮވެމްބަރު 20, 2021 09:13\nއެްވެސް މުސްތަގުބަލެން ނެތް ކުދި ކުދި ރަށްތަކަށް ކުރާ ބެޭކާރު ހަރަދު ތަކެއް.މީ އެންވެސް ދުރު ވިސްނުމެން ގެންގުޅޭ ބައެންނޫން.\nނޮވެމްބަރު 20, 2021 10:06\nބަލަ މައުމޫނު، އަންނި، ވަހީދު އަދި ޔާމީނު ކީއްވެތަ އެމީހުން ހުޅުމާލެޔަށް ނުގެނައީ. އެވެސް ދިވެހި ރައްޔިތުން. ނުޖެހޭ ތިބޭފުޅާ ބުރިޖުގަ ދުއްވާއިރު އެމީހުން ނަޖިސް ފެނުން ފެންވަރާކަށް. އިބޫ ރަނގަޅު. ލޯނު ނަގައިގެންވެސް ކޮށްފަ ބަހައްޓާތި\nނޮވެމްބަރު 20, 2021 10:46\nކުދި އާބާދީ ރަށްރަށުގެ ކަންކަން ކުރަނީ މެގަ ޕްރޮޖެކްޓް ނުހިންގޭނެތީ. ކުދި ރަށްރަށުގެ ރައްޔިތުން ގުނބޯ ހެއްދުން ކަމަކީ. ކުރާނެ ،ސޮއި ކޮށްފި،ސާވޭ ކުރަނީ ،މުޅިން މިވަރެއްގަ3އަހަރު މިދިޔައީ. 300 މީހުން ހަމަނުވާ ރަށެއްގަވެސް ފެނާ ނަރުދަމާ އަޅާ ނުނިމޭ3އަހަރުން. އުއްޗުވެސް ތިޔަށް ވުރެން އަވަހަށް 600 ކޮޓަރީގެ ރިޒޯޓް އެބަ އެކަށް ނިންމާ.\nނޮވެމްބަރު 20, 2021 11:02\nތިނިންމަން ކިހާ ދުވަހެއް ތިކަމަށް ދާނެބާ ؟؟\nނޮވެމްބަރު 20, 2021 11:36\nއެއްކަލަ ހަޔާތްކުޑަ ފަރީދޯ މީ\nނޮވެމްބަރު 20, 2021 11:40\nއެކަމަކު އަދުރޭމެން ސިޔާމުމެން ބުނަނީ އެއްވެސް ކަމެއް ކަމެއް ނުކުރެޔޭ\nނޮވެމްބަރު 20, 2021 11:58\nމިސަރުކާރުން މުޅިންވެސްހުރީ މެގަޕްރޮޖެކްޓް ހިންގުމަށް ބޮޑެތި އަދަދުތަކުން ބަޖެޓްގައި ފައިސާ ޖަހައިގެން ފައިސާ ނަގައި ކުދިރަށްތަކުގައި މާބޮޑު ހަރަދެއްނުކޮށް ކުދިކުދިދެތިން ކަމެއްކޮށްލާފައި. މެގަ ޕްރޮޖެކްޓް ހިންގުމުގެ ގާބިލުކަމެެއް މިސަރުކާރަކުނެތް.\nނޮވެމްބަރު 20, 2021 12:28\nސަރުކާރުން ކަންކަން ކުރަން މަޖުބޫރުވަނީ ޒިންމާދާރު އިދިކޮޅުބަޔަކު ތިބީމަ ، މީގެ ކުރިން އިދިކޮޅުގައި ތިބެނީ ޒާތީ ކަންކަންކަމާއި ހަލަބޮލި ކުރުމުގެ ފިކުރު ގެންގުޅޭބައެއް ،\nނޮވެމްބަރު 20, 2021 13:59\nކުދި ކުދި ރައްތަކުގެ މީހުން ބޮޑިތި ރައްށަ ބަދަލުކޮއްގެންނޫނީ ހައްލެއް ނުލިބޭނެ އާބާދީ މަދުވީމަ ހޮސްޕިޓަލެއްވެސް ނޭޅޭނެ.\nނޮވެމްބަރު 20, 2021 14:23\nކިތައްމެ ގިނަ ކަމެއް ކުރިޔަސް އަދި ނުކުރިޔަސް މިހާ ދީނާ ދުރު ބަޔަކަށް ވޯޓެއް ނުދެވޭނެ. އެއްމެ ކުޑަ މިނުން ވެސް ބަޖެޓުގަ އިސްލާމީ ކަންތަކައް ހުރި ބައި ކުޑަކުރީ.\nނޮވެމްބަރު 20, 2021 14:27\nނޫސްތަކުން ފެންނަ އިރު ހީވަނީ އަހަރުމެންނަށް ބޭނުންވާ ހުރިހާ ކަމެއް ފުދުނީހެން\nނޮވެމްބަރު 20, 2021 15:03\nާމައްސަލައަކީ އިންޑިއާއިން ގޮތްނޭގޭ އެއްބަސްވުންތައް ހަދައިގެން ލޯނުނަގައި ގައުމު އަޅުވެތިކުރާތީ\nނޮވެމްބަރު 20, 2021 17:40\nބޮޑެތި ހުރިހާ ރަށެއްގަ ފެނާ ނަރުދަމާ އަޅާނިއްމާފަހުރީ ދެން ޖެހޭނީ ކުދިރަށްތަކުގަ މަޝްރޫ ހިންގަން.\nނޮވެމްބަރު 20, 2021 22:27\nއަޅުގަނޑުމީ ވަރަށް ގާތުން ޔާމީނުގެ ސަރުކާރުން ރާއްޖެތެރޭގެ ޞިއްޙީ ނިޒާމް ކުރިއަރުވަން ކިޔައިގެން ކުރިކަންތައް ދުށް މީހެއް. ހަމައެޔާއެކު މާލޭގެ ޞިއްޙީ ނިޒާމް ވެސް ކުރިއަރުވަން އުޅުނު ގޮތް ދުށްމީހެއް. ކުޑަ މިސާލެއް. ކުޅުދުއްފުށީ ރީޖަނަލް ހޮސްޕިޓަލް ޓާޝަރީ ކުރާށޭ ކިޔާފައި އިންޑިއާ ބަޔަކަށް 40 ވަރަކަށް މިލިއަން ދީފި. ވީކަމެއް ހަރާން. ދެން ހުޅުމާލޭ ހޮސްޕިޓަލުގައި ޒަމަނީ ފަރުވާ ދެވޭ ލެބެއް ގާއިމް ކުރާށޭ ކިޔާފައި ބަޔަކަށް 100 މިލިއަން ރުފިޔާ ދިން. ވީކަމެއް ހަރާން. އެކަމަކު ކޮވިޑް 19ގެ ދަތިހާލަތުގައިވެސް ރައީސް ސާލިހް އަތޮޅުތަކުގެ ޞިއްޙީ ނިޒާމް ކުރިއަރުވަމުން އެދަނީ ފަތުއަޑުކިޔާފައި.\nނޮވެމްބަރު 21, 2021 08:48\nކަލޭ މެންނަށް ވައުދެއްވެސް ނޫން ފުއްދޭނީ! ކޮބައިތަ؟..މާލޭ ރައްޔިތުންނަށް ގެދޮރު ދިނުމަށް ވީ ވައުދު! ވޯޓެއް ނުދޭނަން! ހަދާން ކުރާތީ! ނޯ ވޯޓް ނޯ ގޯތި.


Rayyithunge Verikameh Kohdhehvaane Kamah Vidhaalhuve Rayyithun...\nރައްޔިތުންގެ ވެރިކަމެއް ކޮށްދެއްވާނެ ކަމަށް ވިދާޅުވެ ރައްޔިތުން ލައްވާ ސަލާން ޖައްސުވަނީ؟\n6 މަސް, 1 ހަފްތާ,4ދުވަސް, 10 ގަޑި, 52 މިނެޓް, 16 ސިކުންތު ކުރިން 4260މަރިޔަމް އިސްއާދާ\nނިމި ދިޔަ ރިޔާސީ އިންތިޚާބުގެ ތެރޭގައި މިއަދުގެ ރައީސުލްޖުމްހޫރިއްޔާ އަދި އޭރުގެ ކޯލިޝަން ކެންޑިޑޭޓު އިބްރާހިމް މުހައްމަދު ޞޯލިހު އެންމެ ހަރު އަޑުފުޅުން ވިދާޅުވަމުން ގެންދެވީ ދިވެހިންގެ ވެރިކަން ދިވެހިންނަށް އަނބުރާ ހޯއްދަވާ ދެއްވާނެ ކަމަށެވެ.\nދިވެހިން އޭރު ތިބީ ފިއްތުން ތަކެއްގެ ތެރޭގައި ކަމަށާއި އެ ތޭރިތަކުގެ ތެރެއިން ދިވެހިން މިނިވަން ޖައްވަކަށް ނެރެދެއްވާނެ ކަމަށެވެ. އެ ހުވަފެނުގައި ތިބި ގިނަ ދިވެހިންގެ ތާއީދާއެކު ރައީސް ސޯލިހު ވެރިކަމަށް ހޮވިވަޑައިގެންނެވިއެވެ.\nނަމަވެސް ވެރިކަމަށް ހޮވިވަޑައިގެންނެވުމާއެކު ރައީސް ޞޯލިހުގެ ވައުދުފުޅުތައް އޮޅިފައިވާ ސާއްޔަކަށް ވެގެން ދިޔައެވެ. އެމަނިކުފާނު ރިޔާސީ އިންތިޚާބުގެ ދުވަސްވަރު ވެވަޑައިގެންނެވި އެއްވެސް ވައުދުފުޅެއްގެ މަތިން ހަނދުމަފުޅެއް ނެތް ކަހަލައެވެ. ރިޔާސީ އިންތިޚާބުގެ ދުވަސްވަރު އަޑު އިވުނު ފަދައިން ސިކުނޑީގައި އުނިކަމެއް ހުރުމުން ކަމަށްވެސް ވެދާނެއެވެ.\nކޮންމެ އަކަސް ވެރިކަން ލިބިވަޑައިގެންނެވުމާއެކު ރައީސް ޞޯލިހުގެ ވައުދުފުޅުތަށް ވެފައިވަނީ ކަދުރު ރުކަކަށް އެރި މީހާ ނަދުރަށެވެ. ދިވެހި ރައްޔިތުންނަށް ކޮށްދެއްވަން ވިދާޅުވި އެއްވެސް ކަމެއް ވެރިކަމަށް5މަސް ވެގެން ދިޔައިރުވެސް ކޮށްދެއްވާފައިނުވާކަމަށް ގިނަ ރައްޔިތުން ބުނަމުން ގެންދެއެވެ. ވެރިކަމަށް ވަޑައިގެން ދިވެހިންނަށް ދިވެހިންގެ ވެރިކަން ހޯއްދަވާ ދެއްވާނެ ކަމަށާ އެއްވެސް ކަމަކަށް ދިވެހި ސަރުކާރުގައި ދިވެހި ރައްޔިތުން ސަލާން ޖަހަން ނުޖެހޭނެ ކަމަށް ވިދާޅުވިއެވެ.\nނަމަވެސް ފެންނަ މަންޒަރުތައް ވަރަށް ތަފާތެވެ. ކޮންމެ ކަމެއްގައިވެސް ނިކަމެތި ރައްޔިތު މީހާ ސަރުކާރު ފައިބުޑަށް ވެއްޓި ސަލާން ޖަހަން ޖެހޭ އުޞޫލު އަނބުރާ މި ރާއްޖޭގައި އިޔާދަވާން ފެށި މަންޒަރު ފެންނަން ފަށައިފިއެވެ. ނިމި ދިޔަ ފަސް އަހަރުގައި ދިވެހި ރައްޔިތުން މޫނުމަތިން ފެންނަމުން ދިޔަ ހިނިތުންވުމުގެ އަސަރު ފަނޑުވާން ފެށި މަންޒަރު ވެސް ފެންނަން ފަށައިފިއެވެ.\nރައްޔިތު މީހާ ޕިކްނިކް ދަތުރެއް ދާން ބޭނުން ވިޔަސް އަދި އާއިލާއެކު މަޖާ ކޮށްލަން މަސް ދަތުރެއް ދާން ބޭނުންވިޔަސް ސަރުކާރުގައި އާދޭސް ދަންނަވަން ޖެހޭ ދުވަސްވަރަކަށް މިދުވަސްވަރު ވެއްޖެއެވެ. ވަޒީފާ ނެތި ތިބޭ މީހުންނަށް އާމްދަނީ އެއް ދެއްވާނެ ކަމަށް އެޖެންޑާ 19ގެ ދަށުން ބުނަމުން ގެންދާއިރު މިވެސް ރައްޔިތުމީހާ އަޅުވެތި ކުރުމަށް ބޭނުންކުރަމުންދާ އުކުޅެއްގެ ގޮތުގައި ގިނަ ބަޔަކު ސިފަ ކުރެއެވެ.\nއަދި ވަޒީފާނެތި އާމްދަނީ ލިބޭ ނަމަ ޤައުމުގައި ހަރުދަނާ ޒިންމާދާރު ބަޔަކު ބިނާ ކުރުމަށް ހުރަސްތަކެއް އެޅިގެން ދާނެ ކަމަށް ބުނަމުން ގެންދެއެވެ. އަދި މިކަންކަމަކީ ރައްޔިތު މީހާ ސަރުކާރުގެ ފައިބުޑަށް ވައްޓާލާ އާދޭސް ކުރުވަން ކުރާ ކަންތައްތައްކަމަށް ގިނަ ބަޔަކު ބުނެއެވެ.\nކަން މިހެން އޮތްއިރު ދިވެހިންގެ ވެރިކަން ދިވެހިންނަށް ހޯއްދަވާ ދެއްވާނެ ކަމަށް ވައުދުވެވަޑައިގެން ވެރިކަމަށް ވަޑައިގެންނެވި ބޭފުޅެއްގެ ސަރުކާރުން މިއަދު ރައްޔިތުން އަޅުދާސް ކުރަން މަސައްކަތް ކުރަނީ ކީއްވެބާ؟ އެމަނިކުފާނުގެ ސަރުކާރުގެ މެނިފެސްޓޯ، އެޖެންޑާ 19ގެ ފޮރުވިފާ އެޖެންޑާގެ ސިއްރަކީ މިއީބާ؟


Yameen ah hukum nukuran Hailam rishvathu negi kamuge thuhumathu kohfi\nޔާމީނަށް ހުކުމް ނުކުރަން ހައިލަމް ރިޝްވަތު ނެގި ކަމުގެ ތުހުމަތުކޮށްފި\nމެންބަރު ނިހާދު: އޭނާ ވަނީ ގާޒީ ހައިލަމަށް ރިޝްވަތުގެ ތުހުމަތުކޮށްފަ --\nކުރީގެ ރައީސް އަބްދުﷲ ޔާމީން އަބްދުލްގައްޔޫމްއަށް ހުކުމް ނުކުރުމަށް އެ މައްސަލަ ބައްލަވާ ގާޒީ، ކުރިމިނަލް ކޯޓުގެ އިސް ގާޒީ އަހުމަދު ހައިލަމް ރިޝްވަތު ނަންގަވާފައިވާ ކަމަށް ފޭދޫ ދާއިރާގެ މެންބަރު މުހައްމަދު ނިހާދު ތުހުމަތު ކުރައްވައިފި އެވެ.\nގާޒީ ހައިލަމްގެ ވާހަކަ ރައްޔިތުންގެ މަޖިލީހަށް މިއަދު ދިޔުމާއެކު މަޖިލިސް ވަނީ ހޫނުވެފަ އެވެ. އެމްޑީޕީ މެންބަރުން ވަނީ ގާޒީ ހައިލަމަށް މިއަދު ވަރަށް ބޮޑަށް ފާޑުވިދާޅުވެފަ އެވެ. އެގޮތަށް ފާޑުވިދާޅުވީ ކުރިމިނަލް ކޯޓުގައި ނުނިމި ލަސްވަމުންދާ މައްސަލަތަކާ ގުޅޭ ގޮތުން ޖުޑިޝަރީ ކޮމިޓީއިން ފޮނުވާފައިވާ ރިޕޯޓާ ގުޅޭ ގޮތުން ބަހުސް ކުރައްވަމުންނެވެ.\nއެ ރިޕޯޓަށް ބަހުސް ކުރެއްވުމަށް މިއަދަށް އެޖެންޑާކޮށްފައިވާއިރު، ގާޒީ ހައިލަމް، ކުރިމިނަލް ކޯޓުގެ އެތެރޭގެ ވައިބާ ގުރޫޕަކަށް ފޮނުއްވި ނަސްރުގެ ދުވަހުގެ ތަހުނިޔާގެ މެސެޖްގެ މައްސަލަ ވަނީ ބޮޑުވެފަ އެވެ. ލީކްވެފައިވާ އެ މެސެޖްގައި ވަނީ ރައީސް އިބްރާހިމް މުހައްމަދު ސޯލިހްގެ ކަރުގައި ޗޭނު ޖަހައި ދަމާފައި ގެންދާ ތަން ފެންނަ ކުރެހުމެކެވެ.\nބަހުސް ހޫނުވެފައިވަނިކޮށް، މެންބަރު ނިހާދު މަޖިލީހުގައި ވާހަކަ ދައްކަވަމުން ވިދާޅުވީ "ކުރިމިނަލް ކޯޓުގެ ހައިލަމް އެ ވަނީ ދެ މިލިއަން ޑޮލަރު ނަގާފަ، ހުކުމް ނުޖެހުމަށް،" ކަމަށެވެ. ނިހާދު ވިދާޅުވީ އެއީ މިއަދު ފެންނަން އޮތް ހަގީގަތެއް ކަމަށެވެ.\nނިހާދު އެ ވާހަކަތައް ދައްކަވަމުން ގެންދެވި އިދިކޮޅު މެންބަރުން ގެންދެވީ މަޖިލީހުގައި އަޑުގަދަކޮށް މަޖިލީހުގެ ރައީސް މުހައްމަދު ނަޝީދުގެ މޭޒު ކުރިމަތީގައި އެތުރި އެވެ.\nއެއަށް ޖަވާބު ދެއްވަމުން ރައީސް ނަޝީދު ވިދާޅުވީ ބައެއްގެ ކަރުގައި ޗޭނު އަޅުވައިގެން ގާޒީއަކު ފޮޓޯއެއް އާންމު ކުރުމަކީ ރާއްޖޭގެ ނިޒާމް ގަބޫލު ކުރާނެ ކަމެއް ނޫން ކަމަށެވެ. ރައީސް ނަޝީދު އެހެން ވިދާޅުވުމުން އިދިކޮޅު މެންބަރުން ވަނީ މަޖިލީހުގެ ތަޅުމުގައި އަޑުގަދަ ކުރައްވައި ރައީސްގެ މޭޒު ކުރިމަތީގައި ސަފަކަށް އެތުރިފަ އެވެ. އަދި ދުންމާރި ވެސް ދަނީ ފުމެންނެވެ.\nއިދިކޮޅު މެންބަރުން އަޑު އުފުލަމުންދާއިރު ވެސް ރައީސް ނަޝީދު ގެންދަވަނީ މެންބަރުންނަށް ފުރުސަތު ދެއްވަމުންނެވެ. އެކަމަކު، އެ މެންބަރުން ވާހަކަ ކުރިއަށް ނުގެންދެވޭ ގޮތަށް އިދިކޮޅު މެންބަރުން ގެންދަވަނީ ނިޒާމީ ނުކުތާ ނަންގަވަމުންނެވެ.\nރައީސް އަބްދުﷲ ޔާމީން ރައްޔިތުންގެ މަޖިލިސް ކްރިމިނަލް ކޯޓް + ޝަރުއީ ދާއިރާ


ނިރު ކޮލަމް: ކިބުރުވެރި އިންސާނާގެ ހާލު! – Dhen.mv\nމުޙައްމަދު ބުޝްރީ ނިރު May 19, 2021 - 2:39 am\nއެއްތަނުން އަނެއް ތަނަށް ދަތުރު ކުރާ އިރު މަތިންދާ ބޯޓު އުދުހޭ އެވްރެޖް އުސްމިނަކީ 36،000 ފޫޓެވެ. އެއީ އިމާރާތެއްގެ އުސްމިނުން މިސާލުޖަހާ ނަމަ ގާތްގަނޑަކަށް ހަތަރު ހާސް ބުރީގެ އިމާރާތެއްގެ އުސްމިނެވެ. އެފަދަ އުހުން އެ އޮތް ބަރު މަތިންދާ ބޯޓު އުދުހިފައި ދާ އިރު އޭގެ ތެރޭގައި އަރާމު މަޑު ގޮނޑިއެއްގައި އިށީނދެއިނދެ، މީރު ކާއެއްޗެތި ކަމުން، ސީޓުގެ ކުރިމަތީގައި ހުރި ޓީވީން ހޮލީވުޑްގެ ފަހުގެ ފިލްމެއް ބަލަން އިން އިންސާނާގެ ހިތުގައި އެއްވެސް ބިރުވެރި ކަމެއް ނެތެވެ. ވެއްޓޭނީ އެހެން މީހުން ދަތުރުކުރާ ބޯޓެވެ. ތިމަންނާ ދަތުރުކުރާ ބޯޓެއް ނުވެއްޓޭނެއެވެ. ބޯޓު ގޮސް ޖައްސަނީ ބެންކޮކްގެ ސުވަރނަބޫމީ އެއާރޕޯރޓްގައެވެ. އިމިގްރޭޝަން ޗެކްއައުޓް ކުރުމަށް ފަހު އެއާރޕޯރޓް ޓެކްސީގައި މިސްރާބް ޖަހަނީ ޕަތޫނާމްގެ ސެންޓަރ ޕޮއިންޓް ހޮޓަލަށެވެ. ހޮޓަލަށް ޗެކިން ކުރުމަށް ފަހު ފެންވަރައިގެން ދަނީ ރެސްޓޯރެންޓަށެވެ. އެތަނުން ހަރާމެއް ހަލާލެއް ނުބަލައި މީރުކޮށް ކައިގެން ބޮއެގެން ދެން ދަނީ ސުކުމްވިތުގެ މަޝްހޫރު މަސާޖް ޕާލޯ އަކަށެވެ. އެތަނުން ހިތްފުރެންދެން ދުނިޔެވީ ލައްޒަތު ހޯދުމަށް ފަހު ހޮޓަލަށް ގޮސް އަރާމުކޮށް ނިދައިލާއިރު އަނެއް ދުވަހު ތިމަންނާ މިދުނިޔެއަށް ހޭނުލެވިދާނެ ކަމަކަށް އެއް ފަހަރު ވެސް ހިތަކަށް ނާރައެވެ.\nއެއިންސާނާ ދަތުރު ކުރި ބޯޓު ނުވެއްޓުނީ ﷲ ގެ ރަހުމަތުންނެވެ. ބެންކޮކްގެ ކާރޫބާރޫ ބޮޑު މަގުތަކުން އޭނާ ދަތުރު ކުރި ޓެކްސީ އެކްސިޑެންޓް ނުވެ ސަލާމަތްވީ ﷲ ގެ ރަހުމަތުންނެވެ. މާތް ﷲ ދެއްވި ރިޒްގުގެ ފައިސާ ހަރާމް ގޮތުގައި ޚަރަދުކޮށް، ދުނިޔެވީ ލައްޒަތު ހޯދަން އޭނާ ދިޔަ މަސާޖު ޕާލޯގެ ކަސްބީ އަންހެނާގެ ގައިން އެއިންސާނާ ގަޔަށް އެއިޑްސް ބަލި ނޭރީ ﷲ ގެ ރަހުމަތުންނެވެ. އޭނާގެ ދަތުރު ނިންމުމަށް ފަހު އެނބުރި ދިވެހި ރާއްޖެއަށް ދަތުރުކުރި ބޯޓު ނުވެއްޓުނީ ވެސް ހަމަ ﷲ ގެ ރަހުމަތުންނެވެ. ޑިއުޓީ ފްރީއިން މީރު ޗޮކްލެޓާއި، އެހެނިހެން ހަދިޔާ ބަދިޔާ ހިފައިގެން އޭނާ އެނބުރި ގެއަށް އައިސް އޭނާގެ ލޯބިވާ އަނބިމީހާ އާއި ދެދަރީންގެ ގައިގައި ބާރަށް ބައްދާލައެވެ. ރީތި އާއިލާއެކެވެ. ﷲ ގެ ނިއުމަތެވެ. އޭނާ ބެންކޮކްގައި ކޮށްފައި އައި ފާހިޝް އަމަލުގެ ކުޑަ ހިލަމެއް ވެސް އޭނާގެ އަނބިމީހާ އާއި ދަރީނަންކަށް ނުވެއެވެ. އެއީ ނަމޫނާ ފިރިއެކެވެ! ނަމޫނާ ބައްޕައެކެވެ! އޭނާގެ އަނދިރިފަރާތް އެއްވެސް މީހަކަށް ނޭނގުނަސް ﷲ ބައްލަވައި ވޮޑިގެންވާކަން އޭނާ ހަނދާނެއް ނެތެވެ.\nބެންކޮކުން ގަނެގެން އައި އަގުބޮޑު މުދާތައް ކަސްޓަމުން ބޭރު ކުރަނީ ޑިއުޓީއަށް މަކަރު ހަދައި، ﷲ ހަރާމް ކުރެއްވި ރިޝްވަތު ދީގެންނެވެ. މުދާތައް ގެންގޮސް ފިހާރައިގައި އަތުރައިލުމާ އެކު ހެސްކިޔާފައި ވިޔަފާރި ވެއެވެ. އޭނާއަކީ ބޮޑު ވިޔަފާރިވެރިއެކެވެ. މަހުޖަނެކެވެ. އަގުބޮޑު ކާރުގައި ކޮޅުކޮޅަށް ދުއްވައެވެ. އަސުރު ނަމާދަށް ފިހާރަ ބަންދު ކޮށްފައި ލިބޭ 30 މިނިޓްގެ ބްރޭކްގައި އޭނާ އަވަސްވެގަންނަނީ ނަން މަޝްހޫރު ކެފޭއަކަށް ވަދެ އޭނާގެ "ގާތް" އަންހެން ކުއްޖަކާ އެކު ކޮފީއެއް ބޯލާށެވެ. އެކި މިސްކިތްތަކުން އެކި ރާގު ރާގަށް ބަންގި ގޮވާއަޑު އޭނާގެ ކަންފަތަށް ނީވޭ ފަދައެވެ. އެއީ ވަގުތީ އުނދަގުލެކެވެ. ހަތަރު ވަރަކަށް މިނިޓަށް އޭނާ އެއަޑުފަށްގަނޑަށް ކެތްކޮށްލައެވެ. އޭނާގެ "ގާތް" އަންހެން ކުއްޖާއާ ބައްދަލުކޮށްލުމުގެ އެދުން އޭނާގެ ހިތުގައި ރާޅު ބާންޏެއްހެން ފެތުރިގެން ދެއެވެ.\nއަގުބޮޑު، މީރު ކޮފީ އަށް ފަހު އަންހެންކުއްޖާއަށް "ސީޔޫ ޓުނައިޓް" ކިޔާފައި އޭނާ އެނބުރި ފިހާރައަށް ގޮސް ހަބޭހަށް ވިޔަފާރި ކުރުމަށް ފަހު މަޣްރިބަށް ފިިހާރަ ބަންދުކޮށްފައި ގެއަށްދާއިރު އަންހެނުން ހުންނަނީ މީރުކޮށް ކައްކައިފައެވެ. ދަރީން ތިބެނީ އައިޕެޑްތަކުން ގޭމް ކުޅޭށެވެ. އޭނާ ހުރީ ހެވިފައެވެ. ތަނަވަސްކަމާއި، ރީތީ އާއިލާއަކާއި، އަގު ބޮޑު ކާރާއި، މަހަކު އެއްފަހަރު ބެންކޮކަށް ކުރާ މަޖާ ދަތުރުތަކާއި، ވީކްއެންޑްގައި ރިސޯރޓްތަކާއި ސަފާރީތަކަށް ކުރާ ދަތުރުތަކުން އޭނާގެ ޝެޑިއުލް ވަރަށް ބިޒީީއެވެ.\nއެއްދުވަހަކު ރައްޓެއްސެއް ކައިރިން އޭނާ މަޖަލަކަށް ހަދައިފައި ސުވާލު ކުރިއެވެ. މުސްލިމުން މިކުރާ ފަސް ނަމާދު ދުވާލަކު އެއް ނަމާދަށް ހަދާލެވޭނެ ގޮތެއް ނޯންނާނެ ތޯއެވެ! ޖުނުބުން ހިނައިގަތުމަކީ އޭނާ ކުރާ ކަމެއް ނޫނެވެ. އެކަން ކުރަން އޭނާއަށް ނުވެސް އެނގެއެވެ. އެންމެ ފަހުގެ އަރމާނީ ސެންޓާއި، އަގު ބޮޑު ޝަވަރ ޖެލް އާއި މީރުވަސް ދުވާ އާފްޓަރޝޭވުން އޭނާގެ ވަށައިގެން ތާޒާކަމުގެ ސާލެއް ލެވިފައި ވެއެވެ. ނަމަވެސް އޭނާގެ ހަޔާތް އެ ހޭދަވަނީ އެއްފަހަރު ވެސް ޖުނުބުން ހިނައި ނުގަނެއެވެ. ނަމާދެއް ނުކޮށެވެ. ކީރިތި ޤުރުއާނުން އަކުރެއް ނުކިޔަވައެވެ. މުދަލު ޒަކާތެއް ނުދީއެވެ. ﷲ ދެއްވި ނިއުމަތް ތަކަކީ އޭނާގެ ނަޒަރުގައި އޭނާގެ ބުރަ މަސައްކަތާއި އޭނާގެ މޮޅުކަމުން ހޯދި ތަކެއްޗެވެ.\nއަނެއް މަހުގެ ބެންކޮކް ދަތުރު ދަނީ އެއްކަލަ "ގާތް" އަންހެން ކުއްޖާ ގޮވައިގެންނެވެ. އޭނާގެ އަނބިމީހާއަކަށް ރޭކާ ވެސް ނުލައެވެ. ދިހަ ދުވަހުގެ މަޖާ ދަތުރު ނިންމައިލާފައި އައިސް ގެއަށް ވަންތަނާ އޭނާ އަނބުރައިގަނެގެން ވެއްޓެއެވެ. އަނބިމީހާ ވަގުތުން އެމްބިލާންސަށް ގުޅައެވެ. އޭނާއަށް ސްޓްރޯކެއް ޖެހުނީ އެވެ. ބެންކޮކުގެ އަގުބޮޑު ރެސްޓޯރެންޓްތަކުން ކޭ ތެލުލި އޫރު މަހާއި ބުއި ރަލުގެ ސަރުބީތަކުން އޭނާގެ ލޭނާރުތައް ވަނީ ފުރި ބާރުވެފައެވެ. ހޮސްޕިޓަލުގެ އައިސީޔޫގައި ދެ ހަފްތާއެއްހައި ދުވަހު ބޭއްވުމަށް ފަހު ދޫކޮށްލިއިރު އެއްކަލަ އިންސާނާ މިވަނީ ކަރުންތިރި އެއްކޮށް ވާވެފައެވެ. ޕެރެލައިޒް ވެފައެވެ. އިސާހިތަކު އޭނަގެ "ގާތް" އަންހެންކުދިން ގެއްލިއްޖެއެވެ. ވިޔަފާރި ބަނގުރޫޓް ވެއްޖެއެވެ. އަނބިދަރީން ވެސް ބިކަވެއްޖެއެވެ. ވާވެފައިވާ ހަށިގަނޑެއްގެ ތެރޭ ތާއަބަދަށް އޭނާ ގައިދު ކުރެވިއްޖެއެވެ. މިހާރު އޭނާ ބޭނުން ވިޔަސް ނަމާދެއް ނުކުރެވެއެވެ. ޤުރުއާނެއް ނުކިޔެވެއެވެ. ޒަކާތް ދޭނެ ފައިސާއެއް ނެތެވެ.\nއެންމެ ފަހުން އޭނާ މިދުނިޔެ ދޫކުރަނީ ދުވަހަކު ޖުނުބުން ހިނައި ނުގަންނަ، ދުވަހަކު ނަމާދެއް ނުކުރާ، ދުވަހަކު ޤުރުއާނުން އަކުރެއް ނުކިޔަވާ، ދުވަހަކު ޒަކާތް ނުދޭ، ވާޖިބު ވިޔަސް ހައްޖުގެ އަޅުކަން އަދާ ނުކުރާ، ﷲ އަށް ހަރާމްކޯރު ވެފައިވާ މީހެއްގެ ގޮތުގައެވެ. އޭނާ މިދުނިޔެއަށް ލީ އެންމެ ފަހު ނޭވާގައި އޭނާގެ އެންމެ ފަހުގެ ބަހަކަށްވީ "ބެންންން ކޮކްކްކްކް..." އެވެ! މިއީ ކިބުރުވެރި އިންސާނާގެ ހާލެވެ. މިއީ މި އާޓިކަލް ކިޔާ ތިޔަ އިންސާނާގެ ހަޔާތުގެ ވާހަކަ ކަމުގައި ނުހަދާށެވެ! އިސްލާހު ވާށެވެ. ﷲ ތިބާއަށާއި މި ނިކަމެތި އިންސާނާއަށް ހިދާޔަތާއި ތައުފީޤް ދެއްވާށިއެވެ. އާމީން!\nނިރު ކޮލަމް: އަޅުވެރިއެއްގެ ހަޔާތުން ދުވަހެއް\nރައީސް ނަޝީދު ބުއިން ހުއްޓާލުމަކީ އެމްޑީޕީގެ ގިނަ މެމްބަރުން އުފާކުރާނެކަމެއް: މަލީހު\nފުރަތަމަ ޑޯޒް ޖެހުމަށްފަހު މާބަނޑުކަން އެނގިއްޖެނަމަ ދެވަނައަށް ޖަހަނީ ފައިޒާ


54 Meehun balin faseyha, alah positive vee 107 meehun - vNews.mv\n54 މީހުން ބަލިން ފަސޭހަ، އަލަށް ޕޮޒިޓިވްވީ 107 މީހުން\nމަރްޔަމް ލީން 31 July 2021, 00:04\nރާއްޖެއިން 107 މީހުން ކޮވިޑް ބައްޔަށް އަލަށް ޕޮޒިޓިވްވެއްޖެއެވެ.\nހެލްތު ޕްރޮޓެކްޝަން އޭޖެންސީން ބުނީ، އިއްޔެގެ ހަވީރު 6:00 އިން ފެށިގެން މިއަދުގެ ހަވީރު 6:00 ގެ ނިޔަލަށް، ވޭތުވެދިޔަ 24 ގަޑިއިރުގެ ތެރޭގައި ޓެސްޓު ކުރެވުނީ 5،156 ސާމްޕަލް ކަމަށާއި، އޭގެތެރެއިން ޕޮޒިޓިވްވީ 107 ސާމްޕަލް ކަމަށެވެ.\nއަލަށް ޕޮޒިޓިވްވި މީހުންގެ ތެރެއިން 30 މީހަކު ނިސްބަތްވަނީ ގްރޭޓަރ މާލެ ސަރަހައްދަށެވެ. 56 މީހަކު ނިސްބަތްވަނީ އަތޮޅުތެރޭގެ ރަށްތަކަށެވެ. 14 މީހުން ނިސްބަތްވަނީ ރިސޯޓްތަކަށެވެ. ހަ މީހުން ނިސްބަތްވަނީ ސިނާއީ މަސައްކަތްކުރާ ރަށަކަށެވެ.\nއަލަށް ޕޮޒިޓިވްވި 107 މީހުންނާއެކު، މިހާތަނަށް ކޮވިޑް-19 އަށް ރާއްޖެއިން ޕޮޒިޓިވްވި ކަމަށް ރެކޯޑު ކުރެވުނު މީހުންގެ ޖުމްލަ އަދަދުވަނީ 77،309 އަށް އަރާފައެވެ.\nއެޗްޕީއޭއިން ބުނެފައިވަނީ، ވޭތުވެދިޔަ 24 ގަޑިއިރުގެ ތެރޭގައި ރާއްޖެއިން 54 މީހުން ބަލިން ފަސޭހަވެފައިވާ ކަމަށެވެ. މިއާއެކު، ރާއްޖެއިން މިހާތަނަށް ބަލިން ފަސޭހަވި މީހުންގެ އަދަދުވަނީ 74،481 އަށް އަރާފައެވެ.\nއެކްޓިވް ކޭސަސްގެ އަދަދު މިހާރުވަނީ 2،595 ގައެވެ. މީގެތެރެއިން 13 މީހަކަށް ހޮސްޕިޓަލްތަކުގައި އެޑްމިޓްކޮށްގެން ފަރުވާދެމުން ގެންދާ ކަމަށް އެޗްޕީއޭއިން ބުނެފައި ވެއެވެ.


Kangana Ranaut ves mi faharu alah Cannes Film Festival ah | Mihaaru\nކަންގަނާ: މި އަހަރުގެ ކާންސް ފިލްމް ފެސްޓިވަލްގައި އަލަށް ބައިވެރި ވާނެ.\nކަންގަނާ ރަނާވަތު ވެސް މި ފަހަރު އަލަށް ކާންސް ފިލްމް ފެސްޓިވަލްގައި ބައިވެރި ވަނީ\n30 އެޕްރީލް 2018 - 06:41 1 comment\nފްރާންސް ކުންފުންޏެއްގެ ބްރޭންޑް އެމްބެސެޑަރެއްގެ ގޮތުން ކަންގަނާ ކާންސްގައި ފުރަތަމަ ބައިވެރި ވާނީ އަންނަ މަހުގެ 10 ގަ އެވެ. އަންނަ މަހުގެ 8-19 އަށް ކުރިއަށްދާ ކާންސް ފިލްމް ފެސްޓިވަލްގައި އޭނާ ތިން ދުވަހު ބައިވެރި ވާނެ އެވެ.\nކަންގަނާ މިހާރު އަންނަނީ ފެސްޓިވަލްގައި ބޭނުން ކުރާނެ ހެދުންތަކާ ގުޅޭ ގޮތުން ސްޓައިލިސްޓުންނާ އެކު ބައްދަވުންތައް ބާއްވަމުންނެވެެ. ރިޕޯޓްތައް ބުނާ ގޮތުން ކާންސްގައި ކަންގަނާ ލާނީ ހުދާއި އަޅި އަދި ނޫކުލައިގެ ގައުންތަކެވެ. ބޮލީވުޑްގެ އެންމެ ސްޓައިލިޝް ބަތަލާއިންގެ ތެރޭގައި ހިމެނޭ ކަންގަނާ، 31، އިންޑިއާގެ ސާޅީއެއްގައި ވެސް ކާންސްގައި ފެނުމުގެ ފުރުސަތު ބޮޑެވެ.\nއޮގަސްޓް މަހުގެ 18-19 އަށް އެމެރިކާގެ ނިއު ޖާޒީގައި ބާއްވާ "ގާންދީ ގޯޒް ގްލޯބަލް" ސަމިޓްގައި އިންޑިއާ ތަމްސީލު ކުރާނީ ވެސް ކަންގަނާ އެވެ. އެ ސަމިޓްގައި ދުނިޔޭގެ މަޝްހޫރު އަންހެން ޝަހުސިއްޔަތުން ކަމަށްވާ އެމެރިކާގެ ކުރީގެ ފަސްޓްލޭޑީ މިޝެލް އޮބާމާ އާއި އޯޕްރާ ވިންފްރީއާ އެކުގައި އޭނާ ސްޓޭޖް ހިއްސާ ކުރާނެ އެވެ.\nތާރީހީ ފިލްމް "މަނިކަރްނިކާ" ނިންމައިލުމަށް ފަހު، ކަންގަނާ މިހާރު ތައްޔާރުވަމުން އަންނަނީ ސައިކޮލޮޖިކަލް ތުރިލާ "މެންޓަލް ހޭ ކިޔާ" އެވެ.\nކަންގަނާ: ކާންސްގައި ލާނެ ހެދުންތައް އަންނަ ހަފުތާގައި ފައިނަލް ކުރާނެ.\nދީޕިކާ ޕަދްކޯން ކުޅުނު ފުރަތަމަ ހޮލީވުޑް ފިލްމް "ޓްރިޕްލްސް އެކްސް: ރިޓާން އޮފް ޒެންޑަ ކޭޖް" އާއި ފްރާންސްގެ ބްރޭންޑް ލޯރިއެލްގެ އެމްބެސެޑަރެއްގެ ގޮތުން މިދިޔަ އަހަރު ކާންސްގައި ބައިވެރިވި އެވެ.\nއެ ފެސްޓިވަލްގައި އާންމުކޮށް ބައިވެރިވާ ބޮލީވުޑް ތަރިންގެ ތެރޭގައި ލޯރިއެލްގް އެމްބެސެޑަރުކަން ކުރާ އައިޝްވާރިޔާ ރާއީ އާއި ސޯނަމް ކަޕޫރް ހިމެނެ އެވެ. އަދި 2016 ގައި ކެޓްރީނާ ކައިފް ވެސް ވަނީ ކާންސްގައި ބައިވެރިވެފަ އެވެ. އޭނާއަކީ ވެސް ލޯރިއެލްގެ އެމްބެސެޑަރެކެވެ.\nކާންސްގައި މި އަހަރު އިންޑިއާގެ ފިލްމް "މަންޓޯ" ޕްރިމިއާ ކުރާނެ އެވެ. އެ ފިލްމަކީ ބަތަލާ ނަންދިތާ ދާސް ޑައިރެކްޓްކޮށް، ނަވާޒުއްދީން ސިއްދީގީ ޓައިޓްލް ރޯލް ކުޅެފައިވާ ފިލްމެކެވެ. އެއީ އިންޑިއާ/ޕާކިސްތާންގެ ކުރީގެ މަޝްހޫރު ލިޔުންތެރިޔާ ސާދާތު ހަސަން މަންޓޯގެ ވާހަކަ ކިޔައިދޭ ފިލްމެކެވެ.\nއިތުރު ލިޔުންތައް ބޮލީވުޑް ކޭން ފިލްމް ފެސްޓިވަލް ކެޓްރީނާ ކައިފް ސޯނަމް ކަޕޫރު ދީޕިކާ އައިޝްވާރްޔާ ރާއީ\nސޯނަމް އައިޝްވަރިޔާއާ ހަސަދަވެރި ވަނީތަ؟


Meehun vetti aniyaa vaathee hulhumale' Fantasy express bandhu kuran ninmaifi - One Online\nފެންޓަސީ ސްޓޯރު--- ފޮޓޯ: ލޯކަލް. އެމްވީ\nހުޅުމާލޭގެ ސެންޓްރޯ މޯލްގައި ހުންނަ ފެންޓަސީ ސްޓޯރަށް ވަންނަ އިރު ހަރުފަތްތައް ހަދާފައި ހުންނަ ގޮތުން މީހުން ވެއްޓި އަނިޔާވާތީ އާއި އެތަނަކީ ސުޕަމާކެޓެއް ހިންގަން އެކަށީގެންވާ ތަނަކަށް ނުވާތީ އެ ފިހާރަ ބަންދުކުރަން ނިންމައިފިއެވެ.\nފެންޓަސީ ސްޓޯރުގެ ބޭރުގައި ހަރުކޮށްފައިވާ ނޯޓިސްގައި ބުނީ މިމަހުގެ 31 ވަނަ ދުވަހު އެ ސްޓޯރުގެ ހިދުމަތް ދާއިމީ ގޮތެއްގައި ހުއްޓާލާނެ ކަމަށެވެ. އެގޮތަށް ނިންމީ ފެންޓަސީ އެކްސްޕްރެސް ސުޕަމާކެޓް ހިންގާ އިމާރާތަކީ ޖާގައިގެ ގޮތުންނާއި ޑިޒައިން ކުރެވިފައިވާ ގޮތުން ސުޕަމާކެޓް ވިޔަފާރި ހިންގަން ކަމުދާތަނަކަށް ނުވާތީ ކަމަށެވެ.\nއެ ނޯޓިސްގައި ބުނީ އެކަމުގެ ސަބަބުން އެކަށީގެންވާ ރަނގަޅު ފެންވަރަށް މުދަލާއި ހިދުމަތް ކަސްޓަމަރުންނަށް ފޯރުކޮށް ނުދެވޭ ކަމަށެވެ.\nސުޕަމާކެޓަށް ވަންނަން ހުންނަ މައިދޮރުގެ އެތެރޭގެ ހަރުފަތްތަކުގައި އަޅައިގަނެ، އެތައް ކަސްޓަމަރުންނެއް ވެއްޓި، އެކިވަރުގެ އަނިޔާ ލިބިފައިވާ ކަމަށާއި އެގޮތަށް ލިބޭ އަނިޔާއަށް ބަދަލު ހޯދުމަށް ބައެއް ކަސްޓަމަރުން އެ ކުންފުންޏާ ގުޅައިގެން މަސައްކަތް ކޮށްފައި އެބަހުރި ކަމަށްވެސް ފެންޓަސީން ބުންޏެވެ.\nއިމާރާތުގެ ތަނބުތަކާއި އެތެރޭގެ ޖާގަ ހުންނަ ގޮތުން ހިދުމަތް އަވަސް ކުރުމަށް ކައުންޓަރު އިތުރު ކުރެވޭނެ ނުވަތަ އެތެރޭގެ ތަރުތީބު ބަދަލުކޮށްލެވޭނެ ވަރުގެ ޖާގައެއްވެސް ނެތް ކަމަށް ފެންޓަސީން ބުންޏެވެ.\nގުޅޭ ޓެގު ހުޅުމާލެ


7 mas fahun Shidhaathaage passport dhookollaifi - AO News\nހަތް މަސް ފަހުން ޝިދާތާގެ ޕާސްޕޯޓު ދޫކޮށްލައިފި\nއަދާލަތު ޕާޓީގެ ހާރިޖީ ގުޅުންތަކާ ބެހޭ ކޮމިޓީގެ ރައީސާ އަދި ޖެންޑަ މިނިސްޓްރީގެ ކުރީގެ ޑެޕިއުޓީ މިނިސްޓަރު ޝިދާތާ ޝަރީފްގެ ޕާސްޕޯޓް ހަތް މަސް ފަހުން ދޫކޮށްލާފި އެވެ.\nޝިދާތާގެ ޕާސްޕޯޓް ހިފަހައްޓާފައިވަނީ ރާއްޖެއިން ބޭރުގައި އުޅުއްވުމަށް ފަހު މިދިޔަ ޖެނުއަރީ މަހު 26 ވަނަ ދުވަހު ރާއްޖެ ވަޑައިގަތް ހިސާބުން ފެށިގެންނެވެ.\nޝިދާތާ މިއަދު ކުރެއްވި ޓުވީޓެއްގައި ބުނެފައި ވަނީ 211 ދުވަސް ވަންދެން އޭނާގެ ޕާސްޕޯޓް ހިފެހެއްޓުމަށް ފަހު މިއަދު ދޫކޮށްލާފައިވާ ކަމަށެވެ. ވޭތުވެދިޔަ ހަތް މަސް ޝިދާތާ ސިފަކުރައްވާފައި ވަނީ ރާއްޖޭގައި ބަންދުކޮށްފައި ބެހެއްޓި ގޮތަށެވެ.\n“…މިމުއްދަތުގެ ތެރޭގައި އެއްވެސް އަސާސެއް ނެތި ވަނީ ގައުމުގައި ބަންދުކޮށްފައި،” ޝިދާތާގެ ޓުވީޓްގައި ވިދާޅުވި އެވެ.\nޝިދާތާގެ ޕާސްޕޯޓު ހިފަހައްޓާފައި ވަނީ ވ. ރަކީދޫގައި އަނިޔާކޮށް މަރާލި މުހައްމަދު އިބްތިހާލްގެ މަރުގެ މައްސަލައިގަ އެވެ. އިބްތިހާލް މަރާލި އިރު ޝިދާތާ ހުންނެވީ ޖެންޑާ މިނިސްޓްރީގެ ޑެޕިއުޓީ މިނިސްޓަރުގެ މަގާމުގަ އެވެ.\nޝީދާތާގެ ވިދާޅުވެފައިވަނީ އޭނާގެ ޕާސްޕޯޓް ހިފަހައްޓާފައި ވަނީ ކޮން ސަބަބަކާ ގުޅިގެން ކަމެއް އޭނާއަށް އެނގިވަޑައިނުގަންނަވާ ކަމަށެވެ. އަދި އެކަމާ ގުޅޭ ގޮތުން ފުލުހުން ބުނީ ޝިދާތާގެ ޕާސްޕޯޓް ހިފަހައްޓާފައި ވަނީ ހިއުމަން ރައިޓްސް ކޮމިޝަން އިން ތަހުގީގު ކުރަމުން އަންނަ މައްސަލައަކާ ގުޅިގެން ޕްރޮސިކިއުޓާ ޖެނެރަލް އޮފީހުގެ އެދުމަށް ކަމަށެވެ.


Raajje Aai Dhekolhah Fiyavalhu Alhaane Kamuge Inzaaru America In Dheefi - Vaguthu\nރާއްޖެއާއި ދެކޮޅަށް ފިޔަވަޅު އަޅާނެ ކަމުގެ އިންޒާރު އެމެރިކާއިން ދީފި\nމިދިޔަ ރިޔާސީ އިންތިހާބުގައި ރައްޔިތުންގެ ނިންމުން ވަރަށް ސާފު ކަމަށާއި ޑިމޮކްރެޓިކް ނިޒާމް ގަޑުބަޑުކުރާ ނަމަ ފިޔަވަޅު އަޅާނެ ކަމަށް އެމެރިކާ އިން ބުނެފިއެވެ.\nއިންޑިއާގެ ނޫހެއް ކަމަށްވާ "އިންޑިއަން އެކްސްޕްރެސް" ގައި ރިޕޯޓްކޮށްފައިވާ ގޮތުގައި އެމެރިކާއިން މިހެން ބުނެފައި ވަނީ އިއްޔެ ރާއްޖެ ވަޑައިގެންނެވި އެމެރިކާގެ އިސް ޑިޕްލޮމޭޓް, ސްޓޭޓް ޑިޕާޓްމަންޓްގެ ބިއުރޯ ފޯރ ސައުތު އެންޑް ސެންޓްރަލް އޭޝިއާގެ ޕްރިންސިޕަލް ޑެޕިއުޓީ އެސިސްޓަންޓް ސެކްރެޓަރީ އެލިސް ވެލްސް ރާއްޖޭގެ އިދިކޮޅު ލީޑަރުންނާއި އެކު ބޭއްވެވި ބައްދަލުވުންތަކުގައެވެ.\nއިންތިހާބުގައި ބޮޑެތި މައްސަލަތަކެއް އުޅޭކަމަށް ބުނެ ރައީސް ޔާމީންގެ ފަރާތްޕުޅުން އިއްޔެ ސްޕްރީމް ކޯޓަށް އިންތިހާބާއި ގުޅޭ ދުސްތޫރީ މައްސަލައެއް ވެއްދުމާއި ގުޅިގެން އެމްބެސެޑަރ ވެލްސް ވިދާޅުވީ އިންތިހާބާ ގުޅޭ ގޮތުން ރައީސް ޔާމީންގެ ފަރާތުން ދުސްތޫރީ މައްސަލައެއް ބުދަ ދުވަހު ހުށަހަޅާފައިވާކަން އެނގިވަޑައިގަންނަވާ ކަމަށާއި ނަމަވެސް އެ މައްސަލައިގެ ތަފްސީލު އެނގިވަޑައިނުގަންނަވާ ކަމަށެވެ.\nއިންތިހާބުގެ ކުރިންވެސް ރާއްޖޭގެ ޑިމޮކުރަސީއަށް ހުރަސް އަޅާފަރާތްތަކާއި ދެކޮޅަށް ވަކިވަކިން ފިޔަވަޅު އަޅާނެ ކަމުގެ އިންޒާރު އެމެރިކާއިން ވާނީ ދީފައި ކަމަށާއި ރާއްޖޭގެ ޑިމޮކްރެޓިކް ނިޒާމް ގަޑުބަޑުކުރާނަމަ އެމެރިކާ އާއި އެ ގައުމުގެ ބަިއވެރިން ވަރަށް ކަންބޮޑުވާނެ ކަމަށް އެމެރިކާ އިން ބުނެއެވެ.\n"ދިވެހި ރައްޔިތުންގެ ނިންމުމަށް އިހުތިރާމް ކުރެވެންޖެހޭނެ އަދި އެ ނިންމުން ދިފާއުކުރެވޭނެ،" އެމެރިކާގެ ސްޓޭޓް ޑިޕާޓްމަންޓުގެ ތަރުޖަމާނު ވިދާޅުވިއެވެ.\nއެލައިސް އިބޫ އާއި ބައްދަލުކުރައްވާފައިވާއިރު، އެމެރިކާގެ ސެކެޓްރީ އޮފް ސްޓޭޓް މައިކް ޕޮމްޕޭ މިދިޔަ ހަފުތާގައި ވަނީ އިބޫއަށް ގުޅުއްވައި، މަރުހަބާ ވިދާޅުވެފައެވެ.\nއިބޫގެ އިތުރުން އެލައިސް އިއްޔެ ވަނީ ރައްޔިތުންގެ މަޖިލީހުގެ ގޮނޑި ގެއްލުނު ކަމަށް އިލެކްޝަންސް ކޮމިޝަނުން ކަނޑައެޅި 12 މެމްބަރުންނާއި ވެސް ބައްދަލުކުރައްވާފައެވެ. އޭގެތެރެއިން ހަތަރު މެމްބަރެއްގެ ގޮނޑި ނުގެއްލޭ ކަމަށް ސުޕްރީމް ކޯޓުން މި ހަފްތާގައި ވަނީ ކަނޑައަޅާފައެވެ.\nއެލައިސްގެ މި ދަތުރުފުޅުގައި ސަރުކާރުގެ އިސްވެރިންނާއި މަދަނީ ޖަމިއްޔާތަކާއި ވެސް ބައްދަލު ކުރެއްވުމަށް ވަނީ ހަމަޖެހިފައެވެ.\nއޮކްޓޯބަރ 11, 2018 11:53\nއެމެރިކާ ފިޔަވަޅު އަޅާނެ ކަމަށް ބިރުން އުޅޭ ބަޔަކު އެބަ އުޅޭތަ.\nއޮކްޓޯބަރ 11, 2018 12:55\nއާނ އަހަރުމެން ވަރަށް ބިރުގަނޭ. އެހެންވެ އިންތިގާލީ ރައީސެއް ހޮވީ. ދުވަސްކިޮޅަކުން އަހަރުމެންގެ ބޮޑު ޓެރަރިސްޓާ ވެރިކަން ހަވާލު ކުރާނީ. ދެން ދެރަވެފަ ތިބޭ.\nތިކަހަލަ ބޮލު ރޮދިން ގިނަ ވީމަ ގަޣުމު ފަސާދަ ވަނީ\nއޮކްޓޯބަރ 11, 2018 12:00\nއަނެއްކާ ގުވަންޓަނާމޯ ބޭ އަށް ބަޔަކު ފޮނުވަން ރާވަނީބާ؟\nރިޒްގު ވަނީ ކަލޭމެންގެ ފައިތިލަ ދަށުގައި ތަ. ލާދީނީ ގޮލައިން ކޮޅު އެގޮތަށް ގަބޫލުކޮށް. ޔަހޫދީންގެ ކިބައިން މަދަދަށް އެދުނަށް، އަހަރުމެން ވަކީލް ކުރަނީ ﷲ އަށް.\nސޭހް އިލްޔާސާ އިޔާޒަށް އެނގޭނީ. އެމެރިކާއިން އެ އަންނަނީ ހުސް ސޭހުން.\nއަހަރުމެން ކުޑަކޮށްވެސް އެމެރިކާއިން ދޭއިންޒާރަކަށް ބިރެއް ނުގަނޭ އަހަރުމެން ބިރުވެތިވަނީ ޚާލުވަންތަﷲއަށް.\nއޮކްޓޯބަރ 11, 2018 12:05\nއެމެރިކާއިން ރާއްޖެއާ މެދު އަޅަންޖެހޭ ފިޔަވަޅެއް ނޯންނާނެ! ރާއްޖޭގެ ކަންކަން ނިންމާނީ ދިވެހި ރައްޔިތުން؛ ދިވެހި ރައްޔިތުންގެ ނިންމުން އަދި ނުނިމޭ! 2013 ގައިވެސް ތިންބުރަށް ވަނީ ވޯޓުލާފައި، މިކަން އަދި ނުނިމޭ!!\nއޮކްޓޯބަރ 11, 2018 16:55\nރައްޔަތުންނޭ ! އެއީ ކޮންބައެއް!\nއޮކްޓޯބަރ 11, 2018 12:12\nޑިމޮކްރަސީގަ ތިކަހަލަ ބިރުދައްކާތަ؟\nއޮކްޓޯބަރ 11, 2018 12:13\nރިޒުޤު ދެއްވަނީ ﷲ އެމެރިކާ އަކުން ނޫން\nއޮކްޓޯބަރ 11, 2018 12:14\nދުވާ ކުރިކުރީނުން ތިމީހުން ބަލިކުރާނަން\nއޮކްޓޯބަރ 11, 2018 15:04\nއޮކްޓޯބަރ 11, 2018 12:15\nދިވެހިންނަށް ވެސް ކުރެވޭނެ ކަންކަން ހުންނާނެ. އުތުރާއި ދެކުނުގައި ޗައިނާގެ އަސްކަރީ މަރުކަޒުތައް ހަދާފައި ދިވެހިން އުޅޭނީ ކާފު އަތޮޅުގައި.\nކަލޭމެން ހޭބަލިވެފަ ނޫނީ ދެލޯކަނުވެފަތަ ތި ތިބޭނީ ގައުމުތައް ހަލާކުކުރަން ތިތެޅެނީ...\nއޮކްޓޯބަރ 11, 2018 12:17\nއައްނި އެކަނި ކަލޭމެންދެކެ ބިރުގައްނާނީ\nކަލޭމެންގެ ގައުމު ހަމައަކަށް އަޅުވަބަލަ މިތާ އުޅޭ ގައުމަށް ގައްދާރު ބަޔަކު ބުނާހާ ގޮތަކަށް ކަލޭމެން ނުޖެހޭ ބަސް ކިޔާކަށް\nފުރަތަމަ އެމެރިކާގެ މިހާރުގެ ރައީސް އިންތިޚާބް ވި އިރު ކިހިނެއް ދިޔައީ ހަމަ އެ ވޯޓް ވެސް ގަބޫލް ނުކުރާ ބަޔަކު އަދިވެސް އެބަ ތިބި އެމެރިކާގަ ވީމާ އެކަން ނަމޫނާ އަކަށް ބަލާ ބަލަ\nއޮކްޓޯބަރ 11, 2018 12:30\nއޮކްޓޯބަރ 11, 2018 12:33\nދުނިޔެއަށް ނުތަކާވަރުގެ ތި މުހިއްމު ވާހަކަ ކީއްވެ ހަމައެކަނި އިންޑިޔާ ނޫހެއްގައި އޮންނަންވީ! ސަތޭކަ ސުވާލު މިކުރީ!\nއޮކްޓޯބަރ 11, 2018 12:40\nބަލަ އަހަރުމެންވެސް މީ މިނިވަން ގައުމެކޭ ހަމަ ކަލޭމެން ބޭނުންހާ ގޮތެއް ނުހެދޭނެ ދޯ\nހީވަނީ އެމެރިކާ މީހުން ނޫނީ އެހެން ބަޔަކު މި ދުނިޔޭގަ އުޅެގެން ނުވަނީހެން\nކަލޭމެން ކުރާ ކަންތަކަށް އަހަރުމެންވެސް އަނގައެއް ނުގަޅަން ދޯ އެހެންވީމާ ކަލޭމެންވެސް މަޑުން ތިބޭ.. މި ގައުމުގެ ކަންތައް ނިންމާނީ ދިވެހިން ގޮތް ކިޔާނީ ވެސް ދިވެހިން..\nއޮކްޓޯބަރ 11, 2018 12:41\nފުރަތަމަ ޤަުމު ތެރޭގައި އޮތް ކޯޅުން ގަނޑު ރަނގަޅު ކޮށްބަލަ! އެހެން މީހުންނާއި\nއޮކްޓޯބަރ 11, 2018 12:43\nއެންމެ ފުރަތަމަ ޤައުމު ތެރޭގައި އޮތް ކޯޅުން ގަނޑު ރަނގަޅު ކޮށް ބަލަ! އެެހެން\nމީހުންގެ ކަންތައްތައް ތަކާއި ބެހުމުގެ ކުރިން.\nއޮކްޓޯބަރ 11, 2018 12:44\nކަލޯ ރަންރީދޫ ސޮރުމެން ތިކަމާ ބިރުން ސިހިގެން އެމެރިކާ ގޮވަމުން ދުވާނީ ، މިގައުމުގެ އެތެރޭގެ ކަންކަމާ ބެހެން މީކޮންބައެއް.\nޢެމެރިކާގެ ރައްޔިތުން ނިންމި ގޮތައްތޯ ކަންތައް ކުރައްވައިގެން ތި އުޅުއްވަނީ. ވޯޓުން ކުރި ހޯއްދެވީ ހިލަރީ ހުވާކުރެއްވީ ރައްޔިތުން ނޫނެކޭބުނި ބޭފުޅާ. ފުރަތަމަ ތިމާމެންގެ ކިބައިގާ ހުރި ނުކުޅެދޭ ކަންކަން ރަނގަޅު ކުރެވޭތޯ ބެލުން މާ ރަނގަޅު ކަމައް ފެނޭ.\nމުޅިދުނިޔެއަށް ނުފުއްޕާންކުރާ ޒައިނިސްޓް އިޒުރޭލާ ދެކޮޅަށް ފިޔަވަޅު އެޅުން މާރަގަޅުވާނެ! އެމެރިކާއިން ފިޔަވަޅު އަޅަނީ ކިނިނެއްތަ މިއަދާހަމައަށް މިގައުގެ އެއްވެސް ރައްޔިތަކަށް ކާއެތިކޮޅެއްވެސް ދިންބއެއްނޫން/ ހުރިހާވެސް މައްސަލައަކީ މިގައުމަކީ 100 ޕަސެންޓް މުސްލިމުގައުމަކަށްވާ އެކަމުގެ ދުވަސް ދުއްވާލުން/ ނޫނިއްޔާ އެމެރިކާ މީހުންނަކީ އިންސާނިއްޔަތައް ހެވަށް އެދޭބައެއްވެސް ނުޏް/ އިރާގު،ސޫރިޔާ އަފުގާނިސްތާނު، ލީބިޔާ މިހިރީ ހައްތާވެސް އެމެރިކާ އަތްގަދަކުރި ގައުމުތައް މިގަމުތަކުގެ ހާލަތު ބައްލަވާލައްވާ\nކީއްވީތަ އިޒުރޭލަށް ފިޔަވަޅުނައަޅަނީ، ފަލަސްތީނުގަ ދިރިއުޅޭ އިންސާނުންނަށް ދަތިތަކާއި ބަލާ ޖައްސަމުން ގަތުލުކުރަމުން ދާއިރުވެސް ތިޔަ އެމެރިކާމެން ތިޔަތިބެނީ ހެވިފަ އެބައިގަނޑަށް ހިތްވަރުދީ މަގުފަހިކޮށްދެމުންދަނީ، މިގައުމަށް ފިޔަވަޅު އަޅަން އުޅުމަކީ އަހަރެމެން ދިވެހިން ގުންކޮށް ވިސްނަންޖެހޭކަމެއް\nއޮކްޓޯބަރ 11, 2018 12:53\nބިރެއްނުގަނޭ ޜިިޒުުގްް ދެއްވަނީ ﷲ\nއޮކްޓޯބަރ 11, 2018 12:56\nދައުލަތުގެ ވެރިން ކުރާ ނުހަމަ ކަންކަމާއި މެދު އާންމުންގެ ވިސްނުން އެހެންދީމަލަކަށް އަނބުރާލަން ކުރާ ހީލަތްތެރި ނަތީޖާ އެއްނުކުންނާނެ ދައުވާއެއް. ރައްޔިތުން ތިބެންވާނީ ވަރަށްބޮޑަށް ލޯހުޅުވާލާއިގެން.\nއޮކްޓޯބަރ 11, 2018 13:01\nފިޔަވަޅުގެ ވާހަކަ!! މީ ދެން ދެރަކަމެއް!! ގައުމުގެ އެތެރެއާއި ބޭރުން ރައިސް ޔާމީން ބަލިކުރަން އުޅޭތާ ލައްކަ ދުވަސްވެއްޖެކަން އެނގޭ!! އިިސްލާމީ ގައުމެއްގައި ހަރުދަނާ ވެރިއަކު ހުރެއްޖެނަމަ ކޮންމެވެސް ގޮތަކުން އެމީހަކު އިނދަ ޖައްސާލާ!!އެކަން ކުރަނީ އެތެރެއިންވެސް ގުޅިގެން!! ރިޔާސީ އިންތިޚާބުގައި ވާދަކުރީ ދެ ކެންޑިޑޭޓުން!! އަދި އިންތިޚާބު ކޮންމެ މީހަކު ކަމިޔާބު ކުރިޔަސް އިންތިޚާބުގައި އެއްވެސް ކަހަލަ މައްސަލައެއް އުޅޭކަމަށް ކެންޑިޑޭޓަކަށް ފާހަގަކުރެވޭނަމަ ނުވަތަ ތުހުމަތުކުރެވޭ ވަރުގެ ކަންތައްތަކެއް ހުރިނަމަ ގާނޫނު އެބަ ބުނޭ އެކަމެއް ބެލޭނެ މަގު ހުޅުވިފައި އޮތްކަމަށް!! ގާނޫނު ބުނާގޮތުން ދާއިމީ ނަތީޖާ އިޢުލާން ކުރާ ދުވަހުން ފެށިގެން 14 ދުވަސްތެރޭ އެފަދަ މައްސަލައެއް ވާނަމަ ކޯޓަށް ހުށަހަޅައިގެން ކުރިއަށް ގެންދެވޭނެކަމަށް!! އެހެންވީމަ ޔާމީންގެ ފަރާތުން އެހިގަނީ ގާނޫނުގައި ބުނެފައިވާ މަގުން!! ދެން ކޯޓުން ފައިސަލާކޮށް ގޮތެއް ނިންމާނީ!! ހަމަ 2013 ވަނަ އަހަރުގެ އިންތިޚާބުގެ ފުރަތަމަ ބުރުގައި މައްސަލަތަކެއް ހުރިކަމަށް ބުނެ އޭރުގެ ކެންޑިޑޭޓަށް ކަމަށްވާ ގާސިމް އިބްރާހިމްވެސް ކޯޓަށް މައްސަލައެއް ވެއްދި!! މިއީ އާކަމެއްނޫން ވާނުވާ ނޭގި ކޮޅުކޮޅު މައްޗަށް ދުވަން!! ޙަގީގަތަކީ ރައިސް ޔާމީންގެ ފަސް އަހަރުގެ ވެރިކަމަކީ ގައުމަށް ވަރަށް އުޖާލާ ދުވަސްތަކެއް ގެނުވައިދިން ގައުމީ ވަންތަ ވެރިކަމެއް ކުރި ފަސް އަހަރުކަމުގައިވާނެ!!\nއޮކްޓޯބަރ 11, 2018 13:07\nމައްސަލައެއް އުޅޭ ކަމައްފާހަގަ ކުރެވިއްޖެނަމަ އެމައްސަލަބަލައި ދިނުމައް އެދުމަކީ ރައްޔިތުންގެ ނިންމުމައް އިހްތިރާމް ނުކުރުމެއްނޫން އަދި ކަމެއް ގަޑުބަޑު ކުރުމެއްވެސް ނޫން. އެމެރިކާގެ ތިފިޔަވަޅުން އެންގެނީ ވަކި ބަޔަކައް މޮޅެއްލިބެންޔާ އެނިމުނީ އެއީ އިންސާފް. ތީހަމަ އަސްލުސޫރަ ތިފެންނަނީ\nމީހެއްގެ ނުވަތަ ބަޔެއްގެ ޙައްޤުގެއްލިއްޖެކަމަށް ބަޔާންކޮށް، އެމަސައްކަތް ހިންގިފަރާތުގެ މައްސަލަތަކެއް އުޅޭކަމަށް ތުހިމަތުކޮށް، އެމީހެއްގެ ނުވަތަ ބަޔެއްގެ ޙައްޤުހޯދުމަށް ދައުލަތުގެ ކަމާބެހޭ ކޯޓަށް ހުށައެޅުން އެއީ ޑިމޮކްރެޓިކް ނިޒާމު ގަޑުބަޑުޑު ކުރުން ކަމުގައި ދެކުމަކީ ކޮން ޑިމޮކްރެސީއެއްގައި އޮންނަ ކެމެއްތޯ؟ މިއީ ބަޔަކު ބިރު ގަންނަވަން ދައްކާ ވާހަކައެއްތޯ؟ ނުވަތަ މިސްކިތު ހުޅުޖެހި މީހާއަށް ވީ ގޮތް ވަނީތޯ ސުވާލު އުފެދޭ.\nއޮކްޓޯބަރ 11, 2018 13:25\nރައިސްޔާމިން މާތްކަލާކޮއްޓަކައި އަމެރިކާއާއި ޔޫރަޕިއަން ޔޫނިއަން ގެ މީހުންނާއި އެއްބަސްވެބަލަ އެމީހުން ބުނާ ތަނެއްގައި ފައްޅި އަޅާދޭނަމެވެ. އަދި އިންޑިއާމީހުންނާއި އެއްބަސް ވާންވީ އެއާރޕޯޓްއާއި ދަރުމަވަންތަ ހޮސްޕިޓަލް އާއި އަދި އެމީހުން ބޭނުން ވަރަކަށް ރިސޯޓްތަށް ދޭން އޭރުން އެމީހުން ރައިސް ޔާމިން އަކާ ދެކޮޅެއް ނަހަދާނެ އަދި އިންތިހާބުން މަކަރު ހެދިކަމަށް ގަބޫލުކުރާނެ.\nއޮކްޓޯބަރ 11, 2018 13:30\nހުރިހާ ޔަހޫދީން ކީއްވެތަ ރާއްޖޭގެ މިއިންތިޚާބަށް އެހާ ބޮޑަށް ވަދެގަންނަން އެއުޅެނީ އެންމެން ބައިވެރިވެގެން ( ހުރިހާ ޔަހޫދީން ) ވޯޓް އޮޅުވާލާފަ އޮތީމަތާ އެހާވަރުން އެއުޅެނީ އެމީހުންނާ ކޮން ބެހޭކަމެއް ބަލަ އެމެރިކާގެ އިންތިޚާބު ދިޔައީ ކިހިނެއްތަ؟؟؟؟؟އެކަން ބަލަންވީނުން ހުރިހާ ޔަހޫދީން\nއޮކްޓޯބަރ 11, 2018 13:41\nރާއްޖެއާއިއެކު ގާތް ގުޅުމެއް އުފައްދައި އެހީތެރި ކަން ފޯރުކޮށްދޭނެކަމަށް އެމެރިކާއިން އިޢްލާން ކުރީ އިހައްދުވަހުއެވެ!! މިހާރުގޮވަނީ ދެކޮޅަށް ފިޔަވަޅު އަޅާނެވާހަކައެވެ. ޙައިރާނެއްނުވެއެވެ! އެމެރިކާއާއި އިނގިރޭސީންނާއި ޑެންމާކާއި އަދި "މިހާރުގެ" އިންޑިޔާއާއި މިފަދަ\nޤަވްމުތަކުގެ ފަނޑިޔާރުން ރާއްޖޭގެ ޝަރްޢީ ދާއިރާއަށް ހަމަޖެހި އަދި އެފަރާތްތަކުން ދައްކާ އަދި ރުހޭ މީހަކު ރައްޖޭގެ ވެރިކަމަށް (ރައީސްކަމަށް) ހަމަނުޖެހޭހާހިނދަކު ރާއްޖެއާއި ދެކޮޅަށް ފިޔަވަޅު ނައަޅާނެ ގޮތެއް ދެއްކޭނެ ޙުއްޖަތެއް ނޯންނާނެކަމީ މަރު ގައިމިއްޔާ ޔަޤީން ކަމެކެވެ. މިކަންކަން ހަމަޖައްސަން ޖަޒީރާ ރާއްޖޭގެ ރައީސް،، ޡޫފާނެއްހެން އެއޮތް ވަޑައިގަންނަވަނީއެވެ.!!!!??\nއޮކްޓޯބަރ 11, 2018 13:44\nމިގައުމުގަ އުޅެނީ ޓެރަރިސްޓުންނަށް ހަދާ އެންމެން ގުއަންޓަނާމޯބޭ ޖަލަށް ލާން ރާވަނީތަ؟\nﷲ ވޮޑިގެން ވަނީ ހެޔޮގޮތުގައި އުޅޭ މުސްލިމުން އެކީ.\nއޮކްޓޯބަރ 11, 2018 14:08\nކަލޭމެން ގެ ޑިމޮކް ރަސީ ހަލާކު ވެދާނެ ކަމަށް ކަލޭމެން ބިރުގަންނަ ފަދައިން އަހަރެމެންގެ ދީން ކަލޭމެން ހަލާކު ކުރާތީ އަހަރެމެންވެަް ސް ދެރަވެ ރުޅި އާދޭ\nއޮކްޓޯބަރ 11, 2018 14:15\nމިއައްނީ އަޑީގައި ހުރެގެން ޖަހާ މަޅި ފަތިތަކަށް ކިޔަމަންވެ ބޯމަހަން އުޅެނީ ކޮންބަޔެއްތަ؟ މިއެމެރިކާ މިރާއްޖޭގެ ކަންކަމަށް ވަދެގެން މިއުޅެނީ މިރާއްޖެއަށް އެއްވެސް އެޗެއްދޭ ބަޔެއްތަ މީ\nއޮކްޓޯބަރ 11, 2018 14:21\nއެމެރިކާއަށް ކޮންކަމަކޯ. ރާއްޖޭގެ ކަންކަމާ އެމެރިކާއިން ބެހޭކަށްނުޖެހޭ. ފުރަތަމަ އެމެރިކާއިން އިންސާނުންނަށް އަނިޔާކުރުން ހުއްޓާލަންފެނޭ... އެމެރިކާއިން ކިއްވެގެން ބާ މިއުޅެނީ މޮޔަވެގެން،\nއަމިއްލަ ޤައުމު ނުބެލެހެއްޓިގެން އުޅޭއިރު އެހެން މީހުންނަށް ކޮން ދުއްޕާނެއް ކުރާކަށްތަ؟ ޓްރަމްޕް އާ ދޭތެރޭ ކަލޭމެން ފިޔަވަޅު އަޅާބަލަ. މުސީބާތެއްނު ގައިމު. ކަލޭމެން ތިހެން ބުނެގެން ބިރުގަންނާނީ ޤާސިމުމެން ސިޔާމުމެން އޭ.ޑީ.ކޭ ނާޝިދު މެން މީހުން. އަހަރެމެން ބިރެއް ނުގަންނާނެ.\nއޮކްޓޯބަރ 11, 2018 14:35\nތީ ރާއްޖޭގައި ޣައިރުދީން ފަތުރަން ކުރާނެކަމެއް ނޭގިގެން އުޅޭ ބައެއް. އިރާދަކުރެއްވިއްޔާ މިޤައުމު އޮންނާނީ 100 އިންސައްތަ މުސްލިމް ޤައުމެއްގެ ގޮތުގަ އބަދަށްވެސް.. ﷲގެ ރަހްމަތް ފުޅުން އަހަރުމެން އުއްމީދު ކަނޑައެއް ނުލާނަން. މީ ދިވެހިން. ތިކަހަލަ ކިތަންމެ ބިރުވެރިކަމަކާ ދިމާވެ، ﷲ ގެ ހެޔޮ ރަޙްމަތުން ވަނީ ސަލާމަތަާ މަދަދު ލިބިފަ.\nއެމެރިކާ ހާ ދެފުއްދެގޮތް ގައުމެއް މިދުނިޔޭގަ ީނޯންނާނެ . ތިއީމިއަދު އެމްޑީޕީއިން ހުށައެޅި އެއްޗެއް ނަމަ ތިއަށް ތާއީދުކޮށް ތިމައްސަލަ ކޯޓުން ނުބަލައިފިއްޔާ ރާއްޖެއަށް ފިޔަވަޅު އަޅާނަމޭ ބުނީސް.\nއޮކްޓޯބަރ 11, 2018 14:58\nއެހެން ގައުމުތަކާ ނުގެޅި އަމިއްލަ ގައުމާ އެޅިލަ އެޅިލާ ތިބެބަލަ. އުދަގުލެއްނު ދޯ....ތީ ވެސް ދެން ކިޔަން ވީ ޑިމަކޮރަސީ ހޭ......... ވަރެއް ވެއްޖެ އެއްނު އިބު ވެރިކަމައް އެރީމަ ދުވަސް ކޮޅަކުން އިބޫލަށް ވޯޓް ދިންމީހުން ތިބޭނެ މޮޔަ ހިތައް އަރާފަ.. އެހެއްނު ވާނީ ވޯޓް ދިނުމުގެ ކުރިން ވެސް ވިސްނާލަނީ އެތް ނުން ވިއްޔާ......\nއޮކްޓޯބަރ 11, 2018 15:06\nޑިމޮކުރަސީއޭ ކިޔާފަ އަނގަ ތަޅަނީ ފުރަތަމަ އެމެރިކާ ޑިމޮކުރަސީއައް އަމަލު ކޮއްބަލަ\nއޮކްޓޯބަރ 11, 2018 15:07\nރާއްޖެ އަށް ކަމެއް ކޮއްދޭ ބައެއް ނަމަ ވެސް ރަނގަޅެ......................ރާއްޖޭގަ ކަން ކަމާ ނުވެބަލަ،،،،މީ ދިވެހިން ގެ ބަސް އަންނި ބުނެގެން ކައެމެން ކުރާ ކަމެއް ދޯތީ....\nމާގިނަ ބަހަނާ ތަކެއް ދައްކާނެ ކަމެއްނެތް. އެވެރިން އެ ބުނަނީ ސްވިފްޓް ކޯޑު ތަކާއި ދެންވެސް ކުރެވެން ހުރި ކަންކަން ކުރާނެ ކަމަށް. ސްވިފްޓް ކޯޑު ކޮލޮކް ކުރުމުން ވާނެގޮތް ވަރަށް ރަގަލަށް ކައްޕު އަށް އެނގޭނެ.\nއޮކްޓޯބަރ 11, 2018 16:19\nއެމެެެިކއާއިން ބޮން އެޅަން ދިމާކުރިއަސް އަހަރުމެންގެ މާތްވެގެންވާ އިސްލާމްދީނާއި، އަމިއްލަވަންތަކަން ދެމެހެއްޓުމަށްޓަކާ ކުރެވެން އޮތް ހުރިހާ ކަމެއް ކުރާނަން. އަހަރުމެން ބޭނުމެއް ނުވޭ މިގައުމަކަށް ހުޅަނގު ގެ ސްޓައިލްގެ ޑިމޮކްރަސީއެއް ގެންނާކަށް. ރައްޔިތުންނަށް ސަރުކާރުގެ ކުންފުނިތަކުން އެހާ މެ ބޮޑެތި އެހީތެރިކަން ފޯރުކޮށްދެމުންދާއިރު، ގެދޮރުދީ، ފްލެޓްތައް ދީ، މަގުތައް ހަދާ ބްރިޖްތައް ބިނާކޮށް، ބޮޑެތި ޢިމާރާތްތައްކޮށް، އެއަރޕޯޓް ތައްހަދާ، މިހުރިހާކަމެއް މިކުރީ، ހުޅަނގުން ދެކޭގޮތުގައި "މިޑިކްޓޭޓަރޝިޕް" ސަރުކާރު. އަހަރުމެންނަށް ވަރިހަމަ. މިފަހަރު ހަމަ އިންތިހާބު ބާތިލު ކޮށްފައި، ސައްހަ އިންތިހާބެއްގައި އެމްޑީޕީއާއި އެމީހުންގެ ލާދީނީ ބައިވެރިން ބަލިކުރާނަން.\nއޮކްޓޯބަރ 11, 2018 17:52\nމާއިނގިރޭސިވެފަ ކީކޭކިޔާކަށް؟ ދަތްދޫނި އެއްޗެއް ބޮއިބަލަ.\nސޭކު އިލިޔާސް ބޭއަށް ވވވވވ ސަލާމް\nއޮކްޓޯބަރ 12, 2018 10:31\nދިވެހިރައްޔިތުންގެ ނިމްމުމަ އިހްތިރަމްކުރުމަަައް ކުރިިގެރައިިިީސްޔަަާމިނައް ގޮވަާލަން


Live: AFC Cup: Eagles 2-0 Thimpu City (Full Time) - One Online\nއީގަލްސް އިން ދިވެހި ޕްރިމިއާ ލީގުގައި ކުޅުނު މެޗެއްގެ ތެރެއިން -- ފޮޓޯ/ އެފްއޭއެމް\nއޭއެފްސީ ކަޕް: އީގަލްސް 2-0 ތިމްޕޫ ސިޓީ (ފުލްޓައިމް)\n07 Apr 17:59\nމިއަދުގެ މެޗުގައި އީގަލްސްގެ ލަނޑުތައް ކާމިޔާބުކޮށްދިނީ ހަސަން ރާއިފް އަހުމަދު (ހަންނަ) އާއި މުހައްމަދު ނާއިމް.\nއީގަލްސްގެ ތާރީހުގައި އޭއެފްސީ ކަޕުގައި އެޓީމު ކުޅުނު ފުރަތަމަ މެޗު މިވަނީ ކާމިޔާބުކޮށްފައި. އެ ތާރީހީ މޮޅާއެކު ޕްރިލިމިނަރީ ބުރުގެ ދެވަނަ ރައުންޑުގައި އީގަލްސް ދެން ނުކުންނަން ޖެހޭނީ ބަންގުލަދޭޝްގެ ޑާކާ އަބަހާނީއާ ދެކޮޅަށް. އެ މެޗު ކުޅުމަށް ހަމަޖެހިފައިވަނީ މިމަހުގެ 14 ވަނަ ދުވަހު.\n07 Apr 17:55\nމެޗުގެ ދެވަނަ ހާފުގެ ކުޅުން ނިންމާލައިފި. މި މެޗު 2-0ގެ ނަތީޖާއަކުން މޮޅުވީ އީގަލްސް.\n07 Apr 17:54\n'+90 - އީގަލްސްއަށް ފުރުސަތެއް. އިމްރާން ދިން ބޯޅައަކުން ޕެނަލްޓީ އޭރިއާ ތެރެއިން ކުރޯ ފޮނުވާލި ބޯޅަ ދިޔައީ ތިމްޕޫ ގޯލުގެ ހުރަސްދަނޑި މަތިން ބޭރަށް.\n07 Apr 17:52\nއީގަލްސްގެ އިތުރު ބަދަލެއް. ހަންނަގެ ބަދަލުގައި ކުޅެން ނުކުތީ އަހުމަދު ސަމާހް.\n07 Apr 17:50\n'+90 - އީގަލްސްގެ ބަދަލެއް. ނާއިމްގެ ބަދަލުގައި ކުޅެން ނުކުތީ ޝައިފުﷲ އިބްރާހިމް.\n07 Apr 17:49\nދެވަނަ ހާފުގެ އިތުރު ވަގުތުގެ ގޮތުގައި ހަ މިނެޓުގެ ކުޅުން ދައްކައިފި.\n07 Apr 17:48\n'89 - އީގަލްސް އިން ލީޑު ފުޅާކޮށްފި. އީގަލްސްއަށް ލިބުނު ހިލޭ ޖެހުމަކުން އެޓީމަށް މި ލަނޑު ކާމިޔާބުކޮށްދިނީ ނާއިމް.\n'76 - ތިމްޕޫއަށް ހުސް ފުރުސަތެއް. ކޯނަރެއްގެ ތެރެއިން ޓެންޒިން ނޯބޫ، ޕެނަލްޓީ އޭރިއާ ތެރޭ ހުސްކޮށް ހުރެ ބޮލުން ފޮނުވާލި ހަމަލާ ދިޔައީ އީގަލްސް ގޯލުގެ ހުރަސްދަނޑި މަތިން ބޭރަށް. އެ ކޯނަރުން ނެގި ބޯޅަ ނޯބޫއަށް ލިބުނީ އީގަލްސް ގޯލުގެ ހުރަސްދަނޑީގައި ޖެހިފައި.\n'75 - އީގަލްސް އިން ބަދަލެއް. އުސާމާގެ ބަދަލުގައި ކުޅެން ނުކުތީ އަސްހަދު އަލީ (އަޑުބަރޭ).\n07 Apr 17:32\n'73 - ހަންނަ ދިން ބޯޅަ، ތިމްޕޫގެ ޕެނަލްޓީ އޭރިއާ ތެރެއިން އީގަލްސްގެ ނާއިމްއަށް ލިބުމުގެ ކުރިން ކީޕަރު އެންގަވަންގް ކުރިއަށް ނުކުމެ ހޯދައިފި.\n'67 - އީގަލްސް ކީޕަރު ތަހާގެ މޮޅު ސޭވްއެއް. އީގަލްސްގެ ޕެނަލްޓީ އޭރިއާ ތެރެއަށް ނަގައިދިން ހުރަހަކުން ތިމްޕޫގެ ޔެޝީ ޑޯޖީ ބޮލުން ފޮނުވާލި ބާރު ހަމަލާ، ކީޕަރު ތަހާ ވަނީ ހުޝިޔާރުކަމާއެކު މަތަކޮށްފައި.\n'66 - އީގަލްސްއަށް ލަނޑުޖަހާނެ ވަރަށް ރަނގަޅު ފުރުސަތެއް. އުސާމާ ދިން ބޯޅައަކުން ޕެނަލްޓީ އޭރިއާ ބޭރުން އިމްރާން ފޮނުވާލި ހަމަލާ، ތިމްޕޫގެ ކީޕަރު އެންގަވަންގް ޖަމްޕެލް ވަނީ ދިފާއުކޮށްފައި. އިމްރާން ފޮނުވާލި އެ ބޯޅައިގައި ބާރެއް ނެތްކަން ފާހަގަކޮށްލެވޭ.\n'60 - ތިމްޕޫގެ ބަދަލެއް. ޗެންޗޯގެ ބަދަލުގައި ކުޅެން ނުކުތީ ނިމާ ޝެރިންގް.\n07 Apr 17:18\n'59 - ދެ ކުޅުންތެރިން ކައިރިން ނައްޓާލުމަށް ފަހު ތިމްޕޫގެ ޕެނަލްޓީ އޭރިއާ ތެރެއަށް ވަދެ، ހަންނަ ފޮނުވާލި ހަމަލާ ނޯބޫ ބްލޮކްކޮށްފި.\n'49 - އީގަލަސްއަށް ރަނގަޅު ފުރުސަތެއް. ހަންނަ ދިން ބޯޅައަކުން ތިމްޕޫގެ ޕެނަލްޓީ އޭރިއާ ތެރޭ ހުސްކޮށް ހުރެ، ނާއިމް ފޮނުވާލި ހަމަލާ ގޯލާ އަމާޒުވެފައެއް ނުވޭ.\nދެވަނަ ހާފުގެ ކުޅުން ފަށައިފި.\nމެޗުގެ ފުރަތަމަ ހާފުގެ ކުޅުން ނިންމާލައިފި. ފުރަތަމަ ހާފު ނިމުނު އިރު، 1-0ގެ ނަތީޖާއަކުން ކުރީގައި އޮތީ އީގަލްސް.\n07 Apr 16:46\nފުރަތަމަ ހާފުގެ އިތުރު ވަގުތުގެ ގޮތުގައި އެއް މިނެޓުގެ ކުޅުން ދައްކައިފި.\n'41 - ތިމްޕޫއަށް ރަނގަޅު ފުރުސަތެއް. ޕެނަލްޓީ އޭރިއާ ބޭރުން އޮރްގިޔެން ފޮނުވާލި ބާރު ހަމަލާ ދިޔައީ އީގަލްސްގެ ގޯލުގެ ހުރަސްދަނޑި މަތިން ބޭރަށް. އޮރިގިޔެންއަށް އެ ބޯޅަ ލިބުނީ އީގަލްސްގެ ކީޕަރު ތަހާގެ ގޯހަކުން.\nއޭއެފްސީ ކަޕުގެ ޕްރިލިމިނަރީ ބުރު އަދި ޕްލޭ އޯފްގައި މިފަހަރު ކުޅޭނީ އެއް ލެގު. މިއަދުގެ މެޗުން މޮޅުވާ ޓީމެއް ޕްރިލިމިނަރީ ބުރުގެ ދެވަނަ ރައުންޑުގައި ނުކުންނަން ޖެހޭނީ ބަންގުލަދޭޝްގެ ޑާކާ އަބަހާނީއާ ދެކޮޅަށް.\n07 Apr 16:36\n'34 - އީގަލްސްގެ ހާފުގެ ތެރެއިން އޮރްގިޔޭންއަށް ކުރޯ ކުރި ފައުލަކާ ގުޅިގެން ތިމްޕޫއަށް ހިލޭ ޖެހުމެއް. ނަމަވެސް ހިލޭ ޖެހުމުން ތިމްޕޫއަށް ނުރައްކާކުރެވޭ ގޮތެއް ނުވި.\n07 Apr 16:34\n'31 - އަރިމަތިން އީގަލްސްގެ ޕެނަލްޓީ އޭރިއާ ތެރެއަށް ތިމްޕޫގެ ދާވާ ނަގައިދިން ހުރަސް، ނުރައްކާވުމުގެ ކުރިން ކީޕަރު ތަހާ ހޯދައިފި.\nތިމްޕޫއަށް މެޗުގައި ރަނގަޅު ފުރުސަތެއް ލިބިފައި ނުވާ އިރު، އީގަލްސްގެ ލަނޑަށް ފަހު އެޓީމުގެ ފަރާތުން ވެސް މާ ރަނގަޅު ކުޅުމެއް ދެއްކިފައެއް ނުވޭ.\n07 Apr 16:18\nމެޗުގެ ފުރަތަމަ 15 މިނެޓުގެ ކުޅުން ނިމުނު އިރު، ގިނަ ވަގުތު ބޯޅަ ހިފަހައްޓައިގެން ކުޅެމުންދަނީ އީގަލްސް އިން. އީގަލްސް އިން ތިމްޕޫގެ ޕެނަލްޓީ އޭރިއާ ތެރެއަށް ގިނަ ބޯޅަތަކެއް ހުރަސްކުރަމުން ދިޔަ ނަމަވެސް، ތިމްޕޫގެ ޑިފެންޑަރުން ވަނީ ގިނަ ބޯޅަތައް ދިފާއުކޮށްފައި.\n'9 - އީގަލްސް އިން ލީޑު ނަގައިފި. އީގަލްސްއަށް މި ލަނޑު ކާމިޔާބުކޮށްދިނީ ހަންނަ. މުހައްމަދު ނާއިމް ދިން ބޯޅަ، ތިމްޕޫގެ ޕެނަލްޓީ އޭރިއާ ތެރެއިން ހަންނައަށް ލިބުނު އިރު، އޭނާ ހުރީ ވަރަށް ހުސްކޮށް.\nތިމްޕޫ ސިޓީގެ ފުރަތަމަ 11:\nއެންގަވަންގް ޖަމްޕެލް - ގޯލްކީޕަރު\nއޯގްޔެން ވަންގްޗުކް ޝެރިންގް\nޝެރިން ޑޯޖީ – ކެޕްޓަން\nއީގަލްސްގެ ފުރަތަމަ 11:\nމުހައްމަދު ތަހާ - ގޯލްކީޕަރު\nއަހްމަދު ނޫމާން (ހެލްމެޓް)\nހުސައިން ސިފާއު ޔޫސުފް (ކުރޯ) – ކެޕްޓަން\nއަބްދުﷲ ސަމީހު މޫސާ\nމުހައްމަދު އޮސާމާ އެލްޝިހީ\nހަސަން ރާއިފް އަހްމަދު (ހަންނަ)\nއެލްސަޔެދް މަހްމޫދު އަބްދުލްފައްތާހް\n07 Apr 16:03\nއޭއެފްސީ ކަޕުގެ ޕްރިލިމިނަރީ ބުރުގައި ރާއްޖޭގެ ކްލަބު އީގަލްސް އާއި ބޫޓާންގެ ތިމްޕޫ ސިޓީ ބައްދަލުކުރާ މެޗުގެ ލައިވް ކަވަރޭޖަށް "ވަން"ގެ ކިޔުންތެރީންނަށް މަރުހަބާ!\nމިއަދުގެ މެޗަށް ދެޓީމު ނުކުންނަ އިރު:\nމިއީ އީގަލްސް އިން އޭއެފްސީ ކަޕުގައި ވާދަކުރާ ފުރަތަމަ ފަހަރު.\nތިމްޕޫ ސިޓީން މީގެ ކުރިން ރާއްޖޭގެ ކްލަބުތަކަކާ ދެކޮޅަށް މުބާރާތުގައި ނުކުތް ނަމަވެސް، ކުރިމަތިލާން ޖެހުނީ ނާކާމިޔާބީއާ.\nތިމްޕޫ ސިޓީން ބަދަލު ހިފަން ބޭނުންވާ އިރު، އީގަލްސް އޮތީ ތާރީހީ މެޗުން މޮޅުވުމުގެ އަޒުމުގައި.\nގުޅޭ ޓެގު ފުޓްބޯޅަ އޭއެފްސީ ކަޕް\nފަސް ތަރީގެ މޮޅަކާއެކު ބެންގަލޫރު އެފްސީ ޕްލޭ އޮފް ބުރަށް\nބަންގްލަދޭޝް ފުރަބަންދު ކުރާތީ އަބަހާނީއާ ދެކޮޅަށް އީގަލްސް ކުޅޭ މެޗު ނޭޕާލަށް\nތާރީހީ މެޗުގައި އީގަލްސްއިން ތިމްޕޫ ބަލިކޮށްފި\n"ތިމްޕޫއަށް މާ ބޮޑަށް އީގަލްސްއެއް ނޭނގެ، އެކަމަކު ސަމާލުވާނެ"\nމިއަދުގެ މެޗަކީ ކްލަބު އީގަލްސްއަށް ތާރީހީ މެޗެއް، އޭއެފްސީ ކަޕަށް މަރުހަބާ!


Kashmir ah alun muvaasalaathee hidhumayi dhenee\nކަޝްމީރަށް އަލުން މުވާސަލާތީ ހިދުމަތް އަލުން ދެނީ\nއިންޑިއާ ސިފައިން ކަޝްމީރުގެ އަމަން ބެލެހެއްޓުމުގައި: އަންނަ ހޯމަ ދުވަހު ކަޝްމީރުގައި މުއާސަލާތީ ހިދުމަތް ދޭން ފަށާނެ\nއިންޑިއާގެ ގާނޫނު އަސާސީން ކަޝްމީރަށް ލިބިދޭ ހާއްސަ އިމްތިޔާޒުތައް އުވާލުމާ ގުޅިގެން ހަމަނުޖެހުން އުފައްދާ ކަމަށް ބުނެ އިންޑިއާގެ ސަރުކާރުން ވަނީ ކަޝްމީރުގެ މުވާސަލާތީ ހިދުމަތްތައް މުޅިހެން މެދު ކަނޑާލާފަ އެވެ. ނަމަވެސް ދެ މަސް ފަހުން އަލުން ކަޝްމީރުގައި މުއާސަލާތީ ހިދުމަތް ދޭން ފަށަން މިހާރު ނިންމާފައިވާ ކަމަށް އިންޑިއާ ސަރުކާރުން ވަނީ ބުނެފަ އެވެ.\nއިންޑިއާ ސަރުކާރުގެ ސްޕޯކްސްމެން ރޯހިތް ކަންސަލް ވިދާޅުވީ، އަލުން ކަޝްމީރުގައި މުވާސަލާތީ ހިދުމަތް ދޭން ނިންމީ، ހަމަނުޖެހުންތަށް މިހާރު ކޮންމެވެސް ވަރަކަށް މަޑު ޖެހިފައިވާކަމުގެ މައުލޫމާތު ސިފައިންގެ ފަރާތުން ލިބުމާ ގުޅިގެންނެވެ. ރީޯހިތް ކަންސަލް ވިދާޅުވީ، ފާއިތުވި ތިން ހަފްތާގައި ކަޝްމީރުގައި އެއްވެސް ކަހަލަ ހަމަޖެހުމެއް ހިނގާފައިނުވާ ކަމަށެވެ.\nމުވާސަލާތީ ހިދުމަތް މާދަމާގެ ހެނދުނުން ފަށައިގެން ކަޝްމީރަށް ލިބޭނެ ކަމަށް ރޯހިތް ކަންސަލް ވިދާޅުވި އެވެ. ކަޝްމީރުން މުވާސަލާތީ ހިދުމަތް ކަނޑާލައިފައިވާ މައްސަލައާ ގުޅިގެން ސައުދީއަރަބިއްޔާގެ ކްރައުން ޕްރިންސް މުހައްމަދު ބިން ސަލްމާން ވަނީ މިދަޔަ ހަފްތާގައި އިންޑިއާ ސަރުކާރާ މަޝްވަރާކުރައްވާފަ އެވެ.\nހަމަނުޖެހުން އުފައްދާ ކަމަށް ބުނެ، މުވާސަލާތީ ހިދުމަތް ކަނޑާލުމުގެ ސަބަބުން، ޖަލުތަކުގައި ބަންދު ކޮށްފައިވާ މުސްލިމް ސިޔާސީ ލީޑަރުންނާ ވާހަކަ ނުދެއްކާކަން ފާހަގަކޮށް އިންސާނީ ހައްގުތަކަށް ވަކާލާތުކުރާ ޖަމިއްޔާތަކުގެ ނުރުހުން ވަނީ އިންޑިއާއަށް އަމާޒުވެފަ އެވެ. ސިޔާސީ ލީޑަރުންގެ ތެރެއިން ދެ މީހަކު ބަންދުން މިހާރު ވަނީ ދޫކޮށްފަ އެެވެ. ނުވަ މީހަކު އަދިވެސް ތިބީ ސިއްރު ޖަލެއްގައި އެކަހެރިކޮށް ބަންދުކޮށްފަ އެވެ.\nކުއްލިއަކަށް ކަޝްމީރުގައި މުވާސަލާތީ ހިދުމަތް ދޭން ފެށީ ސައުދީގެ ނުފޫޒުން ކަމަށް އިންޑިއާގެ ނޫސްތަކުން ރިޕޯޓް ކޮށްފައިވެ އެވެ. ސައުދީން ވަނީ އިންޑިއާގައި ބިލިއަން ޑޮލަރުގެ އިންވެސްޓްމެންޓުތަށް ކުރިއަށް ގެންދަން ޝައުގުވެރިވާކަން ކަޝްމީރުގެ މައްސަލައިގައި ކުރިއަށް ދިޔަ މަޝްވަރާގައި ފައުޅުކޮށްފަ އެވެ.\nއެ މަޝްވަރާތަކަށްފަހު ކަޝްމީރުގައި ހަރަކާތްތެރިވަމުން ދިޔަ ސިފައިންގެ އަދަދުވެސް ވަނީ މަދުކޮށްފަ އެވެ.\nއިންޑިއާ ކަޝްމީރުގެ މައްސަލަ\nއަހަރެމެން ސުލްހަވެރި ބަޔަކަށްވާން ޖެހޭ: އަބީނަންދަން\nޗައިނާ-އިންޑިއާ ގުޅުން ރަނގަޅު ކުރަން މަސައްކަތް ފަށައިފި\nއިންޑިޔާ ޕާކިސްތާނުގެ ހަމަލާތަކުން 15 މީހުން މަރުވެއްޖެ


އަންލިމިޓެޑް ދެ ޕެކޭޖެއް ވަތަނިއްޔާއިން ތައާރަފުކޮށްފި\n27 އޮގަސްޓު 2012\nލިމިޓެއް ނެތި އެސްއެމްއެސް އާއި ކޯލް ކުރެވޭ ދެ ޕެކޭޖެއް ވަތަނިއްޔާއިން މިއަދު ތައާރަފުކޮށްފި އެވެ.\nއާ ޕެކޭޖާބެހޭ ގޮތުން މައުލޫމާތު ދޭން އިއްޔެ ނަސަންދުރާގައި ބޭއްވި ބައްދަލުވުމެއްގައި ވާހަކަފުޅު ދައްކަވަމުން ވަތަނިއްޔްާގެ ސީނިއާ އެގްޒެކެޓިވް ޑިޖިޓަލް މީޑިއާ އަހުމަދު ޒަރީރު ވިދާޅުވީ”ލިވް އަންލިމިޓެޑް” ގެ ނަމުގައި ތައާރަފުކުރި ހިދުމަތު ސަބަބުން އަންލިމިޓެޑްކޮށް ގުޅުމުގެ ފުރުސަތު ލިބި، މިހާރު ހިލޭ ގުޅޭ ނަމްބަރުތަކަށް އޮތް ލިމިޓް އުވިގެންދާނެ ކަމަށެވެ.\nމި ޕެކޭޖުތަކުގައި ހިމެނެނީ 299ރ ގެ ޕެކޭޖަކާއި 399ރ. ގެ ޕެކޭޖެކެވެ. މި ޕެކޭޖުގައި ހިމެނޭ 299ރ. ޕެކޭޖުގެ މަހުފީއަކީ 299ރ. އެވެ. އަދި މި ޕެކޭޖު ނަގާ ފަރާތްތަކުން 299ރ. އަށް މަސް ނިމެންދެން ވަތަނިއްޔާގެ ކޮންމެ ނަމްބަރަކަށް ވެސް އިތުރު ޗާޖެއް ނެތި ގުޅާލެވެ އެވެ. އަދި އަންލިމިޓެޑު 399ރ. ގެ ޕެކޭޖު ނަގާ ފަރާތްތަކުން 399ރ. މަހުފީގެ ގޮތުގައި ދައްކައިގެން ވަތަނިއްޔާގެ ކޮންމެ ނަމްބަރަކަށް ގުޅުމުގެ އިތުރުން އެސްއެމްއެސް ވެސް ކުރެވެ އެވެ. އަދި މި ޕެކޭޖު ނަގާ ފަރާތްތަކަށް ވަތަނިއްޔާ ނޫން އެހެން ނެޓްވޯކްތަކަށް ކޯލްކުރުމަށް ޗާޖުކުރަނީ 55ލ. އެވެ.\nމި ޕެކޭޖާ ބެހޭ ގޮތުން މައުލޫމާތު ދެއްވަމުން އެ ކުންފުނީގެ ސީނިއަ އެގްޒެކެޓިވް ޑިޖިޓަލް މީޑިއާ، އަހުމަދު ޒަރީރު ވިދާޅުވީ މި ޕެކޭޖުތަކުގެ ސަބަބުން ކޮންމެ ވަގުތެއްގައި ވެސް ލިމިޓެއް ނެތި ކޮންމެ މީހަކަށް ވެސް ގުޅާލުމުގެ ފުރުސަތު ހުޅުވިގެންދާނެ ކަމަށެވެ.\nވަތަނިއްޔާއިން ތައާރަފުކޮށްފައިވާ މި ޕެކޭޖު އެ ކުންފުނީގެ ޕްރިޕެއިޑް ކަސްޓަމަރުންނާއި ޕޯސްޓް ޕެއިޑް ކަސްޓަމަރުންނަށް ވެސް ބޭނުން ކުރެވޭނެ ކަމަށް އެ ކުންފުނިން ބުންޏެވެ.\nވަތަނިއްޔާގެ ހެޑް އޮފް މާކެޓިން އައިޝަތު ޒަމްރާ ޒާހިރު ވިދާޅުވީ މި ޕެކޭޖުތައް ނަގާ ކަސްޓަމަރުންނަށް އެ ކުންފުނީގެ “ލިވް އަންލިމިޓެޑު” ރީޗާޖާއި “ލިވް އަންލިމިޓެޑު” ރާސްޓަސްގެ ހިދުމަތް ވެސް ލިބޭނެ ކަމަށެވެ. އަދި ރާސްޓަސް ގެ ހިދުމަތް ބޭނުންކުރާ ކަސްޓަމަރުން މި ޕެކޭޖުގައި ހިމެނޭ އަދަދަކަށް ރާސްޓަސް ކުރުމުން އެ ޕެކޭޖު އޮޓަމެޓިކުން އެކްޓިވޭޓް ވާނެ ކަމަށް ވެސް އޭނާ ވިދާޅުވި އެވެ.\nއެ ކުންފުނިން ބުނީ މި ޕެކޭޖުތައް 399 އާއި 299 ޖެހުމަށް ފަހު 111 އަށް އެސްއެމްއެސް ކުރުމުން އެކްޓިވޭޓް ކުރެވޭނެ ކަމަށެވެ.


އަންނަ މަހުގެ4ވަނަ ދުވަހުން ފެށިގެން މޯލްޑިވިއަންގެ ޝެޑިއުލް ދަތުރުތައް ޑާކާއަށް ފަށަނީ އަންނަ މަހުގެ4ވަނަ ދުވަހުން ފެށިގެން މޯލްޑިވިއަންގެ ޝެޑިއުލް ދަތުރުތައް ޑާކާއަށް ފަށަނީ\nއަންނަ މަހުގެ4ވަނަ ދުވަހުން ފެށިގެން މޯލްޑިވިއަންގެ ޝެޑިއުލް ދަތުރުތައް ޑާކާއަށް ފަށަނީ\nވީއައިއޭއަށް މޯލްޑިވިއަންގެ ބޯޓެއް ޖައްސާފައި - ފައިލް ފޮޓޯ: މުޙައްމަދު ވަޙީދު / ޕީއެސްއެމް ނިއުސް\nއަންނަ މަހުގެ4ވަނަ ދުވަހުން ފެށިގެން މޯލްޑިވިއަނުން ބަނގްލަދޭސްގެ ޑާކާއަށް ދަތުރުތައް ފެށުމަށް ހަމަޖައްސައިފިއެވެ.\nމިއީ ކޯވިޑް19 އަށްފަހު މޯލްޑިވިއަންގެ ބައިނަލްއަޤްވާމީ ދަތުރުތައް ހުއްޓާލާފައި އޮތުމަށްފަހު އެ ކުންފުނިން ދަތުރުތައް ފަށާ ފުރަތަމަ ޤައުމެވެ.\nމޯލްޑިވިއަނުން ބުނީ އޮގަސްޓް މަހުގެ4ވަނަ ދުވަހުން ފެށިގެން ޑާކާއަށް ދަތުރުތައް ފަށާނެކަމަށެވެ. އަދި މި ދަތުރުތައް ބާއްވާނީ ކޮންމެ ހަފްތާއެއްގެ އަންގާރަ އަދި ހުކުރު ދުވަހުއެވެ.\nމޯލްޑިވިއަންގެ ޑާކާ ދަތުރުތަކުގެ އެއްކޮޅު ޓިކެޓްގެ އަގަކީ 433 ޑޮލަރެވެ. މޯލްޑިވިއަންގެ ނަންބަރު (3335544) އަށް ގުޅައިގެން ނުވަތަ މޯލްޑިވިއަންގެ ކޮންމެ އޮފީހަކުންވެސް ބުކިން ހެއްދޭނެކަމަށް އެ ކުންފުނިން ބުނެއެވެ.\nމޯލްޑިވިއަނުން ބުނީ ދަތުރުކުރާ ހުރިހާ ފަސިންޖަރުންވެސް ފުލައިޓް ފުރުމުގެ 72 ގަޑިއިރު ކުރިން ކޯވިޑް19 އަށް ނެގެޓިވްކަން އަންގައިދޭ ސެޓްފިކެޓެއް އޮންނަންވާނެކަމަށެވެ. އަދި މި ސެޓްފިކެޓް ވާންވާނީ ސަރުކާރުން ހުއްދަ ދީފައިވާ ހެލްތް ސެންޓަރަކުން ހައްދާފައިވާ ސެޓްފިކެޓަކަށްކަމަށެވެ. އަދި ފުރަން އައުމުގެ 24 ގަޑިއިރު ކުރިން އިމިގްރޭޝަން މެދުވެރިކޮށް ރަޖިސްޓްރީވެފައިވާން ޖެހޭނެއެވެ.\nކޯވިޑް19 އާއި ގުޅިގެން މޯލްޑިވިއަނުން ވަނީ އެ ކުންފުނީގެ ބައިނަލްއަޤްވާމީ ޝެޑިއުލް ދަތުރުތައް ދިގު މުއްދަތަކަށް މެދުކަނޑާލާފައެވެ. އަދި އަލުން ދަތުރުތައް ފަށާއިރު ފަސިންޖަރުންނާއި ކުރޫއިންގެ ސަލާމަތާއި ރައްކާތެރިކަމަށް ގިނަ ފިޔަވަޅުތަކެއް ވަނީ އަޅާފައެވެ.


Buffon3match ah suspend kohffi\nކުޅިވަރު - ޖިއަންލުއީޖީ ބުފޮން\nބުފޮން ތިން މެޗަށް ސަސްޕެންޑްކޮށްފި\nއޭނާ ސަސްޕެންޑްކުރީ ރެފްރީއާ ޒުވާބުކުރުމުން\nކ. މާލެ7ޖޫން 2018 | ބުރާސްފަތި 03:57 3,820\nޖިއަންލުއީޖީ ބުފޮން - ގެޓީ އިމޭޖާސް\nޔޫރަޕުގެ ފުޓްބޯޅައިގެ މައި އިދާރާއިން އިޓަލީގެ ތަޖުރިބާކާރު ކީޕަރު ޖިއަންލުއީޖީ ބުފޮން ތިން މެޗަށް ސަސްޕެންޑްކޮށްފިއެވެ.\nބުފޮން ތިން މެޗަށް ސަސްޕެންޑްކުރަން ޔުއެފާއިން ނިންމީ މިނިމުނު ސީޒަނުގައި ޔުއެފާ ޗެމްޕިއަންސް ލީގުގެ ކުއާޓަރ ފައިނަލުގައި ރެއާލް މެޑްރިޑާއި ދެކޮޅަށް ކުޅުނު ދެވަނަ ލެގުގެ މެޗުގައި އޭނާއަށް ދެއްކި ރަތް ކާޑާއި ވިދިގެންނެވެ.\nއޭނާއަށް ރަތް ކާޑު ދައްކާފައިވަނީ އެމެޗުގައި ރެފްރީކަންކުރި މައިކަލް އޮލިވަރ އާއި ޒުވާބުކުރުމުންނެވެ. ބުފޮން ރެފްރީއާ ޒުވާބުކުރީ ރެއާލްއަށް ޕެނަލްޓީއެއް ދިނުމާއި ގުޅިގެންނެވެ. ރެފްރީ ޕެނަލްޓީ ނުދިންނަމަ މި މެޗު ދާނީ އެކްސްޓްރާ ޓައިމްއަށެވެ. މި މެޗުން ޔުވެންޓަސް ބަލިވެ މުބާރާތުން ކެޓީ ރެއާލްއަށް ލިބުނު ޕެނަލްޓީ ކްރިސްޓިއާނޯ ރޮނާލްޑޯ ކާމިޔާބުކުރުމާއެކު 4-3 ގެ އެގްރިގޭޓް ނަތީޖާއަކުން ބަލިވުމުންނެވެ.\nރެފްރީ ޕެނަލްޓީ ދިނުމާއެކު ދަނޑުން ފޮނުވާލަންދެން ބުފޮން ވަނީ ރެފްރީއާ ޒުވާބުކޮށް އެ ނިންމުމާއި މެދު ނުރުހުންފާޅުކޮށްފައެވެ. މެޗު ނިމުމަށްފަހު ވެސް ބުފޮން ވަނީ ރެފްރީއާ ބަހުގެ ހޫނު ހަމަލާތަކެއް އަމާޒުކޮށްފައެވެ. މެޗުގައި ރެފްރީކަންކުރި މައިކަލް އޮލިވަރއަށް އަމާޒުކޮށް ބުފޮން ބުނީ އޭނާގެ ހިތެއް ނޯންނަ ކަމަށާއި ހިތެއްގެ ބަދަލުގައި އޮންނަނީ ޑަސްބިނެއް ކަމަށެވެ. އޭނާ ވަނީ މެޗުގެ ނަތީޖާ ރެއާލް ކޮޅަށް އެނބުރީ ރެފްރީ އެކަމަށް އެހީތެރިވުމުން ކަމަށް ބުނެފައެވެ.\nބުފޮންއާ ދެކޮޅަށް މިކަމުގައި ޔުއެފާއިން ތިން ތުހުމަތެއްކުރި ނަމަވެސް އޭނާއާ ދެކޮޅަށް ފިޔަވަޅު އަޅާފައިވަނީ ދެކަމެއްގައެވެ.\nބުފޮން ވަނީ ޔުވެންޓަސްއިން އަންނަ ސީޒަނުގައި ނުފެންނާނެ ކަމަށް ބުނެފައެވެ. އަންނަ ސީޒަނުގައި އޭނާ ފެނުން އެންމެ އެކަށީގެންވަނީ ޔޫރަޕުގެ ގަދަ ބާރަކަށްވުމަށް މަސައްކަތްކުރަމުންދާ ފްރާންސްގެ ޕެރިސް ސެއިންޓް ޖާމަން (ޕީއެސްޖީ) އިންނެވެ.\nޔުއެފާއިން ވަނީ ބުފޮންގެ އިތުރުން އިޓަލީގެ ރޯމާ އަދި އެތުލެޓިކް ބިލްބާއޯގެ އިތުރުން ސްޕާޓަކް މޮސްކޯއާ ދެކޮޅަށް ވެސް ފިޔަވަޅު އަޅާފައެވެ.


އަހަރެންގެ އައުމަށް މުޅި ދުނިޔެ ތައްޔާރުވުން. ތާހިރު އަމާންކަން. އަލިކަމާއި އުފާ. މަންމަ އާއި ބައްޕަގެ އުންމީދު. ފެތުރިގެންވާ މާސިންގާ ސާފު އުޑުމަތި ދޫލައެއްހެން ދޭ މަރުހަބާ. އަހަރެން މަންމަގެ ގައިތެރޭގައި. ދެމައިންގެ ހިތުގެ އަރާމު ބެރު. މަންމަ ގެ އިހުސާތައް. މަގޭ ކާނާ، މަގޭ ދިރުން.\nލޯބިވާ ދަރިފުޅާ،ދުނިޔެއަށް ލޯހުޅުވަމާ\nދިމާވާ ކަންކަމާ،ފަސްނުޖެހި ކުރިމަތިލަމާ\nދެކިލާހިތް ވަރަށް ވޭ\nކެރިކޮޅު ބަދަލުވަނީ ބޯ ވިއްސާރައަށް. އަހަރެން ހެމުން ބޭރަށް ނުކުންނަނީ. ސިކުންތެއް ތެރޭގައި ގަދަޔަށް ފިނިވެ ތެމުން. އަތައް ސައިބޯނި ފޮނު އަޅައިގެން އެއަށް ފުމުން. ބަނަ އުޑަކަށް ބަލަން ހުރެ ބޮކި އަރުވަނީ.\nމޫދުގެ ފެންގަޑުމަތީ އޮށޯވެގެން( ބަރުދަނެއްނެތި ލުއިކޮށް) (ފްލޯޓްކުރުން). އިރާއި ދިމާލަށް މޫނުދީގެން، ލޯމަރައިގެން – ލޮލުގެ ފަހަތުގައި ރަތާއި އޮރެންޖު ކުލައިގެ ނެށުން\nއެތައްމިތާ ދުވުން. މަންޒިލެއް ނެތް، ނޫން، މަންޒިލަކީ ދުވުން. ކަކޫ މައްޗަށް ވެއްޓިފައި ހެމުން ހަޅޭއްލެވުން. ހިސާބުކުދިން ކައިރިން ޖޫސްޕެޓީ ބޯން ދަސްކުރުން.ދަތުން ކަން އިރާލުން، ދިޔާ ފިޔާތޮށި ގެރިކިރު ރޮންގެއް އަތްތެރެއިން ގޮސް އުޅަނބޮށިން ތިކިޖެހީމާ، ދޫލައިގެން ސާފުކުރުން. ތަތްލަވާ އަތް ފާރުގައި ކާއްތަމުން ހިނގާފައި ގެޔަށް.\nގޭގައި ކާން ހަދާފައި. އެނދު ތައްމަތިއަޅާފައި. ހުރިހާ ކަމެއް ތައްޔާރު.\nއޭމަލާދެން ނިކަން ދީބަލާދެން\nފޮނިކޮޅެއް މަށަށްދެން ބޯލަން ދީބަލާދެން\nމަންޒިލެއް ނެތް ދަތުރުވެރިއެއް\nއެކަމު މަހޯދާނީ ލޯތްބޭ\nއަނބެއް ކާލާހިތުން ރައްޓެހިންނާއެކީ ފައިވާން އުކަން ހުއްޓާ މަޑުކޮށްލީ މަރޫޓީ ޖިޕެކޭ.\nއެހުމެއް ބެލުމެއްނެތި އެއްލާލީ ޖިޕު ފަހަތަށޭ.\nލޯ ހުޅުވާލާ ހޭވެރިކަންވީއިރު އިނީ ގޮނޑިއަކަށް ފަހަތަށް ބިޑިއަޅުވާފައޭ.\nކިޔާނެހާ އެއްޗެއްކިޔާ، ކުރާނެހާ އަނިޔާއެއްކޮށް، އިއްފަތްމަގޭ ނިގުޅާލާ، މިމައުސޫމު ކުއްޖާ އަނބުރާ އެއްލާލިއިރު ވީގޮތް އަޑުއަހާނެ.\nއުޅުނީމޭ ކިޔާދޭން، ވީގޮތް މަށަށް އެރޭ\nއަޑުއަހާނެ ކަންފަތެއް، ނުދިނޭ އެކަކުވެސް\nއަމިއްލަ އޮރިޔާން ނިވާނުކޮށް، މީހުންނަށް މަލާމާތް ކޮށް\nލިބުނު މޮޅާ އެކީ ގެއްލޭ، އައިގޮތް ހަނދާން ނެތޭ\nލޯގަނޑުން ބަލަން އުނދަގުލޭ. އަހަރެންގެ ސޫރަ ވަށާ ބިއްލޫރީގައި ކަޅުވިލާ ދުވަނީއޭ. މޫނުގައި ނޭފަތް އަނގަ އިނަސް އޭގެ ވަށައިގެން ވާ (ބައުންޑަރީ) ހުންނަނީ ފުސްވެފައިއޭ. ދަތްއުގުޅާ އުނގުޅިޔަސް ކުރީގެ ސާފުކަމެއް އަނގަޔަކަށް ނާދެއޭ. ކޮންމެ ދުވަހަކު އިވެޔޭ ބައްޕަ ފޯނުގައި ހުރެގެން މާދަމާ ޔަގީނޭ އިރާދަކުރެެއްވިއްޔާ މަގޭ ދަރިފުޅަށް ލިބުނު އަނިޔާއަށް އިންސާފު ހޯދާނަމޭ.\nވޭނުގައި އުޅުނުހާ ހިތި ދުވަސްތައް\nފޮހެލަން ކުރި މަސައްކަތް\nރޭހުގައި އުޅުނުހާ، ހަޔާތުން\nފޭހިގެން މަގޭ ތަލި ދުލުން\nހޭކިލާފަ ދާހެން އެބަހީވޭ، އަބަދުމެ މަށަށް\nވެށި ފަޅައިގެން ގޮސް ފިނިކަމެއް ނެތި އެއްގޯސްވީ\nރުޅި އާދޭ މަގޭ ގާތައް\nރުޅިއައިއްސަ ހުރެގެން، މުޅި މީހާ ތުރުތުރު އަޅަނީ\nރުޅިއައިއްސަ ހުރެގެން، މުޅި މީހާ ފަޅައިގެން ދިޔައީ\nލައްޖެހިއްޖޭ ލައްޖެހިއްޖޭ ލައްޖެހިއްޖޭ ލައްޖެހިއްޖޭ ލައްޖެހިއްޖޭ ލައްޖެހިއްޖޭ\n(ޖެހޭ ލައް ނުފިލާނޭ) ހިތުގަ މަގޭ\nލޫވަރެއް ދޮށުގައި، ބިއްލޫރީގަނޑުގެ އަރީގައި ޝަހާދަ އިނގިލި ކާއްތަމުން. ކަނިލަނީއޭ، މުޅިދުނިޔެ ހީވަނީ ދުންކަފައިން ފުރާފަ ބާރުކޮށްފައި ހުރިހެންނޭ. ކިތައްމެ ބޮތްކެއް ދިއްލިޔަސް އަލިނުވާހާ އަނދިރިއޭ. ހުކުރު ހުތުބާ ވީދަމުން މިސްކިތުގެ ކަނެއްގައި، ދަށްފައި އޮތީ ކިލާވެފަކަން އެންގުނީ މާފަހުންނޭ. ލޮލަކުން ނިންޖެއް ނުފިލައޭ، އެކަމަކު ނުއެއް ނިދެޔޭ.\nބޯން ފެށުނީ ކިހާ ހިސާބަކުންހެއްޔޭ ކައުންސެލަރުން ވަރަށް ގިނައި އަހާނެއެވެ. ޖެހިގެން ހުރިގޭ ބަނޑަހަގޭތެރޭ ފަތުރާފައި އޮތް ތަތްމުޑު ގޮދަޑިއެއްމަތީ ވަގުތުލަސްވެ، ބަރު ހަށިގަނޑު ދޫކޮށް، ބަނަ ވިލާގަނޑެއްގެ މަތީގައި ބުރަކަށި ޖައްސާލައިގެން، ދެފައި އެލުވާލައިގެން އޮވެ، ހޭއެރިއިރު ބައްޕަ ބޮލުގައި ހަތަރުފަހަރަށް ފިރުމައިފިއޭ. ހަތަރު މާދަމާ އިރާދަކުރެއްވިއްޔާ އައިއްސް ހިނގަޖެއޭ. ނުލިބެއޭ.\nލައް އައުޓްރޯ ∠ (އިންޓަރލޫޑް)\nވާތަދެއް އިހުސާސް ނުވޭ\nހީވެޔޭ ވަޔާއެކީ މަދާހެން\nއަތް ފައި ބަރުވިޔޭ\nދުންގަނޑުތެރެއިން ބައްޕަގެ ސޫރަ އަހަރެންގެ މޫނުގައި ހިފަހަށްޓަނީ. އަހަރެން ބައްޕަ މެއްސެންހެން ފޮޅާލީ. ބައްޕައެއީ އަސްލެއްނޫން ދޯ. ހެހެ.\nފިހާރައިން މިލްކުޓޮފީ ވަގަށްނަގައިގެން. މޫނުމަތި އަތުރައިގެން. އަހަރެންނަށް ރޭކާލި އިރު، ސޭޓު ކައިރީ އަހަރެންގެ ހިނގާ ކުންފުންޏެއްގެ ވާހަކަ ހަމަ މިއޮށް ގަދަޔަށް ކިޔާދެވެނީ. މިލިއަންނުންނޯ. އަހަރެން މީ ކާކު. މީކޮން ބައެއްބާއޭ.\nބައްޕަބުނީ އީދަށް ރަށަކަށް ގޮސްލަންފެންނަވާހަކައެވެ. އަހަރެންނަށް އާނއެކޭ ބުނެވުނުއިރު އީދު އައިސްގޮސް ނިމިއްޖެއޭ.\nރައްޓެހިން ކުރިމަތީ މަ ފަލީހަތްވީ\nދޫކޮށްލީ ކައިރިން ދިޔައީ\nއެކުވެރިންނާ އެކު މަ ރަހީނުކުރީ\nރަނގަޅޭކިޔާފަގޮސް އަމިއްލަ ނަފްސަށް ދޮގުހެދީ\nވާނުވާ ނޭންގިގެން ހަލާކުތެރެޔަށް ވަދެވުނީ\nނަމަވެސް ނެތޭ މަށަށް އެހާ ފަސޭހައިން ނިކުމެވޭކަށް\nކަނޑުކޮހުގެ ނަގުލަކަށްއެރި ވަގުތު ބޭކާރުވީ\nއަޑުނޭހި ނަސޭހަތް ކައްސާލީ\nފަނޑުވެ ފުނޑުވޭ އަތުން ބީވެ ދިޔަޔަސް\nތަކުރާކުވެ ނެތްކަމެއް ޖެހި ފެއްސެއްކެހިޔަސް\nމަބުނާނެ ބަހެއްމީ އަސްލައް ބެލިޔަސް\nމިހިރަގެން މި އާދަ ހަރުވެ ފައްކާވަނީ.\nގެންނާށޭ ހޯދާނަމޭ. އަހަރެންނަކީ ލަސްލަހުން ހިނގާ ޝިކާރަވެރިއަކަށް ބަދަލުވަނީ. އެކަނިވެރިކަމަކީ ކުއްލިއަކަށް މަގޭ އެންމެ ވަރުގަދަ ހަތިޔާރެވެ. އަހަރެންގެ އިހުލާސްތެރިވާނީ ބްރައުންއަށް އެކަނިކަން އަހަންނަށް އެނގިއްޖެއޭ.\nމަގޭ ލޯބިވެތި ޕީސް މަދޫކޮށް ނުދޭބަލާށޭ. ބުނެ ބުނެ ހުއްޓާވެސް ހުލިވެ އެހެރަ ގެއްލެނީ.\nމަންޒަރު މުޅިން ތަފާތުވީއޭ. މަންމަގެ ފައްޓަރު އެމީހާ ޖީބަށްލީއިރު އޭގެ ގޮށްތައް ރީތިކޮށް ދިއްލޭތަން ފެނުނެވެ. ދެން އެގެއްލުނީއެވެ. ބަދަލުގައި ބްރައުންއޭ.\nއެކީގައި އޭރު އުޅުނު ޅަދަރިމައި އަންހެނަކު މިސްޓަރ ބްރައުން ހޯދަން ދިޔައީ ދަރިފުޅު މަށާ ހަވާލުކޮށްފައޭ. ކުއްޖާ ރޮމުން ރޮމުންގޮސް މަންމަ އައި އިރު އޮތީ ހިނދިފައޭ. މަންމަ އައީމާ އަރައިގަތީ ބޮޑު ވިއެރިގަނޑެކޭ. ދެން މަންމަގެ އުނގުގައި (ސެޓްލް) ހަމަޖެހުނޭ، ބުއްބޯން ފެށިއޭ. އަހަރެން ލައިޓަރު ކަނޑާލީއޭ. އަމާންކަން އައޭ. އަހަރެން ކައްވަޅުން ނެރެގެން މަންމަގެ ލޯބި ބޮއެ ދުމަށް އަރުވާ ނިމުނީއޭ.\nފުލުހުން އައި އިރު އަހަރެން އޮތީ އެކަންޔޭ.\nއޭ މިސްޓަރ ބްރައުން،\nހައިރާން މަވީ އިނދަޖައްސާ\nބައިބައި ކުރުމުން ނުލާހިކު އަޅުދާސްވޭ\nއުސްގަނޑާ ޖެހި އަޑިގަނޑަށް ވެސް ތައްޔާރޭ\nހަޔާތުގަ މަގޭ އަޅުވެތި ކަމެއް ނެތް\nއެހެނަސް މިއަދު މަގޭ ވަރުދިޔައީ\nކަލެޔަށް މިސްޓަރ ބްރައުން\nއަނދިރި ގޮޅިއެއްގައި ބަނޑުން ބާއްވާފައި އިދިފުށަށް ދެއަތާއިދެފައިގާ ބިޑިއަޅުވާފަ ގަދަކަމުންގެނެސް ދެއަތްދޭތެރެއަށް ދެފައި ލައްވާފައި ބޫޓުން ތަޅަންފެށިއޭ ހޭނެތެންދެން. ދާހިތްލަމުން، ހޮޑުލަމުން، ބޭއިހްތިޔާރުގައި އުފަލެއްނެތި ގަޔަށް ލެވެމުން…\n(މަންމަ – އިނޓަރލޫޑް)\nމަންމާ ނިކަން އައިސްބަލާ\nލޯބިވާ މަންމާ އެދެމޭ ވަރަށް\nމަންމަގެ އުނގުގައި ނިދާލަން\nބަރުބޫޓުން ބޭންޖަހަނީ. އަހަރެން އަނެއްކާވެސް މަގުމަތީ. ހިޔަނިތަކު ތެރެެއިން އިންސާނުން ފާހަގަވަނީ ހަމައެކަނި ދަތްޕިލައިންނޭ. އެ ހެނީހެއްޔޭ؟ އެއީ ކޮންބައެއްބާއޭ. މިއީ ހަމަ އެއްދުނިޔެއެއް ދޯ. ގައިގައި މީހުން ޖެހިގަނެއޭ. އަހަރެންނާ ދިމާލަށް ލޯ އަޅަނީއޭ. ކޮބައިހޭ އަޅާލުމެއް. މިއީ ކޮންބައެއް ބާއޭ. މިއީ ކޮންކަމެއްބާއޭ. އަންހެނުންގެ އަތްތައް މަޑުވިޔަސް ނިޔަފަތިތައް ހާދަ ރަތޭ، ތޫނޭ.\nއަހަރެންގެ ފައިތިލައިގެ ދަށް އޮތީ އެއްކޮށް ކަޅުކޮށޭ.\nމިއީ ޝައްކުގެ ވަގުތޭ. ނުތަނަވަސްކަމުގެ އިހުސާސްތަކުގައި ހޫނުލައި ފަޒާތެރޭ އެނބުރެނީއޭ. މުޅިގައި ހިރުވަނީއޭ. އަހަރެން މިތަނުން ނެރޭށޭ.\nނުވާނެ އެކަކުވެސް ބޭނުމެއް، އަނިޔާވެރިންގެ ވެށްޓެއްގައި ދިރިއުޅެން\nއަދުލު އިންސާފެއް އަދި އިންސާނިއްޔަތެއް ނެތް\nޖަނަވާރުންހެން މިތާއުޅެ ނިމިދާންވީހޭ\nނޫނޭމީ އުޅެންވީގޮތެއްނޫން، ދަރިންނަށް ދަސްކޮށްދޭންވީ ގޮތެއްނޫން\nބޭކާރޭ މަވީ އަނިޔާއޭ ލިބެނީ\nބޭކާރޭ މަވީ އިތުރަށް ބުނާނެ އެއްޗެއްނެތް\nނުވާނެ އެކަކުވެސް ބޭނުމެއް، ނުކުރާ ކުށަކަށް ބޮޑު ހުކުމެއް\nލޯތްބެއް، ކުލުނެތް، އިހުސާންތެރިކަމެއް ނެތް\nޖަނަވާރެއްހެން މިތާއުޅެ ނިމިދާންވީހޭ\nގަހެއްގެ ދަށުގައި ދެމީހުން. ތެދުވެރި ވަގުތުކޮޅެއް. ހާދަ މަދެއްކޮނޭ މިހާރު މިހެންވަނީ ހިތައް އެރިއޭ. ދެމީހުން ސާފުވެފައިއޭ. އަލަށް ދުނިޔެއަށް އައުމުގެ ރޯކަންމަތީއޭ. އެއްބަސްވުންތަކާއި ހިތްވަރު. އެކަކު އަނެކަކަށް. ކޮންޑުގައި ޖަހާލާފައި ‹ދަނީއޭ ފަހުންނޭ›.\nއޭނަ ދިޔަފަހުން އެތައް އިރެއްވީއިރުވެސް އަހަރެން. މައްޗަށްބަލަން. މަދުގަހުގެ ފަތްތަކުގެ ތެރެެއިން އަވި އެކުޅޭ ކުޅިވަރު ދަސްކުރަން. އެތައް އިރެއްފަހުން، ވިސްނެނީ، އަހަރެން މިއޮތީ ހާދަހާވާ ހަމަޖެހިފައޭ.\nދެން އަޑުއިވުނީ އެހަބަރޭ.\nހިނދުކޮޅެއްގެ އަރާމަށް، ދިރިއުޅުން ދިޔައީ\nހިނދުކޮޅެއްގެ އަރާމަށް، ދޫކޮށްލި ދިރިއުޅުން\nނުވާނޭ ކިޔާގޮސް، ކީއްހޭ ތިކުރީ\nކައިރިޔަށް އަންނަންދެން، ހުރެނުލާ ތިދިޔައީ\nކުރިން އުންމީދު، ކެތްމަދުވެފައި މަހުރީ\nދިން ޝިފާޔާއެކީ، ގެއްލިގެން ތިދިޔައީ\nލިބެންއޮތް އުފާތަކުން މަހުރޫމް ތިޔަވީ\nލިޔުނުހާ ފަރިހިތައް ނުކިޔާދިޔައީ\nއަސްލުހާ ފިކުރުތައް ނުކުރަހާ ތިދިޔައީ\nމައްސަރެއްގެ ކޮޅުންވެސް ފެނިނުލާ ތިދިޔައީ\nމާކުރީގައި، ގުރާ ފެހި ހެދުމެއްގައި އޭނަ ޓިއުޝަނަށް ދިޔަތަން ބަލަން. އަހަރެން އޮޅިގަނޑުމަތީ ކެސްވެފަ. ފަހުން އޭނަ މަށަށް ސަލާންފޮނުވާ، އެގޮތްމިގޮތައްގޮސް. ކޮބައިބާ. މީހަކާ އިނީބާ. މިހާރު ދާނެތާދޯ އޮފީހަށް. އެއްކޮށް އުޅެން ސަޅިވާނެ ދޯ.\nފޯނު ނަންބަރު ހޯދީ އެގޭ ގަރާޖުގަ އުޅޭ ބަންގްލަދޭޝް މީހާ އަތުން. ގުޅަނީ، ތުރު ތުރުއަޅަނީ. އެއްކޮށްދާނީ ކޮންތާކަށް؟ މިހާރު މީހުން ދަނީ ކޮންތާކަށްތަ؟ ބުނަން ބޭނުންވާ ޖުމްލަ މަގޭ އަނގަތެރޭގައި ގެންގުޅެ ގެންގުޅެ. ލޯބި އައިސްކްރީމްބޯން ދާނަންތަ؟ ހުރަސްތޮށި މައްޗަށްތަ؟ އަނގަބޯން ދާނީ ކޮންތާކަށް؟\nފޯނެއް ނުނަގާ. ދެން ބްލޮކް. ދެނޯ.\nހިތުގަ މަގޭތިނަން ފަވާލީމޭ\nބިންވަޅު ކަނޑާ ނެގީމޭ\nހިތަކުން ފިލައިގެން ނުދާނޭ ދެން\nތިޔަރީތި މޫނު ތިޔަނަލަ ހިނގުން\nތިހުއްޓިލާ ބަލައިލާ ގޮތް\nކުރުހުމެންހެން އަބަދަށް ހުންނާނޭ\n*މަހާދަ ލޯބިވެޔޭ ކަލާދެކެ\nލޯބިން ހުސްވެއްޖެއޭ ކަލާދެކެ\nމަހާދަ ލޯބިވެޔޭ ކަލާދެކެ\nލޯބިން މަރުވެއްޖޭ ކަލާ ދެކެ\nފޮނުވިން މަލެށް ކަލާޔަށް\nނުހިފާ އެމާ ތިޔަ އެއްލާލީ\nވާރޭވެހޭތޯ ހަނަފަސް ބިމެއް\nއާދޭސް ކުރާހެން މައާދޭސް ކުރިން\nއެދިއެދި ހުރިން ތިލޯތްބަށް (ލޯބިވޭ…..ލޯބިވޭ…..)\nއެހެން އަންހެނެތް. ދިރިހުރި ދައުވަތެއް. އެކޮޓަރީ ކުޑަދޮރުގައި ރަތް ދޯޕައްޓާއެއް އެލުވާފައި. މުޅި ކޮޓަރި ރަތް. އޭނަމޫނު ރަތޭ. އަހަރެންގެ ނޭފަތްވެސް ރަތްކޮށޭ. މެންދުރު ދަޅައަށް ދާހިތްލާފައޭ. އަހަރެންގެ މޫނު، އޭނަގެ ކަރުތެރެއިން ވަސްގަންނަން. ރަތްވަސް. އަހަރެންގެ ހިއްސުތައް ރަތް. އަހަރެން އައިސައާ އިނދެފާނަމޭ ބުނީމާ އޭނާ ގައިމަތީއޮތް މަ ނަގާ އެއްލާލާފައި ހޭންފަށައިފިއޭ. ހަހަ. އަހަރެން ނޫޅެމޭ ކަލޭ މަންމައަށް ވާކަށް. ސާބަސް.\nއަހަރެން ރައްކެއް ނުވޭ.\nކޮފީތައްޓެއް ހަދައިދޭށޭ ބުނީމާ، އަހަރެންގެ ޓީޝާޓުލައިގެން ގޮސް ބޭރުގައި ސިނގިރޭޓުބޯން އިނދެފަ އައިސްބުނީ ހަނދާނެތުނީއޭ.\nހުޅުމާލެ ފެރީން ފުންމާލީ\nސައިކަލަށް އަރާ ދުއްލާވީ\nކުރިމަތިން އައި އެއްޗަކަށް އަރާ މަ ފުނޑުނީ\nއައިސް އައިސް ކީންހޭ ތިޔަކުރީ\nސައިތައްޓަށް މަގޭ ތިޒަހަރުލީ\nނިންޖާއި ހޭވެރިކަމާ ދޭ ތެރޭގައިވާ ސިއްރު ދުނިޔޭގެ\nއަސްލާއި ދޯކާ ވަކިނުވާހާ ވައިލެޓް އަލީގައި\nތިކަކޫ މަގޭ ކަރުގާ ވިއްދާލީމާ ނޭވާހާސް ވީ\nއިސާހިތަކު ދެވިހިފީއެވެ. ފިހާރަ ސޭޓުބުނީ ހެޔޮނުވާނެއޯ އޭނަ ކައިރިއަށް ދާން. އަހަރެން ބުނީ އޭނާގެ ނަންކިޔަސް ކަރުތެރެއިން ފޮނިރަހަލައޭ. ސޭޓުބުނީ އާނ ލާނެއޭ.\nއަންހެން ހަރުފައިގެ ވިހަ މީރުވާނޭ.\nއަހަރެން އެގެއިން ނިކުންނަނީ ގަދަކަމުންނޭ. ކުޑަ ބެލްކަނީ އެއްގައި، ބޮކިފައްޗެއްގެ އަލީގައި، ތިރީގައި ހުންނަ ކަޑައިގެ ތެޔޮދުންވަސްތަކުތެރޭ އަހަރެންނަށް ބްރައުންނޫން އަރާމެއް އެންމެފަހުން ދަސްވީއެވެ. އޭނާ ފިރުމާއިރު އިންގިލިކުރިންވެސް ވިންދުޖަހައޭ. އޭނަގެ ކަޅިތެރެއިން އަހަރެންނަށް ފެންނަ މުޅި ދުނިޔެއަކީ އަރާމެވެ. އަހަރެންނަކީ އަރާމޭ. މި ވިހަ މާމީރޭ.\nއޭނާއަކީ، ހުރިހާގޮތަކުން ބުންޏަސް، ދިރުމޭ.\nހަލާކުވެއްޖޭ، ހަލާކުވެއްޖޭ، މަގޭ ހިތް ހަލާކުވެއްޖޭ\nތަނަކުނުޖެހޭ ކަމެއް ފެނި، މަގޭހިތް ހަލާކުވެއްޖޭ\nރަށުވާނުން ބުނެއުޅޭ، ކުރަންނުވާ މޮޅު ކަމެއްތީ\nނުވާނެ ތިކަމެއް އެކަމަކު، މީސްތަކުން ބުނާ އަޑުއެހިން\nއެބައިވަރުގެ ދަންތޫރައިން، ނެތޭމަށަށް ރެކިލެވެން\nފިއްސާލާހާ ބަރަހަނާ، ޗިސްކޮށްލާހާ ފިކުރުތައް\nމަގޭ ހަށި އަރާމެއް ނެތިގޮސް، ތަގޭ ކަށިމަތިން މެށިގަތީ\nސަޅި ކަމެއް ކުރުމު ނިޔަތުގައި، އޮވެ ގަސްތުގައި މަކަރުހެދީ\n(ތެޅި ފޮޅި ހެލި މަހަލާކު ވެއްޖެޔޭ)\nއަތްކާތަމުން، ފިރުމަމުން، އަލުން އަހަރެން، މިފަހަރު އަހަރެންގެ ގޮތުގައި މިއޮތީ ދިރިޔަ ދީފައޭ. އަސްލަކީ މަށަކީ މަކަން، އޭނާގެ އުނގުތެރެއިން ދަސްވެއްޖެއޭ. މަންމައަކަށް ނުވާނަމޭ އެހާ ފަސޭހައިން ބުނެލިޔަސް، އެޔަށްވެސް ވާންޖެހޭ އިރަކު ވެދެއޭ. އަހަރެން އަހަރެން އަހަރެން.\nބޯކޮށުން ހުއްޓާލީ، ތުނބުޅިހެދުން ނިންމާލީ. އޭނާގެ ބްރާވާގަޑު އަތުގަ އޮޅާލާ ހެމުން މި ގޮށްމުއްކޮވާލީ. އަހަރެން ގެ މޫނުގަ ހުރި ލައްތައް، އަހަރެންގެ މާޒީގެ ލަދުވެތިކަން، އެއީ އަހަރެންތާދޯ އެވެ. އޭގެން މިންޖުވީމާ، ދެންބާކީ އޮންނާނީ ކޮންޗެށް ހެއްޔެވެ. އަހަރެންގެ ކޮންމެ ފިޔަވަޅަކީ އަހަރެންގެ ކުށުގެ ބަޔާނެވެ. އަހަރެންގެ ކަޅުފައިތިލައަކީ އަހަރެން ހޯދި މަގުގެ ނިޝާނެވެ. އަހަރެންގެ ފައިތިލައިން ފެށިގެން ގޮސް ކޮންމެ އިސްތައްޓެއްގެ ކޮޅާ ހަމައަށް އަހަރެންނަކީ އަހަރެން ކޮށްފައިހުރި ކަންކަމެވެ. އެއީ އަހަރެންނެވެ.\nމަގޭ ދުނިޔޭގައި، މަލާނީ ކަޅު ކުލަ\nމަގޭ ދުނިޔޭގައި، މަލާނީ ރަތް ކުލަ\nމަގޭ ދުނިޔޭގައި، މަލާނީ ނޫ ކުލަ\nމަގޭ ދުނިޔޭގައި، މަލާނީ ދަނބު ކުލަ\nމަގޭ ދުނިޔޭގައި، މަލާނީ މުށި ކުލަ\nމަގޭ ދުނިޔޭގައި، މަލާނީ އަޅި ކުލަ\nމަގޭ ދުނިޔޭގައި، މަލާނީ ރިހި ކުލަ\nމަގޭ ދުނިޔޭގައި، މަލާނީ ރަން ކުލަ\nމަގޭ ދުނިޔޭގައި، މަލާނޭ ކުލައެއް ނެތް\nމަގޭ ދުނިޔޭގައި، މަލާނީ ފެހި ކުލަ\nމަގޭ ދުނިޔޭގައި، މަލާނީ ފިޔާތޮށި ކުލަ\nމަގޭ ދުނިޔޭގައި، މަލާނީ ރީނދޫ ކުލަ\nމިހިސާބުން އަލުންފަށަންވީނުން. ޖޫސްޕެޓީ އެއްކޮށް އަނގައިތެރެއްށް ގަޅާލާ، ވިރުނަދޭންވީނު. ހެހެ.\nމަގޭ މި ތަތްލަވާ ތުންފަތުން ލޯގަނޑުގެ ބިއްލޫރިގަނޑުގައި ބޮސްދޭންވީނު. އުފަލަކީ އަހަރެންކަން އެނގެންވީނު.\nފަތިހު، ނިދި ތަންމަތިން އަހަރެން ނުނިދާހުރެ ނިކުމެދަނީ ފިޔަވަޅު ގުނަމުން، މިނަމުން. ކުރިއަށް. ފަހަތުގައި އޮތްމަގު މަގޭ އަތްމައްޗަށް އަމުނަމުން.\n(އަލިކޮޅު − އިންޓަރލޫޑް)\nދިރިއުޅުމުގައިވޭ ހެޔޮނުބައި ގޮތްވޭ\nމަގޭ ހޮޔޮގޮތީ ތިބާޔަށް ގޯސްގޮތް ކަމުގައި ވުން އެކަށީގެންވޭ\nއަހަރެންނެ ގޯހެއްނޫނޭ، އެކަކަށްވެސް ގޯހެއްނޫނޭ\nއަހަރެންނެއް ރަނގަޅެއްނޫން، އެކަކަށްވެސް ރަނގަޅެނޫނޭ\nއަހަރެންނެއް ދެރައެއް ނުވެޔޭ، އެއްގޮތަކަށް ދެރައެއްނުވެޔޭ\nއަހަރެންނެއް އުފަލެއް ނުވެޔޭ، އެގޮތަކަށް އުފަލެއްނުވެޔޭ\nދިރިއުޅުމުގައި ޖެހޭ، ކެތްކުރަން އެބަޖެހޭ\nވާންއެދޭހާ ކަންތައް، ބައެއްފަހަރާ ނުވުންވެސް އެކަށީގެންވެސްވޭ\nވާން އެދޭހާ ކަންކަމެއް ނުމެއްވޭ، ވާންއެދޭހާ ކަންކަމެއް ގޮތްގޮތެއް ނުމެއްވޭ\nވާން އެދޭހާ ކަންކަމެއް ނުމެއްވޭ،\nދާން ހިނގާ ދާން މިތަން ދޫކޮށްލާފާ ދާންހިނގާ


4 Aharah Fahu Mahloof Party Akaai Gulheny - Vaguthu\nހަތަރު އަހަރަށްފަހު މަހުލޫފް ޕާޓީއަކާއި ގުޅެނީ\nހަތަރު އަހަރަށްފަހު ސިޔާސީ ޕާޓީއަކާއި ގުޅިވަޑައިގަތުމަށް ގަލޮޅު ދެކުނު ދާއިރާގެ މެމްބަރު އަހުމަދު މަހުލޫފް ނިންމަވައިފިއެވެ.\nވަރަށް އަވަހަށް ސިޔާސީ ޕާޓީއަކާ ގުޅިވަޑައިގަންނަވާނެކަން މަހުލޫފް ހާމަކުރެއްވީ މިއަދު ކުރެއްވި ޓްވީޓެއްގައެވެ. ނަމަވެސް އެކަމާ ގުޅޭ އިތުރު ތަފްސީލެއް މަހުލޫފް ދީފައެއް ނުވެއެވެ.\nAfter4years In Sha Allah I will be joiningapolitical party soon.\n— Ahmed Mahloof (@AhmedMahloof) October 2, 2018\nގުޅޭނެ ޕާޓީއެއް ހާމަކޮށްފައިނުވި ނަމަވެސް މަހުލޫފް ގުޅޭނެ ކަމަށް އެންމެ ބޮޑަށް ބެލެވެނީ އެމްޑީޕީއާއެވެ.\nމީގެ ކުރިން ޑީއާރުޕީއާއި ޕީޕީއެމްގައި ވެސް މުހިއްމު ދައުރެއް އަދާކުރެއްވި މަހުލޫފް އަކީ މި ސަރުކާރާ ދެކޮޅަށް އިދިކޮޅު ފަރާތްތަކުން ކުރިއަށް ގެންދިޔަ ހަރަކާތްތަކުގައި ވަރަށް އިސް ދައުރެއް އަދާކުރި ފަރާތެކެވެ.\nއެ ހަރަކާތްތަކުގައި ބައިވެރިވުމުގެ ސަބަބުން ތަފާތު އެކި ދައުވާތައް އުފުލާ މަހުލޫފް ޖަލަށްވެސް ލާފައިވެއެވެ. އެގޮތުން ދާދިފަހަކާ ޖެހެންދެން މަހުލޫފް ހުންނެވީ ގޭ ބަންދުގައެވެ. އޭނާ މިނިވަންކުރީ ރިޔާސީ އިންތިހާބަށްފަހުއެވެ.\nއޮކްޓޯބަރ 2, 2018 20:11\nތިކަހަލަ މީހުން ގުޅެން އޮންނާނީ އެމްޑީޕީ\nއޮކްޓޯބަރ 2, 2018 20:18\nޢަހަރުންނައް ހެޔޮ ކަލޭ އަމިއްލަ އައް މޮޔަވިޔަސް. ޢަމިއްލަ އައް މަރުވިޔަސް.\nއޮކްޓޯބަރ 2, 2018 20:31\nމަހުލޫފި އެމްޑީޕީއަކާ.ނުގުޅޭނެ. ޓިވީއެއްގެ ލައިވް.ޕްރޮގްރާމެއްގަ މަހުލޫފު ބުނި ތިމަންނަ އެމްޑީޕީަޢައް ސޮއިކުރަންޏާ ޖެހޭނީ ހޭނައްތާފަ ސޮއިކުރާށޭ. އެހެންވީމާ އެމްޑީޕީއައް ސޮއިކުރާ ވަގުތުން ފެށިގެން މަހުލޫފު އޮންނާނީ ކޯމާއެއްގަކަން ކަށަވަރުވާނެ. ޙެއެއްނާރާނެ.\nއޮކްޓޯބަރ 2, 2018 20:32\nމިސޮރު މީ ވަރައް ދޮގުހަދާ ސޮރެއް.\nއޮކްޓޯބަރ 2, 2018 20:33\nރީލޯޑް ކޮއްލާނެ.ގޮތެއް ހޯދާލީދޯ ސޭޓްޕާޓީއައް ސޮއިކުރީމަ އޯކޭވާނެ\nއޮކްޓޯބަރ 2, 2018 20:36\nރަގަޅު ރިލޯޑަކާއެކީ އަނެއްކާވެސް އާފެށުމެއްދޯ! ތިހެން ދުވަސްކޮޅެއް ވެލާފަ އަނެއްކާ ބޮޑު އަދަދެއް ކިޔާލާއިރަށް އެވީދާން... ކަލޭމެން ރައްޔިތުންނޭ ޑިމޮކްރަސީއޭ ކިޔައިގެން ކަމަކަށް އޮންނަނީ އެކައުންޓު ބެލެންސް ރަގަޅުކުރުން... މީ ހަބަރެއްވެސް ނޫން!\nއަދީބު އަތުން ނެގި ލާރި ގެނޭ\nއޮކްޓޯބަރ 2, 2018 20:41\nމީނަ މި ގުޅެނީ މަޖިލީހުގެ ގޮނޑި ހޯދަން ވެގެން ޕާޓީއަކަށް.. ކޮބާހޭ އަދީބު އަތުން މިލިއަނުން ނެގި ލާރި. އަދީބާ ދިމާލަށްވެސް ނުކިޔާކަށް އެއްޗެއް ނެތް މިގޮލާ. ލަދުގެ ކަންފުޅެއްވެސް ނެތް. ހީވާ ގޮތުން ގުޅެނީ ޖުމްހޫރީ ޕާޓީ އާ. މީނަމީ ފަންޑިތަ ހަދައިގެން އެމް.ޑީ.ޕީއަށް ގުޅުވަން އުޅުނު މީހެކޯވެސް ކިޔާ އުޅުން. ޕަކާސް\nބާގީންނަށް ސަލާމަތް ވެވޭނީ ބަގާވާތުން ގެއްލުން ލިބުނު މީހުންނަށް ވެރިކަން ހޯދައިދޭން ބުރަ މަސަތްކަތްތަކެއް ކޮށްގެން. ބޮޑަށް ވައްތަރީ މޑޕ އާ ގުޅޭނެ ކަމަށް\nއޮކްޓޯބަރ 2, 2018 20:43\nމަޖެްލިހުން ދެން އަންނަ ދައުރަށް ގޮޑިއެއް ހޯދޭތޯ އެ އުޅެނީ.\nއޮކްޓޯބަރ 2, 2018 20:44\nހަޔާތުގެ ބައިވެރިއަކަށް ވާން ނުލިބުނު ކުރީގެ ލޯބިވެރިޔާ ހުރީ މޑޕ ގަ. ވީމާ މޑޕ އާގުޅުން އެއްމެ ރަގަޅީ\nއޮކްޓޯބަރ 2, 2018 20:59\nމޮޔައިން ގުޅޭނީ މޮޔައިންނާ މިވެސް ފަހަކަށް އައިސް ހިނދުކޮޅު އަންނަސޮރެއް\nއޮކްޓޯބަރ 2, 2018 21:03\nދެން އަހަރުންނަށް ކޮން ބަލާއެއް. ދެއްކުންތެރިކަން ބޮޑު މީހެއް. ?\nއޮކްޓޯބަރ 2, 2018 21:04\nމަގުމަތީ ދަމާކަނޑާާ ޕާޓީ (އެމްޑީޕީ) ރަގަޅުވާނީ!\nގިނައިން ރީލޯޑްކޮށްދޭ ބަޔަކާ ވާނީ ގުޅެން. ހަރާނަކޯރު\nއޮކްޓޯބަރ 2, 2018 21:14\nއޮކްޓޯބަރ 2, 2018 21:23\nބޮޑައްލަފާކުރެވެނީ ގާސިމް ރަނގަޅު ރީލޯޑެއް ކޮށްލަދިނީކަމަށް މާދަމާ ހުރިހާކުދިން އެއަރޕޯޓަށްދާން ހަނދާންކުރައްޗޭ\nއޮކްޓޯބަރ 2, 2018 21:42\nމަހޮލޫފޫ ކަލޭ ތީ ބްޑު ވަގޭކޭ.....\nއޮކްޓޯބަރ 2, 2018 22:27\nޕޮލިޓިކްސް ގަ ކައުންޓު ކުރޭތަ މިސޮރު...ރޮއެ ބޮޑާ ހާކައިގެން ނިއުޔޯކް އައް ދިޔަ ބޯއީ.. ސަމާލު ކަން ނުލިބިގެން ޕޕމ އިން ދިޔައީ...މީނަ ހީކުރީ މީ ވަރައް މުހިއްމު މީހެއް ކަމައް...ޕަކާސްސްސްސްސް\nއޮކްޓޯބަރ 2, 2018 22:29\nދެންް އަަަަަހަަަަަަަަަަރުުމެެނަަށްް ކީީއް\nއޮކްޓޯބަރ 2, 2018 22:40\nމީދެން ކާކުތަ؟ ކަލޭ ބަލައިގަންނާނެ ޕާރޓީ އެއްނެތް! އަމިއްލަ އެދުމައިގެން ފޯވެފައި!\nއޮކްޓޯބަރ 2, 2018 23:00\nޢީވާއަކީ މަހޭގެ ލޯބިވެރިޔާ ވިއްޔާ.އެމަންޖެ ހުރީ އެމް.ޑީ.ޕީ ގައިވިއްޔާ. މާލަސްވެއްޖެ.\nއަދި މަޑުކޮށްލާ ޕީޕީއެމް އަތުލުމަށް ފަހު އޭތި ކުރިއަށް ގެންދަން.\nއޮކްޓޯބަރ 6, 2018 13:24


އަޅުގަނޑާއި، އަޅުގަނޑުގެ ރަޙްމަތްތެރި ގްރޫޕެއް، ކޮންމެ ހަފްތާ ބަންދެއްގައި ކޮފީ މޭޒަކުން ބައްދަލު ކުރަމެވެ. ކޮފީ އޮންނަނީ ސަމަރސެޓް ހޮޓެލުގެ ކޮފީޝޮޕްގައެވެ. އެތަން ހުންނަނީ، ކުރީގެ ސަލްސާ ކެފޭ ހުރި ތަނުގައި، މއ. މެލާ، ކެނެރީމަގު، ގައެވެ. އެމަގަކީ ހަނި ގޯޅިއެކެވެ. އެމަގުގައި، ސަމަރސެޓް ކޮފީޝޮޕްގެ ކުރިމަތީގައި، ސައިރިކްސް ކޮލެޖު ހުންނަ މއ. ރަސްމަތިގެއިން ފެށިގެން، ޗާނދަނީ މަގާ ހަމައަށް އޮންނާނީ އުސްކޮށް ޢިމާރާތްކޮށްފައެވެ. އެމަގު ފެށުނީއްސުރެ، މއ. ރަސްމަތިގޭ ޢިމާރާތާ ހިސާބަށް ބޯކޮށް ސައިކަލު ޕާކުކޮށްފައި ހުރެއެވެ. ނަމަވެސް، ރަސްމަތިގެއިން ފެށިގެން އިރަށް، ޗާނދަނީ މަގާ ހަމައަށް، ޕާކުކޮށްފައި ހުންނަ ސައިކަލު އާދަޔާ ޚިލާފަށް މަދުވާނެއެވެ. އަޅުގަނޑުމެންގެ ކޮފީއަށް އަންނަ މީހުންވެސް ސައިކަލު ޕާކުކުރާން ދާނީ ސަލްޓަން ޕާކު ކައިރީގައި، ޗާނދަނީ މަގުގައި ހުންނަ ޕާކިންގ ޒޯނަށެވެ. މިއީ ކީއްވެ ވާ ކަމެއްތޯއެވެ؟\nމއ. ރަސްމަތިގެއިން އުތުރަށް، ޗާނދަނީ މަގާ ހަމައަށް އުސްކޮށް ހަދާފައި ހުރި ޢިމާރާތްތަކުގައި ގިނަ ޢަދަދަކަށް ކޮތަރު އުޅެއެވެ. އެކޮތަރުތައް، އެޢިމާރާތްތަކުގެ ބެލްކަނީ ތަކުގައި ވަގުތު ހޭދަކުރެއެވެ. އެގޮތަށް ވަގުތު ހޭދަކުރާއިރު، ކޮތަރު ގުއިވެސް ރެއެވެ. އެގުއި ގޮސް ޖެހެނީ، އެމަގުގައި ހުންނަ ސައިކަލުގެ ތަކުގެ މަޑިއަށާއި، ސައިކަލުގެ އެކި ބައިބައިގައެވެ. އެކޮތަރަކަށް، އެތަނުގައިހުރީ އަޅުގަނޑުގެ ސައިކަލުކަމެއް، މަރުޒޫޤުގެ ނުވަތަ ޒިނާނުގެ ސައިކަލުކަމެއް ނޭނގެއެވެ. ނުވެސްބަލައެވެ. ބެލުމުގެ ޤާބިލުކަމެއްވެސް ނެތެވެ. ބެލިއަސްވެސް، ކޮތަރު ގުއި ރޭންވީމާ، އެކަން ނުކޮށްވެސް ނުވެއެވެ. އެތަނުގައި ސައިކަލު ބަހައްޓާ މީހާ ބަހައްޓަނީ، އެކަން ދަނެގެންނެވެ. ކޮތަރި ގުއި ރޭނެކަމާއި، އެގުއި ތިމާގެ ސައިކަލުގައި ހުރެއްޖެނަމަ، ސާފުކުރަންޖެހޭނީ އަމިއްލައަށްކަމާއި، އެކަމުގައި އާދައިގެ ވަރަކަށްވުރެ ތުރާ ބޮޑުވާނެކަން ދަނެގެންނެވެ. އެކަމާގުޅިގެން ކޮތަރުދެކެ ރުޅިއާދެވެންވެސް ނޯންނާނެކަން ދަނެގެންނެވެ. އެކަމާ ކޮތަރު ދެކެ ރުޅިއަރާނަމަ، އެއީ އެމީހާގެ މޮޔަކަމެވެ. ކޮތަރުގެ މައްސަލައެއް ނޫނެވެ. ކޮތަރުގެ ޠަބީޢަތަކީ ވަކި ތަނެއް ނުބަލައި ސީ ލުމެވެ.\nމިދިޔަ، 17 މާރިޗު 2022 ވީ ބުރާސްފަތި ދުވަހަކީ، އެންޓި ކޮރަޕްޝަން ކޮމިޝަނަށް، މުޅިން އަލަށް ފަސް މެންބަރުން ޢައްޔަން ކުރެވުނު ދުވަހެވެ. މިމުނާސަބަތުގައި، ކޮމިޝަނަށް ޢައްޔަންވި މެމްބަރުންނަށް އަޅުގަނޑުގެ އިޚްލާޞްތެރި ތަހުނިޔާ އަރިސް ކުރަމެވެ. އަލަށް ޢައްޔަންވި މެންބަރުންގެ ތެރޭގައި، އަލްއަޒްހަރު ޔުނިވަރސިޓީން ތަޢުލީމު ޙާޞިލުކުރެއްވި ދެބޭފުޅަކު ތިއްބެވިކަމީ އަޅުގަނޑުމެން އަޒްހަރު ޚިއްރީޖުންނަށް ލިބުނު ޚާއްޞަ އުފަލެކެވެ.\nއެންޓި ކޮރަޕްޝަން ކޮމިޝަނުގެ މަސައްކަތް ކާމިޔާބު ވުމަކީ ޕްރޮސިކިއުޓަރު ޖެނެރަލްގެ އޮފީހުގެ މަޞްލަޙަތުގައި އޮތް ކަމެކެވެ. ޤާނޫނު ތަންފީޒުކޮށް، ކޮމިޝަނުގެ މަސައްކަތް ކާމިޔާބުކުރުމުގައި، އެކޮމިޝަނުގެ އެއް ނަންބަރު ސަޕޯޓަރަކަށްވާނީ ޕްރޮސިކިއުޓަރ ޖެނެރަލްގެ އޮފީހެވެ. ޕީޖީ އޮފީހުގެ ހުރިހާ އިންސާނީ ވަޞީލަތެއް، އޭސީސީގެ މަސައްކަތް ކާމިޔާބުކުރުމުގެ މަގަށް، ކުރިންވެސް، މިހާރުވެސް އަދި ކުރިއަށް އޮތްތަނުގައިވެސް އޮންނާނީ ރުކުރުވާލާފައެވެ. އެކަމުގެ ފުރިހަމަ ޔަޤީންކަން އައު މެންބަރުންނަށް އަޅުގަނޑު އަރުވަމެވެ. ކޮމިޝަނުން ފައްޓަވާ ހުރިހާ ޖިނާއީ ތަޙުޤީޤެއްގެ އަނެއް ކޮޅުގައި އަޅުގަނޑުމެން ވަރުގަދައަށް ހިފާނަމެވެ. އެމަސައްކަތް ކާމިޔާބުކުރުމަށް ލެވެން އޮތް ބާރެއް ލާނަމެވެ.\nއެމީހެއްގެ ނުފޫޒާއި ބޮޑާކަމާއި، ހަނި ވިސްނުމާއި، ހަމައާއި އިންޞާފު ޤަބޫލު ނުކުރެވުމާއި، ދުނިޔޭގެ ކަންކަން ހިނގާ ގޮތުގެ ޠަބީޢަތު ނޭނގޭނަމަ، އެމީހެއްގެ ސައިކަލުގެ މަޑިއަށް ގުއި ރުނު ކޮތަރު ހޯދައިގެން، އެކޮތަރު މަރައިލަން އުޅެފާނެއެވެ. ނަމަވެސް، އެކޮތަރު ނެތިއްޔާ، އެތަނުގައި އެހެން ކޮތަރެއް އިންނާނެއެވެ. ގުއި ރޭނެއެވެ. އެއީ، އޭގެ ޠަބީޢަތެވެ. ދުނިޔެ އޮތް ހައި ހިނދަކު، ކޮތަރު ސީ ލުމެއް ނުހުއްޓުވޭނެއެވެ. ކޮންމެވެސް ޢަދަދަކަށް ކޮތަރު މަރައިލާ، ނައްތާލައި، ނިޒާމުން ގެއްލުވައި ލެވިދާނެއެވެ. ނަމަވެސް، ކޮތަރު އެނބުރި އަންނާނެއެވެ. ކޮތަރަކީ މަފްހޫމެކެވެ.\nޤާނޫނު ތަންފީޒުކުރުމަކީވެސް އެކަހަލަ ކަމެކެވެ. ޤާނޫނެއް ހަދައި، ތަންފީޒީ އިދާރާތަކާ ތަންފީޒުކުރަން ޙަވާލުކުރުމުން، ތަންފީޒީ އިދާރާތައް ޢަމަލުކުރާނީ ކޮތަރި ގުއި ރޭ އުޞޫލުންނެވެ. ލޮލަކަށް، މޫނަކަށް ކަނދުރާއަކަށް ބެލުމެއްނެތި، ޤާނޫނު ތަންފީޒުކުރާނީއެވެ. އެކަމުން ނުތަނަވަސްކަން އަންނަ މީހަކަށް ނުތަނަވަސްކަން އަންނާނެއެވެ. ނަމަވެސް، ޤާނޫނުގެ ކުރިމަތީގައި ހުރަހަށް ޕާކުކުރާ މީހާ ޕާކު ކުރަންވާނީ، ކޮތަރު ގުއި ރޭ ގޮތަށް، ޤާނޫނު ތަންފީޒުވުމުގެ ފުރުޞަތު އޮންނާނެކަން ދަނެގެންނެވެ.\nއަޅުގަނޑުގެ އުއްމީދަކީ، އަލަށް އެކުލަވާލެވުނު ކޮމިޝަނާއެކު، ރަނގަޅު، ކާމިޔާބު މަސައްކަތްތަކެއް ކޮށް، ދިވެހިރާއްޖޭގައި ކޮރަޕްޝަންގެ މައްސަލަތައް މަދުކުރެވުމެވެ. ކޮރަޕްޝަން ނެތް މުޖްތަމަޢެއް ބިނާ ކުރުމެވެ.\nއަލްއުސްތާޛު އިބްރާހީމް ޝިހާބު ލިޔުއްވާފައިވާ ފަދައިން، "އަދުގެ އުޞޫލަކީ ޢަމަލެވެ. ތިމާގެ ވާޖިބު އަދާކުރަމުން، އަނެކެއްގެ ޙައްޤަށް ޙުރުމަތްތެރިކޮށް ހިތަމުން ކުރާ ޢަމަލެވެ. ޤައުމުން ޖާހިލުކަމާއި، ބަލިމަޑުކަމާއި، ފަޤީރުކަން ނެއްތާލުމަށް ކުރާ ހަރުދަނާ ޢަމަލެވެ."


Tiger Shroff 8 kotareege ge eh ganefi\nޓައިގާ ޝްރޮފް 8 ކޮޓަރީގެ ގެއެއް ގަނެފި\nމި ގެއަށް ބަދަލުވުމަށް ހަމަޖެހިފައި ވަނީ އަންނަ އަހަރުގެ ކުރީކޮޅު\nކ. މާލެ 25 ޖުލައި 2018 | ބުދަ 11:21 5,922\nޓައިގާ ޝްރޮފް - ގޫގުލް\nބޮލީވުޑްގެ ތަރި ޓައިގާ ޝްރޮޕް މުމްބާއީ އިން 8 ކޮޓަރީގެ ގެއެއް ގަނެފިއެވެ.\nޓައިގާ މި ގެއަށް ބަދަލު ވުމަށް ހަމަޖެހިފައި ވަނީ އަންނަ އަހަރުގެ ކުރީކޮޅު ކަމަށާއި އެގޭގެ އިންޓީރިއާ ގެ މަސައްކަތްތައް ކުރުމަށް ހަމަޖައްސާފައި ވަނީ ޖޯން އަބްރަހަމްގެ ބޭބެ އެލަން އަބްރަހަމް ކަމަށް ޚަބަރުތައް ބުނެއެވެ.\nގެއެއް ހޯދުމުގެ މަސައްކަތް ކުރަމުންދާތާ ދުވަސް ކޮޅެއް ވެފައިވަނިކޮށް އޭނާއަށް މި ޑީލް އައިސްފައި ވަނީ މި މަހުގެ ކުރީކޮޅު ކަމަށް ރިޕޯޓްތައް ބުނެއެވެ. އަދި އެކަމާއި އޭނާގެ އާއިލާ ތިބީ ވަރަށް އުފަލުން ކަމަށް ރިޕޯޓްތައް ބުނެއެވެ.\nއެގޭގެ އިންޓީރިއާ މަސައްކަތްތައް ކުރުމަށް އެލަން ހަމަޖެއްސީ އެލަން، އޭނާގެ ކޮއްކޮ ޖޯން އަބްރަހަމްގެ ގޭގެ އިންޓީރިއާ މަސައްކަތްތައް ކޮށްފައިވާ ގޮތް ޓައިގާއަށް ކަމުގޮސްފައި ވުމުންނެވެ.\nޓައިގާގެ މަންމަ ހަމަޖައްސައި ދީފައިވާ މި ގޭގައި ޖިމްއަކަށް ޖާގަ ހަދަން އޭނާ ބޭނުންވާ ކަމަށް ރިޕޯޓްތައް ބުނެއެވެ.\nމިއަހަރު ރިލީޒް ކުރި ޓައިގާ ގެ ފިލްމް "ބާޣީ2" ވެފައި ވަނީ މިއަހަރު ރިލީޒް ކުރި ފިލްމްތަކުގެ ތެރެއިން ކާމިޔާބު އެއް ފިލްމަށެވެ. އޭނާ މިހާރު ޝޫޓް ކުރަމުން ދަނީ ކަރަން ޖޯހަރުގެ ފިލްމް "ސްޓޫޑެންޓް އޮފް ދަ އިޔާ 2" އެވެ. މި ފިލްމްގައި އޭނާ ފެނިގެން ދާނީ އަނަންޔާ ޕާންޑޭ އާއި ތާރާ ސުތެއިރިއާ އާއި އެކުގައެވެ.\nދާދިފަހުން ބޮލީވުޑްގެ ތަރި ޝާހިދް ކަޕޫރު ވެސް ވަނީ ވޮރްލީ އިން 56 ކްރޯޑް ރިޕީސްގެ އަގުހުރި އެޕާޓްމަންޓެއް ގަނެފައެވެ.\nއުމުރުން 28 އަހަރުގެ ޓައިގާ ވެސް މިހާރު ވެފައި މި ވަނީ ބޮލީވުޑްގެ ޒުވާން ތަރިންގެ ތެރެއިން އެ މީހުންގެ އަމިއްލަ ގެތަކަށް ބަދަލުވާ ލިސްޓަށް އަރާފައެވެ. ބޮލީވުޑްގެ ޒުވާން ތަރިންގެ ތެރެއިން ތާޕްސީ ޕަންނޫ އާޢި، ރަންބީރު ކަޕޫރު އާޢި، އަދިތްޔާ ރޯއީ ކަޕޫރު ވަނީ ދާދިފަހުން ގެ ގަނެފައެވެ.


May6ge hamala aa gulhigen ithuru3meehakah dhauvaa koffi\nމެއި 6ގެ ހަމާއާ ގުޅިގެން ދައުވާކުރި3މީހުން\nމެއި ހައެއް ހަމަލާއާ ގުޅިގެން އިތުރު ތިން މީހަކަށް ދައުވާކޮށްފި\n13 ސެޕްޓެމްބަރ 2021 - 18:51:24\nމެއި ހަވަނަ ދުވަހުގެރޭ ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން ދިން ބޮމުގެ ހަމަލާގައި ހައްޔަރުކުރި އިތުރު ތިން މީހެއްގެ މައްޗަށް ދައުވާކޮށްފިއެވެ.\nޕީޖީ އޮފީހުން ބުނި ގޮތުގައި މިއަދު ކޯޓަށް ހުށަހަޅާފައި ވަނީ ގއ. ވިލިނގިލި، ހުދުރުވާގެ، ފަހުމީ އަލީ އާއި، އއ. މާޅޮސް އަސަރީގެ، މުހައްމަދު ނާޒިމްގެ އިތުރުން މ. ކުދެހިގެ އިސްހާގުގެ ދައުވާ އެވެ.\nހަމަލާ ދިނުމުގައި އިސްކޮށް އުޅުނު ކަމަށް ބުނާ އިސްހާގަށް ތިން ދައުވާއެއް ވަނީ ކޮށްފަ އެވެ. އެއީ ގޮވާތަކެތި އެހެން ތަނަކަށް ގެންދިޔުމުގެ ދައުވާ އާއި ޓެރަރިޒަމްގެ އަމަލެއް ކުރުމަށް ރޭވުމުގެ ދައުވާ ޓެރަރިޒަމްގެ އަމަލެއް ހިންގުމުގައި ބައިވެރިވުމުގެ ދައުވާ އެވެ. ގޮވާތަކެތި އެހެން ތަނަކަށް ގެންދިޔުމާއި ޓެރަރިޒަމްގެ އަމަލެއް ކުރުމަށް ރޭވުމުގެ ކުށް ސާބިތުވެއްޖެ ނަމަ 12 އަހަރާއި 15 އަހަރާ ދެމެދުގެ ޖަލު ހުކުމެއް އަންނާނެ އެވެ. އަދި ޓެރަރިޒަމްގެ އަމަލެއް ހިންގުމުގައި ބައިވެރިވުމުގެ ދައުވާ ސާބިތުވެއްޖެ ނަމަ އަންނާނީ 17 އަހަރާއި 20 ދެމެދުގެ ޖަލު ހުކުމެކެވެ.\nފަހުމީގެ މައްޗަށް ކޮށްފައި ވަނީ ޓެރަރިޒަމްގެ އަމަލެއް ހިންގުމުގައި ބައިވެރިވުމުގެ ކުށުގެ ދައުވާ އެވެ. އެ ކުށުގެ އަދަބަކީ 17 އަހަރާއި 20 އަހަރާ ދެމެދުގެ ޖަލު ހުކުމެކެވެ. ނާޒިމްގެ މައްޗަށް ކޮށްފައި ވަނީ ޓެރަރިޒަމްގެ އަމަލެއް ކުރުމަށް ރޭވުމުގެ ކުށުގެ ދައުވާ އެވެ. އެ ކުށުގެ އަދަބަކީ 12 އަހަރާއި 15 އަހަރާ ދެމެދުގެ ޖަލު ހުކުމެކެވެ.\nމި މައްސަލައިގައި މީގެ ކުރިން ދައުވާ ކޮށްފައި ވަނީ ބޮން ގޮއްވާލި ވ. ތިނަދޫ، ހިޔާ، އަދުހަމް އަހުމަދު ރަޝީދާއި އޭނާއަށް ފިލަން އެހީވި، މއ. ފޭރުގޭ މުޖާޒް އަހުމަދާއި ސައިކަލުގެ ވެރިފަރާތް ކަމަށްވާ ގއ. ކޮނޑޭ، ފޮޅޭމާ ތަހުމީން އަހުމަދުގެ އިތުރުން ބޮން ސައިކަލުގައި ހަރު ކުރި ކަމަށް ބުނާ ނ. މަނަދޫ، ނޫރީގެ، އަލީ ހައިޝަމްގެ މައްޗަށެވެ.\nރައީސް ނަޝީދުރައީސް ނަޝީދުގެ ޝަރީއަތްރައީސް ނަޝީދަށް ދިން ހަމަލަޕޮލިސްޕީޖީޕީޖީ އޮފީސް\nރިޕޯޓުގެ 38 ރެކޮމެންޑޭޝަންއަކަށް މިހާރުވެސް އަމަލުކުރޭ


police | Help Find Ahmed Rilwan (@moyameehaa)\nއަޙްމަދު ރިޟްވާން ޢަބްދުﷲ ގެ މައްސަލާގައި އިތުރު މީހަކު ހައްޔަރުކޮށްފި\nމ. ޝައިނިންގ ސްޓަރ އަހްމަދު ރިޟްވާން ޢަބްދުﷲ (28އ) ވީނުވީތަނެއް ނޭނގި ގެއްލިގެން 2014 އޮގަސްޓް 13 ވަނަ ދުވަހު މިސަރވިސްއަށް ހުށަހެޅުނު މައްސަލައިގެ ތުޙުމަތުގައި އިތުރު މީހަކު މިއަދުގެ ވަގުތެއްގައި ހައްޔަރު ކޮށްފިއެވެ. މި މައްސަލައިގެ ތުޙުމަތުގައިި ކޯޓް އަމުރެއްގެ ދަށުން މިއަދުގެ ވަގުތެއްގައި ހައްޔަރު ކޮށްފައިވަނީ އުމުރުން 25 އަހަރުގެ ފިރިހެނެކެވެ. މި މައްސަލާގައި 25 އަހަރުގެ މީހަކު ހައްޔަރުކޮށް އޭނާގެ ބަންދާމެދު ގޮތެއް ނިންމުމަށް ކޯޓަށް read more…\nރިޟްވާން ހޯދުމަށް ކުރަމުންދާ މަސައްކަތުގައި3މީހަކު ހައްޔަރު ކޮށްފި\nމ. ޝައިނިންގ ސްޓަރ އަހްމަދު ރިޟްވާން ޢަބްދުﷲ (28އ) ވީނުވީތަނެއް ނޭނގި ގެއްލިގެން 2014 އޮގަސްޓް 13 ވަނަ ދުވަހު މިސަރވިސްއަށް ހުށަހެޅުނު މައްސަލައިގެ ތުޙުމަތުގައި3މީހަކު ހައްޔަރު ކޮށްފިއެވެ. މި މައްސަލައިގެ ތުޙުމަތުގައިި ކޯޓް އަމުރެއްގެ ދަށުން އިއްޔެގެ ހައްޔަރު ކޮށްފައިވަނީ އުމުރުން 22 އަހަރުގެ ދެ ފިރިހެނުންނާއި 24 އަހަރުގެ ފިރިހެނެކެވެ. މި މައްސަލައާއި މެދު ގޮތެއް ނިންމުމަށް3މީހުން މިއަދު ކްރިމިނަލް ކޯޓަށް read more…\nމ. ޝައިނިންގސްޓާރ، އަޙްމަދު ރިޟްވާން ޢަބްދުﷲ، (28އ)، ވީނުވީތަނެއް ނޭނގި ގެއްލިފައިވާ ހާދިސާ އާއި ގުޅިގެން މޯލްޑިވިއަން ޑިމޮކްރަސީ ނެޓްވަރކް އިން އާއްމު ކޮށްފައިވާ ލިޔުމާއި ގުޅޭ ގޮތުން ދަންނަވަމެވެ. މޯލްޑިވިއަން ޑިމޮކްރަސީ ނެޓްވަރކް އިން ނެރެ އާއްމު ކޮށްފައިވާ ލިޔުމަކީ ފުލުހުންނަށް މި މައްސަލައިގެ ތަޙުޤީޤުގައި އެހީތެރިވުމުގެ މަޤްޞަދުގައި އާއްމު ކުރި ލިޔުމެއް ކަމަށް ބުނި ނަމަވެސް އެ ލިޔުމަކީ ޒިންމާދާރުކަމެއްނެތި، ރައްޔިތުންނަށް ކަމުގެ ހަޤީޤަތް އޮޅޭގޮތަށް، ސާބިތުހިފޭފަދަ read more…\nމ. ޝައިނިންގ ސްޓަރ އަހްމަދު ރިޟްވާން ޢަބްދުﷲ (28އ) ވީނުވީތަނެއް ނޭނގި ގެއްލިގެން 2014 އޮގަސްޓް 13 ވަނަ ދުވަހު މިސަރވިސްއަށް ހުށަހެޅުނު މައްސަލަ ތަޙުޤީޤު ކުރުމަށާއި އޭނާ ހޯދުމަށް ފުލުހުން ކުރަމުންދާ މަސައްކަތުގެ އެންމެ ފަހުގެ މަޢުލޫމާތު ރައްޔިތުންނަށް ހާމަކުރަމެވެ. އަޙްމަދު ރިޟްވާން ޢަބްދުﷲ ހޯދުމަށް ކުރެވެމުންދާ މަސައްކަތުގައި މިހާތަނަށް ހޯދުނު މަޢުލޫމާތަށް ބަލާއިރު 2014 އޮގަސްޓް7ވަނަ ދުވަހުގެރޭގެ 00:00 މިނިޓުގެ ފަހުން އަޙްމަދު ރިޟުވާން read more…\nމ. ޝައިނިންގ ސްޓަރ އަހްމަދު ރިޟްވާން ޢަބްދުﷲ (28އ) ވީނުވީތަނެއް ނޭނގި ގެއްލިގެން 2014 އޮގަސްޓް 13 ވަނަ ދުވަހު މިސަރވިސްއަށް ހުށަހެޅުނު މައްސަލަ ތަޙުޤީޤު ކުރުމަށް ފުލުހުންގެ ޚާއްޞަ ޓީމަކުން މިދަނީ ކެނޑިނޭޅި މަސައްކަތް ކުރަމުންނެވެ. މިގޮތުން މި މައްސަލަ ތަޙްޤީޤު ކުރުމަށްޓަކައި ސްޕެޝަލިސްޓް ކްރައިމް ކޮމާންޑްގެ ޚާއްޞަ ތަޙްޤީޤު ޓީމެއް އެކުލަވާލެވިފައެވެ. މީގެއިތުރުން އިންޓެލިޖެންސް ޑިޕާރޓްމަންޓާއި ފޮރެންސިކް ޑިޕާރޓްމަންޓް ހިމެނޭގޮތުން ގިނަ އަދަދެއްގެ ފުލުހުން ޢަމަލީގޮތުން މަސައްކަތްކުރަމުންދެއެވެ. read more…\nއަޙްމަދު ރިޟްވާން ޢަބްދުﷲ ހޯދުމުގެ މަސައްކަތުގައި މިހާތަނަށް 198 މީހަކާ ސުވާލުކޮށް 80 މީހެއްގެ ބަޔާން ނަގައިފި\nމި އޮގަސްޓް މަހުގެ7ވަނަދުވަހުގެރޭގެ ވަގުތެއްގައި ވީނުވީތަނެއް ނޭނގި ގެއްލިފައިވާ މ. ޝައިނިންގ ސްޓަރ އަޙްމަދު ރިޟްވާން ޢަބްދުﷲ (28އ) ހޯދުމަށާއި އޭނާގެ ތަޙުޤީޤުގެ މަސައްކަތް ފުލުހުން މިދަނީ ހަލުވިކަމާއެކު ކުރަމުންނެވެ. މިގޮތުން މިހާތަނަށް މިމައްސަލައާއި ގުޅިގެން 198 މީހަކާ ސުވާލުކޮށް މަޢުލޫމާތު ހޯދައި 80 އަށްވުރެ ގިނަމީހުންގެ ތަޙުޤީޤު ބަޔާން ވަނީ ނެގިފައެވެ. ހުޅުމާލޭގައި ރިޟްވާން ޢަބްދުﷲ އުޅުނު އެޕާޓްމަންޓުގެ ވަށައިގެންވާ ފްލެޓްތަކާއި އެޕާޓްމަންޓުތަކުގައި އުޅޭ ގިނަ read more…\nމ. ޝައިނިންގ ސްޓަރ، އަޙްމަދު ރިޟްވާން ޢަބްދުﷲ ހޯދުމުގެ މަސައްކަތް ކެނޑިނޭޅި ފުލުހުން ދަނީ ކުރަމުން\nމ. ޝައިނިންގސްޓާރ، އަޙްމަދު ރިޟްވާން ޢަބްދުﷲ، (28އ)، ވީނުވީތަނެއް ނޭނގި ގެއްލިފައިވާކަން 13 އޮގަސްޓް 2014 ވަނަ ދުވަހު 13:15 ހާއިރު ފުލުހުންނަށް ހުށަހެޅުމާއެކު އޭނާ ހޯދުމަށާއި މިމައްސަލަ ތަޙުޤީޤު ކުރުމަށް ފެށި ޚާއްޞަ މަސައްކަތްތައް ހުއްޓުމެއްނެތި ފުލުހުން މި ދަނީ ކުރަމުންނެވެ. ރިޟްވާން ހޯދުމަށް މިހާތަނަށް ހުޅުމާލޭގައި މީހުން ދިރިއުޅޭ ސަރަހައްދުތަކާއި ސިނާޢީ މަސައްކަތްތައް ކުރާ ސަރަހައްދުތަކުގެ އިތުރުން މީހުން ދިރި ނޫޅޭ ސަރަހައްދުތައްވެސް އެއްކޮށް ބަލައި ފާސްކޮށް read more…\nމ. ޝައިނިންގސްޓާރ، އަޙްމަދު ރިޟްވާން ޢަބްދުﷲ، (28އ)، ވީނުވީތަނެއް ނޭނގި ގެއްލިފައިވާކަން 13 އޮގަސްޓް 2014 ވަނަ ދުވަހު 13:15 ހާއިރު ފުލުހުންނަށް ހުށަހެޅުމާއެކު އޭނާ ހޯދުމަށާއި މިމައްސަލަ ތަޙުޤީޤު ކުރުމަށް ޚާއްޞަ މަސައްކަތްތަކެއް ފުލުހުންގެ މުއައްސަސާއިން މިދަނީ ކުރަމުންނެވެ. އެކަމަށްޓަކައި ޚާއްޞަ ޓީމެއް އެކުލަވާލައި ހޯދަން ޖެހޭ ހޯދުންތައް މިދަނީ ހޯދަމުންނެވެ. ބަލައި ފާސްކުރަންޖެހޭ ތަންތަން މިދަނީ ބަލައި ފާސްކުރަމުންނެވެ. ދިރާސާކުރަންޖެހޭ ސީސީޓީވީ ފުޓޭޖާއި އެހެނިހެން ތަކެތި މިދަނީ read more…


Azza adhi Sheela shock eh gai\nއައްޒަ އަދި ޝީލާ ޝޮކެއްގައި\nއަދިވެސް ދައްކަން އޮތީ މި ވާހަކަ އެވެ. ދިވެހި ފިލްމު އޯޑިއަންސް އަދިވެސް ދައްކަމުން އަންނަނީ މި ވާހަކައަށް ވީމަ އެވެ. އެ އޯޑިއަންސްގެ ކަންބޮޑުވުމަކަށްވީމަ އެވެ. އެ އޯޑިއަންސް ތިބީ މި ފަހަރުގެ އެވޯޑް ހަފްލާއިން މަރިޔަމް އައްޒަ އަދި ޝީލާ ނަޖީބު އެވޯޑު އުުފުލާލާނެ ކަމަށެވެ. އެހެން ނަމަވެސް ފިލްމު އެވޯޑްސްގެ ނޮމިނޭޝަން ލިސްޓުގަ އެ ދެ ތަރިންގެ ނަން ނެތުމާއެކު އެ ވާހަކަ ދައްކަން ފެށީ އެވެ.\nނޮމިނޭޝަން އިއުލާނު ކުރުމާއެކު ބެލުންތެރިންނަށްވުރެ ބޮޑު ހަމަ ގައިމުވެސް ލިބޭނީ އެ ތަރިންނަށެވެ. އައްޒަ އަދި ޝީލާ އަށް އެއީ ބޮޑު ޝޮކެކެވެ. ފާތިމަތު ނަހުލާގެ 4426 ބަލާފަ އޯޑިއަންސް ދިން ކޮމެންޓާއެކު ދެ ތަރިން ތިބީ އެންމެ ކުޑަމިނުން ނޮމިނޭޝަން ލިސްޓުން ޖާގަ ލިބޭނެ ކަމަށް ބަލައިގެންނެވެ.\n"އައްޒަ ގަބޫލުކުރަން އެކަމަށް ހަމަ އެންމެ ގާބިލް ބޭފުޅުން ޖަޖުންނަށް އެތިބީ، ޖަޖުންގެ ނިންމުންތަކަށް ރެސްޕެކްޓްވެސް ކުރަން، އެކަމަކު ވަރަށް އެކްސްޕެކްޓް ކުރެވުނު އެ ފަސް ނަމުގެ ތެރޭގަ އިންނާނެ ކަމަށް، ވަރަށް ބޮޑު ޝޮކެއް ލިބުނީ، އެގަޑީގަ އެންމެ ފުރަތަމަވެސް ބުނެވުނީ ވާއު އޭ، ސްޕީޗްލެސް ވީ، އެކަމަކު އައްޒަ ބުނާނީ އެންމެ ރަނގަޅު ނަންތަކޭ ނޮމިނޭޝަން ލިސްޓުގަ ހުރީވެސް،" އައްޒަ ބުންޏެވެ.\nއައްޒަ އެންމެ ބޮޑު އެއް އުންމީދަކަށްވީ ޝީލާގެ ނަންވެސް ނޮމިނޭޝަންގަ ހިމެނޭނެ ކަމަށެވެ. ޝީލާ އެވޯޑަށް ނޮމިނޭޓް ނުވުމަކީވެސް އައްޒަގެ އެންމެ ބޮޑު އެއް ކަންބޮޑުވުމެވެ.\n4426ގެ މަންޒަރެއްގައި އައްޒަ އާއި މުހައްމަދު ޖުމައްޔިލް. ފޮޓޯ: ކްރިސްޓަލް އެންޓަޓެއިންމަންޓް\nއެހެން ނަމަވެސް މިހާރު އައްޒަ ހުރީ އުފަލުންނެވެ. އެވޯޑް ނުލިބިގެން ދެރައެއްވެސް ނުވެ އެވެ. އެވޯޑް ލިބުނަސް މިހާރަށްވުރެ އިތުރަށް ވަކި އުފަލެއް ނުވާނެ އެވެ. ނޮމިނޭޝަން ލިސްޓު އިއުލާނު ކުރުމުން އައްޒައަށް އޭނަ ދެކެ ލޯބިވާ އެތައް ބަޔަކު އެނގުނު ކަމަށް އައްޒަ ބުންޏެވެ.\n"އެންމެ ފުރަތަމަ ހިތަށް އެރި ދިސް އިޒް އިޓް އޭ، އެކަމަކު އައްޒަ ނަން ނޮމިނޭޝަން ލިސްޓުގަ ނެތުމުން އޭނާގެ ފޭނުން ކަންބޮޑުވެ، އައްޒައަށް އެވޯޑް ލިބެން ޖެހޭ ކަމަށްބުނެ ކުރަމުންދިޔަ މެސެޖްތަކާއި ފޯނު ކޯލުތަކުން އައްޒަ ވަރަށް އުފާވި، ފިލްމީ ދާއިރާގެ މީހުންވެސް އައްޒައަށް ގުޅާ ވާހަކަ ދެއްކި، ހިތަކަށް ނާރާ އެހާ ގިނަ މީހުން އައްޒަ ދެކެ ލޯބިވެދާނެ އެކޭ، މީހުން ބުނަމުން ދިޔަ ހުއްޓާނުލައްޗޭ ފިލްމީ ދާއިރާގެ މަސައްކަތް، ދެން އައްޒަ ކިހިނެއް އެކަން ކުރާނީ، އައްޒަ ދެކެ ލޯބިވާ އެހާ ގިނަ މީހުން ޑިސެޕޮއިންޓް އެއް ނުކުރެވޭނެ، މިހާރު ވަރަށް ހެޕީ، އެވޯޑް ލިބުނަސް ހެޕީ ވާނީ މިވަރަށް ކަންނޭނގެ،"\nއެވޯޑު ލިބުނަސް ނުލިބުނަސް އައްޒަ ހުރީ ދާއިރާއިން ކުރިއަށް ދާށެވެ. އިއްޔެ އެކަނިވެސް ދެ ފިލްމެއް އައްޒައަށް ލިބުނެވެ. އޭގެ އިތުރުންވެސް ފިލްމުތަކެއް ލިބިފަ އެބަހުއްޓެވެ. އެތައް ފިލްމެއްގެ ވާހަކަވެސް ދެކެވެމުން އެބަދެ އެވެ.\nމިދިޔަ ތިން އަހަރު ތެރޭގަ ޝީލާގެ ތިން ފިލްމެއް ރިލީޒްކޮށް، އެންމެ ގިނަ ބަޔަކަށް ކަމުދިޔައީ 4426 ގަ ދެއްކި އެކްޓިން އެވެ. ދެވަނަ ފަހަރަށް އެވޯޑަށް އުންމީދު ކުރީ ގިނަ ބަޔަކު އެވާހަކަ ދެއްކީމަ އެވެ.\n"ޝޮކެއް ލިބުނީ، ނޭނގެ ބުނާނެ އެއްޗެއްވެސް، ވަރަށް އުންމީދުކޮށްގެން ހުރީ ނޮމިނޭޝަންގަ ނަން އިންނާނެ ކަމަށް، އެކަމަކު ޝީލާ ރެސްޕެކްޓް ކުރާނަން ޖަޖުންގެ ނިންމުމަށް،" ޝީލާ ބުންޏެވެ.\nޝީލާއަށް މީގެކުރިންވެސް ވަނީ ގައުމީ ފިލްމު އެވޯޑްސްގަ ބެސްޓު ސަޕޯޓިން އެކްޓްރެސްގެ އެވޯޑް ލިބިފަ އެވެ. އެއީ ނަހުލާ "ޒުލޭހާ" ފިލްމުގައި ޝީލާ ކުޅެފައިވާ ރޯލަށެވެ. މިހާރުވެސް ޝީލާ އަންނަނީ ފިލްމެއްގެ ޝޫޓިންގެ މަސައްކަތް ކުރަމުންނެވެ. އަދި އަންނަ އަހަރަށްވެސް ފިލްމު ލިބިފަ އެބަހުއްޓެވެ.\nއެ ދެތަރިންނާއެކު ފިްމުގެ ޕްރޮޑިއުސްރު ނަހުލާވެސް ހުރީ ޝޮކެއްގަ އެވެ. ނަހުލާ ވަނީ އެ ދެތަރިންނަށް އެވޯޑް ހައްގު ކަމަށްވެސް ބުނެފަ އެވެ. އަދި ދެތަރިންނަށް ހިތްވަރު ދީ އައްޒައަށް ނަހުލާގެ އާ ފިލްމުން ލީޑް ރޯލުވެސް ދީފަ އެވެ.


الوكالة – Faanooz\nMarch 7, 2018 | ފާނޫޒް.ކޮމް\nއަލްވަކާލާ ނުވަތަ އަލްވިކާލާ މި ބަހުގެ މާނައަކީ ރައްކާތެރި ކުރުމެވެ. އަދި އެހެން ފަރާތަކާ ކަމެއް ހަވާލުކުރުމަށާއި، ޖާމިނުވުމުގެ މާނައިގައި ބޭނުންކުރެވޭ އަރަބި ލަފްޒެކެވެ. ގިނަ މިހުން ދެކޭގޮތުގައި ވަކާލާތު ކުރުމަކީ ކަމަކާބެހޭ ގޮތުން ނުވަތަ މައްސަލައަކާ ބެހޭގޮތުން މީހެއްގެ ބަދަލުގާ އެހެން މީހެއް ކަނޑައަޅާ އެ މީހެއް ނުވަތަ މައްސަލައެއް ދިފާއު ކޮށް ޝަރީއަތުގެ މަޖިލީހުގައި ވާހަކަ ދެއްކުމެވެ. ތިމާގެ އަމިއްލަ ކަމެއް އެހެން މީހަކާ ނުވަތަ އެހެން ފަރާތަކާ ހަވާލުކުރުމަކީ ވަކީލުކުރުމެވެ. ނުވަތަ ވަކާލާތުކުރުމެވެ. އެހެނަސް ދިވެހިބަހުގެ ރަދީފުގައި ވަކީލުކުރުން މާނަކޮށްފައިވަނީ ކަމެއް ނިމިގެން ދާނެގޮތް އޮތީ ﷲ ސުބުޙާނަހޫ ވަތަޢާލާގެ މިންވަރުފުޅުގައިވާ ގޮތެއްގެ މައްޗަށް ކަމަށް ހިތް ނިޔަތް ޚަލާސްކުރުމަށެވެ.\nއަޞްލު ޙަޤީޤަތުގައި ވަކީލުކުރުމަކީ: ސަބަބުތަކުގައި ހިފުމާއެކު ސަބަބުތައް މެދުވެރިކުރައްވާ އިލާހަށް ބަރޯސާވުމެވެ. އަދި އެކަންކަންވަނީ އެއިލާހުގެ އަތްޕުޅުގައިކަން ކަށަވަރުކުރުމެވެ. ފަހެ އެއިލާހު އިރާދަކުރައްވާނަމަ އެކަންކަން ނުވާނެއެވެ. އަދި އިރާދަކުރައްވާނަމަ އެކަމުގެ އިދިކޮޅު މެދުވެރިކުރައްވައެވެ. އަދި އެއިލާހު އިރާދަކުރައްވާނަމަ އެކަންވުމަށް ހުރަސްއެޅޭފަދަ ކަންކަން މެދުވެރިކުރައްވައެވެ.\nވަކީލުކުރުން ނުވަތަ ވަކާލާތު ކުރުމަކީ ޤުރުއާނާއި ސުންނަތުން ސާބިތުވެފައިވާ މުއާމަލާތެކެވެ. ނިޝާއު ސޫރަތުގެ 35 ވަނަ އާޔަތުގައި ﷲ ވަހީ ކުރައްވާފައި ވެއެވެ.\nوَإِنْ خِفْتُمْ شِقَاقَ بَيْنِهِمَا فَابْعَثُوا حَكَمًا مِنْ أَهْلِهِ وَحَكَمًا مِنْ أَهْلِهَا إِنْ يُرِيدَا إِصْلَاحًا يُوَفِّقِ اللَّهُ بَيْنَهُمَا ۗ إِنَّ اللَّهَ كَانَ عَلِيمًا خَبِيرًا (النساء 35(\nމާނައީ “އެދެމީހުންގެ ދެމެދުގައި ދެކޮޅުވެރިކަމެއް އުފެދި އެކަމާމެދު ތިޔަބައިމީހުން ބިރުގަތްފިނަމަ އެކަލޭގެ އަހުލުވެރިންގެ ތެރެއިން ނިޔާވެރިޔަކާއި އެކަނބުލޭގެ އަހުލުވެރިންގެ ތެރެއިން ނިޔާވެރިޔަކު ތިޔަބައިމީހުން ފޮނުވާށެވެ! ސުލްހަ ކުރުމަށް އެދެމީހުން ގަސްދުކުރާ ނަމަ ﷲ އެދެމީހުން ސުލްހަކުރަށްވާ އެއްބަސްކުރައްވާފާނެއެވެ. ހަމަކަށަވަރުން ﷲ އީ މޮޅަށް ދެނެވޮޑިގެންވާ ހަބީރުވަންތަ ރަސްކަލާނގެއެވެ. ﷲގެ މި ވަހީ ބަސްފުޅުން އެނގޭ ގޮތުގައި ވަކާލާތުކުރުމާއި ވަކީލުކުރުމަކީ ކަނޑައެޅިގެން އިސްލާމް ދީނުގާ ހުއްދަ ކަމެކެވެ.\nވަކީލުކުރުމަކި މުބާހުކަމެކެވެ. އެހެނީ އިސްލާމް ދީނުގާ ހަރާމް ކުރަށްވާފައިނުވާ ނުވަތަ ނަހީ ކުރައްވާފައި ނުވާ ކޮންމެ ކަމެއްގައި ވަކާލާތު ކުރެވިދާނެއެވެ. އެހެނަސް ޝަރުޢީ ހައިޘިއްޔަތުގެ ސަބަބުން ވަކާލާތު ކުރުމުގެ ޙުކުމް ތަފާތުވަކަމަށް އިލްމުވެރިން ލިޔުއްވައެވެ. އެގޮތުން ސުންނަތް ކަންކަމަސް ވަކާލާތުކުރުމަކި ސުންނަތެވެ. ހަމައެހެންމެ ޙަރާމްކަކަމަކަށް ވަކާލާތުކުރުމަކީ ޙަރާމްކަމެކެވެ. މީހަކަށް ލިބޭ ގެއްލުމަކުން މީހާ ސަލާމަތް ކޮށްދިނުމަށް ވަކާލާތުކުރުމަކީ ވާޖިބެކެވެ.\nވަކާލާތު ކުރުމަކީ ﷲ ޖާއިޒް ކުރަށްވާފައިވާ މުއާމަލާތެކެވެ. ވަކާލާތު ކުރުން ޖާއިޒް ކަންކަމުގެ ތެރޭގައި ﷲގެ ހައްގު ތަކާއި އިންސާނުންގެ ހައްގުތަށް ހިމެނެއެވެ. އެގޮތުން ﷲގެ ހައްގު ތަކަކީ ޒަކާތް، ކައްފާރާ ފަދަ ކަންކަމެވެ. އަދި އިންސާނުންގެ ހައްގުތަކަކީ ވިޔަފާރި އާއި ވަޒީފާ އަދާކުރުން ފަދަ ކަންކަމެވެ.\nވަކާލާތު ނުވަތަ ވަކީލުކުރުން ހުއްދަވާ ކަންކަން ވީފަދައިން ހަރާމް ކަންކަންވެސް ވެއެވެ. ވަކާލާތުކުރުން ހަރާމް ކަންކަމަކީ ޒިނޭ، ހައްދު، ނަމާދު، ފަދަ ކަންކަމެވެ. މި ހުރިހާ ކަމަކީވެސް ވަކާލާތުކުރުން ހަރާމް ކަންކަމެވެ. ވަކާލާތު ފަސްހުވާ ހާލަތް ނުވަތަ ކަންކަމަކީ ވަކީލު ވަކީލުކަމުން ދުރުކުރުން، ވަކީލު ކުރި ކަންތަށް ނިމުން، ވަކީލު އިސްތިއުފާ ދިނުން، މުވައްކިލާއި ވަކީލު ފުށުއެރުން ފަދަ ކަންކަމަކީ ވަކާލާތު ފަސްހުވާ ކަންކަން ކަމަށެވެ. މި ހާލަތްތަށް ނުވަތަ ކަންކަން ދިމާވުމުން ވަކާލާތުގެ މުއާމަލާތް ފަސްހުވާނެއެވެ.\nވަކީލުކުރުމުގެ ހަތަރު ރުކުނެއް ވެއެވެ. އެއީ:\n* ޙަވާލު ކުރާމީހާއާއި، ޙަވާލުވާމީހާގެ ބަސް\nވަކީލުކަން ޞައްޙަވުމުގެ ޝަރުތުތައް\nވަކީލުކަން ޞައްޙަވުމަށް ފުރިހަމަ ވާންޖެހޭ ޝަރުތުތަކެއްވެއެވެ.\nމުވައްކިލަކީ ތިމާގެ އަމިއްލަ ކަމެއް ކުރުމަށް އެހެން މީހަކަށް ހަވާލުކުރާ މީހާއެވެ. މިފަދަ މީހެއްގެ ކިބައިގައި މިލްކުވެރިކަމުގެ ސަބަބުން ނުވަތަ ވިލާޔަތުގެ ސަބަބުން ތަޞައްތަފު ކުރުމަށް އެހެންމީހަކާއި ހަވާލުކުރާކަމެއް، ސީދާ އަމިއްލައަށް ތަޞައްރުފުކުރުން ޞައްޙަވުން ޝަރުތުވެގެންވެއެވެ. އެހެނީ އެކަންކުރުމަށް އެެހެންމީހަކާ ހަވާލުކުރުމުގެ ކުރިންވެސް އެކަންކުރުމުގެ ޝާރުޢީޙައްޤު، މުވައްކިލަށް ލިބިފައިވުމެވެ. އަދި ކުރުމަށް އެހެންމީހަކާ ހަވާލުކުރި ކަންތައް، މުވައްކިލު އަމިއްލައަށް ކުރުމުން އެކަން ޞައްހަވުމާއެކު އޭގެމައްޗަށް ޝަރުޢީ ޙުކުމްތައް ބިނާވެގެންދިއުމެވެ.\nއަދި މީގެ އިތުރުން މުދަލަކުން ތަޞައްރަފު ކުރުމަށް އެހެންމީހަކާއި ޙަވާލުކުރެވޭނީ ބާލިޣުގެ ބުއްދި ސަލާމަތުން ހުރުމާއެކު އަމިއްލަ މުދަލުން ތަޞައްރަފުކުރުން މަނާކުރެވިފައި ނުވާމީހަކަށެވެ. ބައްޕައަށް ކާފައަށް، އެމީހުންގެ ބެލުމުގެ ދަށުގައިވާ ފަރާތްތަކުގެ މުދަލުން ތަޞައްރުފު ކުރުން އެހެން ފަރާތަކާއި ޙަވާލުކުރެވިދާނެއެވެ.\nވަކީލުންނަކީ އެހެންމީހެއްގެ ކަމެއް ނުވަތަ ކަންތައްތަކެއް ކުރުމަށް ޙަވާލުވެ، އެކަންތަކުގެ ވެރިޔާގެ ނައިބެއްގެ ގޮތުގައި އޭނާގެ ފަރާތުން އެކަންކަން ކުރާ މީހާއެވެ. ވަކީލުންގެ ކިބައިގައި ހުންނަންޖެހޭ ޝަރުތުތަކަކީ:\n* އޭނާއާއި ކުރުމަށް ޙަވާލުކުރެވޭ ކަންތަކަކީ އޭނާ އަމިއްލައަށް ކުރުން ޞައްޙަވެގެންވާ ކަމަކަށްވުން.\n* ތަންދޮރު ވަކިކޮށް ދެނެނުގަނެވޭފަދަ ކުޑަކުއްޖަކަށް ނުވުން.\n* މޮޔައަކަށް ނުވުން.\n* މުދަލުގެ މުޢާމަލާތެއް ކަމުގައިވާނަމަ ވަކީލަކީ މުދާ ރަނގަޅު ގޮތުގައި ހޭދަކުރަނ އެނގޭ މީހަކަށްވުން.\n* ވިޔަފާރިފަދަ ފެނުން ޝަރުތުވެގެންވާ ކަމެއްގައި ލޮލަށް ނުފެންނަ މީހަކަށް ނުވުން.\n* ކައިވެނީގެ ކަމެއްގައި ވަކީލުކުރާނަމަ ވަކީލަކީ އިޙްރާމް ބަނދެގެންވާ މީހަކަށްނުވުން.\n* ޢަދުލުވެރިއަކު ކަމުގައިވުމާއެކު އަމާނާތްތެރިއަކުކަމުގައިވުން\nއިޖާބާއި ޤަބޫލަކީ ޢަޤްދުގެ ޞީޣާއެވެ. އެއީ ކަމެއް ޙަވާލުކުރާ ފަރާތް (މުވައްކިލު) އެހެންމީހަކާއި ކަމެއް ހަވާލުކުރާމާއި އަދި މީހެއްގެ ކަމެއްކުރުމަށް ޙަވާލުވާ ފަރާތް (ވަކީލު) އެކަން ޤަބޫލުކުމެވެ. އިޖާބާއި ޤަބޫލުގައި ފުރިހަމަވާންޖެހޭ ޝަރުތުތަކަކީ:\n* ޞަރީހަބަހުން ނުވަތަ ވަށްބަހުން ވަކާލާރު ކުރުން ރުހިފާވާކަން މުވައްކިލުގެ ފަރާތުން ވަކީލަށް އެންގުމާއި، ވަކީލު އެކަން ޤަބޫލުކުރިކަން ބަޔާންކުރުމެވެ.\n* ވަކާލާތުގެބަސް ނުވަތަ އިޖާބާއި ޤަބޫލު ވަކިކަމަކާއި މަތިކޮށްފައިވުން.\nތިރީގައި މިވަނީ ވަކާލާގެ ޢަޤްދު އުވިގެންދާނެ ކަންކަމެވެ.\n* އަޤްދުކުރެވިފައިވާ ދެމީހުންކުރެ މީހަކު މަރުވުން ނުވަތަ މޮޔަވުން.\n* ވަކީލުކުރެވުނު ކަންތައް ފުރިހަމަވުން.\n* މުވައްކިލު އޭނާގެ ވަކީލު، ވަކީލުކަމުން ދުރުކުރުން.\n* ވަކީލު އަމިއްލައަށް އިސްތިޢުފާ ދިނުން.\n* ކުރުމަށް ޙަވާލުކުރެވިފައިވާ ކަންތައް މުވައްކިލުގެ ބާރުގެ ދަށުންދިޔުން.